Odiyan poster palabhishekam video viral in social media - Malayalam Filmibeat\n| Updated: Tuesday, December 18, 2018, 16:02 [IST]\nമലയാളികള് ഒന്നടങ്കം കാത്തിരുന്ന റിലീസായിരുന്നു വെള്ളിയാഴ്ചത്തേത്. വിഎ ശ്രീകുമാര് മേനോന് മോഹന്‍ലാല് കൂട്ടുകെട്ടിലെത്തിയ ഒടിയന് അന്നായിരുന്നു തിയേറ്ററുകളിലേക്കെത്തിയത്. മണിക്കൂറുകള്‍ക്ക് മുന്‍പ് പ്രഖ്യാപിച്ച ഹര്‍ത്താലില് കുരുങ്ങാതെ മുന്നേറുകയായിരുന്നു സിനിമ. തുടക്കത്തിലെ നെഗറ്റീവ് പ്രചാരണങ്ങളേയും ഡീഡ്രേഡിങ്ങിനേയും മറികടന്ന് സിനിമ കുതിക്കുകയാണ്. ഇതിനോടകം തന്നെ ചിത്രം 60 കോടി കലക്ഷന് സ്വന്തമാക്കിയ സിനിമയെ കുടുംബ പ്രേക്ഷകര് ഒന്നടങ്കം ഏറ്റെടുത്തുകൊണ്ടിരിക്കുന്ന കാഴ്ചയാണ് ഇപ്പോഴത്തേത്. എല്ലാവിധ പ്രതിസന്ധികളെയും അവഗണിച്ച് മുന്നേറുന്നതിനിടയിലാണ് സിനിമയെ നശിപ്പിക്കാനായി ചിലരെത്തിയത്. പോസ്റ്റര് വലിച്ചുകീറിയും ഫ്‌ളക്‌സില് ചെരുപ്പ് മാലയിട്ടുമൊക്കെയുള്ള പ്രതിഷേധമായിരുന്നു അരങ്ങേറിക്കൊണ്ടിരിക്കുന്നത്.\nസോഷ്യല് മീഡിയയിലൂടെ നിമിഷനേരം കൊണ്ടാണ് ഇത്തരത്തിലുള്ള സംഭവങ്ങള് വൈറലായി മാറിയത്. ചിത്രം കാണാതെ നെഗറ്റീവ് റിവ്യൂ പ്രചരിപ്പിക്കുന്നവരും സിനിമയെ ഒന്നടങ്കം താറടിക്കുന്ന തരത്തിലുള്ള പ്രവര്‍ത്തി നടത്തുന്നവരെയുമൊക്കെ ഫാന്‍സ് പ്രവര്‍ത്തകര് കണ്ടെത്തിയിരുന്നു. പോസ്റ്റര് വലിച്ച് കീറിയ യുവാവിന്റെ വീട്ടിലെത്തിയ ഫാന്‍സ് പ്രവര്‍ത്തകര് കടിച്ച പാമ്പിനെക്കൊണ്ട് തന്നെ വിഷമിറക്കിക്കുന്ന നിലപാടായിരുന്നു സ്വീകരിച്ചിരുന്നത്. ചെരുപ്പ് മാലയിട്ടവരുടെ കാര്യത്തിലും സമാനമായ തീരുമാനമാണ് കൈക്കൊണ്ടത്.\nകഴിഞ്ഞ ദിവസം ചെരുപ്പ് മാല ഇട്ടിരുന്നുവെന്നും ചെയ്യാന് പാടില്ലാത്ത കാര്യമായിരുന്നു അതെന്നും മോഹന്‍ലാല് ഫാന്‍സിനോടും ലാലേട്ടനോടും ക്ഷമ ചോദിക്കുന്നുവെന്നും ഇപ്പോഴാണ് അതിന് പിന്നിലെ തെറ്റിനെക്കുറിച്ച് മനസ്സിലാക്കിയതെന്നും പറഞ്ഞതിന് പിന്നാലെയായാണ് അവര് പാലഭിഷേകവും നടത്തിയത്. ഇതിന്റെ വീഡിയോ സോഷ്യല് മീഡിയയിലൂടെ വൈറലായിക്കൊണ്ടിരിക്കുകയാണ്. കംപ്ലീറ്റ് ആക്ടര് ഫേസ്ബുക്ക് പേജിലൂടെ വൈറലായിക്കൊണ്ടിരിക്കുന്ന വീഡിയോ കാണാം.\nRead more about: mohanlal odiyan video poster social media മോഹന്‍ലാല് ഒടിയന് വീഡിയോ സോഷ്യല് മീഡിയ\nOdiyan poster palabhishekam video viral in social media


ചൈന സാധാരണ നിലയിലേക്ക്, വുഹാനില് ഒരു കേസുപോലും റിപ്പോര്‍ട്ട് ചെയ്തില്ല – UKMALAYALEE\ntoday is September 29, 2021\nUKMALAYALEE > MALAYALAM NEWS > ചൈന സാധാരണ നിലയിലേക്ക്, വുഹാനില് ഒരു കേസുപോലും റിപ്പോര്‍ട്ട് ചെയ്തില്ല\nചൈന സാധാരണ നിലയിലേക്ക്, വുഹാനില് ഒരു കേസുപോലും റിപ്പോര്‍ട്ട് ചെയ്തില്ല\nFriday 20 March 2020 2:03 AM UTC\nബീജിംഗ് March 20: ലോകം മുഴുവന് കോവിഡിന്റെ ഭീതിയില് കഴിയുമ്പോള് കോവിഡിനെ പുറത്താക്കുന്ന ജോലികള് ചൈനയില് പുരോഗമിക്കുകയാണ്. രോഗത്തിന്റെ പ്രഭവകേന്ദ്രമായ വുഹാനില് ഒരു കേസ് പോലും റിപ്പോര്‍ട്ട് ചെയ്തിട്ടില്ല.\nമാര്‍ച്ച് അവസാനത്തോടെ പൂര്‍ണ്ണമായും കോവിഡിന്റെ പിടിയില് നിന്നും രാജ്യത്തെ മോചിപ്പിക്കാമെന്നാണ് ചൈന കരുതുന്നത്. എന്നാല് പുറത്തുനിന്നും വരുന്നവര്‍ക്ക് രോഗം കണ്ടെത്തുന്നതാണ് നേരിടുന്ന പ്രതിസന്ധിയെന്നാണ് പറയുന്നത്.\nബുധനാഴ്ച പുറത്ത് നിന്നും വന്നവരില് 34 പേര്‍ക്കാണ് രോഗം സ്ഥിരീകരിച്ചത്. ബീജിംഗില് 21 പേര്‍ക്ക് രോഗം സ്ഥിരീകരിച്ചു. ഷംഗ്ഹായിയിലാണ് രണ്ടു രോഗികള്. ഒമ്പതു കേസുകള് ഗുംഗ്‌ഡോംഗ് പ്രവിശ്യയില് റിപ്പോര്‍ട്ട് ചെയ്തു. ഹെയ്‌ലോംഗ്ജിയാംഗ്, സിച്ചുവാന് എന്നിവിടങ്ങളില് ഓരോ കേസുകളുമാണ് റിപ്പോര്‍ട്ട് ചെയ്തിട്ടുള്ളത്.\nദിവസവും ചൈനീസ് നഗരത്തിലൂടെ 20,000 ലധികം വിദേശികളാണ് പറക്കുന്നത്. ഇതോടെ വിദേശത്ത് നിന്നും എത്തുന്നവര് താമസ ഇടങ്ങളില് 14 ദിവസത്തേക്ക് ക്വാറന്റൈന് വിധേയമാകാന് ചൈന നിര്‍ദേശിച്ചിട്ടുണ്ട്.\nനിവലില് ചൈനയില് കോവിഡ് രോഗികളുടെ എണ്ണം 189 ആണ്. എന്നാല് വുഹാനില് നിന്നും ഒരു കേസ് പോലും റിപ്പോര്‍ട്ട് ചെയ്തിട്ടില്ല. രോഗപ്രതിരോധ നടപടികളുടെ ഭാഗമായി ജനുവരി 23 ന് 11 ദശലക്ഷം പേരാണ് വുഹാനില് കര്‍ശന ക്വാറന്റൈന് വിധേയമായത്.\nഹുബേ പ്രവിശ്യയില് 40 ദശലക്ഷം പേര് വരും ദിവസങ്ങളില് കടുത്ത നിയന്ത്രണത്തിന് കീഴിലാകും. ബുധനാഴ്ച ഇവിടെ എട്ടു പേര് കൂടി മരണമടഞ്ഞ സാഹചര്യത്തിലാണ് ഇത്. ഹുബെയില് മൊത്തം മരണമടഞ്ഞവരുടെ എണ്ണം 3,245 ആയിരുന്നു.\nഹുബേയിലെ അതിര്‍ത്തി അടയ്ക്കുമെന്നും പൂര്‍ണ്ണമായും ആരോഗ്യവാന്മാരായവരെയെ ജോലിക്ക് ഉള്‍പ്പെടെയുള്ള കാര്യങ്ങള്‍ക്ക് മറ്റ് പ്രവിശ്യയിലേക്ക് പോകാന് അനുവദിക്കു എന്നുമാണ് വിവരം.\nരാജ്യത്ത് സ്ഥിതിഗതികള് മെല്ലെമെല്ല സാധാരണ നിലയിലേക്ക വന്നു കൊണ്ടിരിക്കുകയാണ്. ആള്‍ക്കാര് ഫാക്ടറികളിലേക്കും മറ്റും ജോലിക്ക് പോയി തുടങ്ങി. ചില മേഖലകളില് സ്‌കൂളുകള് പുനരാരംഭിക്കാനുള്ള നീക്കങ്ങളും തുടങ്ങിയിട്ടുണ്ട്.\nഎന്നാല് ആള്‍ക്കാര് കൂട്ടം കൂടുന്നത് ഒഴിവാക്കണം എന്നതടക്കം കര്‍ശന നിര്‍ദേശം അധികൃതര് നല്‍കിയിട്ടുണ്ട്. ഡിസംബര് 1 നാണ് ചൈനയില് രോഗം പൊട്ടിപ്പുറപ്പെട്ടത്. ജനുവരി9നായിരുന്നു കൊറോണാ ബാധ സ്ഥിരീകരിച്ചത്. രോഗം പടര്‍ന്നു പിടിച്ചപ്പോള് 10 ദിവസങ്ങള്‍ക്കുള്ളില് 1000 പേരെ ചികിത്സിക്കാവുന്ന ആശുപത്രി വരെ നിര്‍മ്മിച്ചാണ് ചൈന രോഗത്തെ നിയന്ത്രിച്ചത്.\nവൈറസ് ചൈന ലാബില് നിര്‍മ്മിച്ചെടുത്ത ജൈവായുധമാണ് എന്ന തരത്തിലുള്ള പ്രചരണങ്ങള് വരെ ഉണ്ടായി. എന്നാല് സ്ഥിരീകരിക്കപ്പെട്ടില്ല. വൈറസിന്റെ ഉറവിടവും ഇതുവരെ കണ്ടെത്താന് കഴിഞ്ഞിട്ടില്ല. അതേസമയം ഇറ്റലിയില് കൊറോണ മരണനിരക്ക് 3000 കടന്നിരിക്കുകയാണ്.\nരോഗബാധിതരുടെ എണ്ണത്തിലും മരണനിരക്കിലും ഉണ്ടാകുന്ന ഈ വര്‍ദ്ധന ചൈനയിലേതിനേക്കാള് മുകളിലേക്ക് ഉയരുമെന്നാണ് കരുതുന്നത്.\nCare providers facing acute shortage of carers and banks refusing loans to care homes


MUMBAI | മുംബൈയില് ആശങ്ക... മഴക്കാലം ആരംഭിച്ചതിനുപിന്നാലെ വൈറല്, ബാക്ടീരിയല് രോഗങ്ങള്‍ക്കൂടി തലപൊക്കുന്നു.... കൊറോണയും, ഡെങ്കി പനിയും തമ്മില് അടുത്ത ബന്ധം?; തിരിച്ചറിയാന് സാധിക്കുന്നില്ല - Malayalivartha.com Widgets Magazine\n07 JUNE 2020 10:57 AM IST\nമുംബൈയില് തിങ്കളാഴ്ച മുതല് സ്വകാര്യ സ്ഥാപനങ്ങളും നിബന്ധനകള്‍ക്ക് വിധേയമായി തുറക്കും. എന്നാല് ജീവനക്കാര്‍ക്ക് വേണ്ടി ബസുകളോ, ഓട്ടോറിക്ഷകളോ ടാക്‌സികളോ ഓടില്ല. ഇവയെല്ലാം അവശ്യ സര്‍വീസുകാര്‍ക്ക് വേണ്ടി മാത്രമായിരിക്കും ഓടുക. അതേ സമയം ദീര്‍ഘദൂര തീവണ്ടികള് ഓടുന്നതിനെത്തുടര്‍ന്ന് റെയില്‍വേ സ്റ്റേഷനിലേക്ക് പോകാനും അവിടെ നിന്നുള്ള യാത്രക്കാരെ ലക്ഷ്യത്തില് എത്തിക്കുന്നതിനും വേണ്ടി ടാക്സികള് ഓടും. ലോക്കല് ട്രെയിന്, മോണോ റെയില്, മെട്രോ എന്നിവ ഓടിക്കേണ്ടെന്നാണ് സര്‍ക്കാരിന്റെ തീരുമാനം. കാര്യങ്ങളിങ്ങനെ ആണെങ്കിലും മറ്റൊരുവാര്‍ത്ത ആശങ്കപ്പെടുത്തുന്നു.\nമഴക്കാലം ആരംഭിച്ചതിനുപിന്നാലെ വൈറല്, ബാക്ടീരിയല് രോഗങ്ങള്‍ക്കൂടി തലപൊക്കുന്നതിനൊപ്പം മുംബൈയില്‍നിന്ന് ആശങ്കപ്പെടുത്തുന്ന മറ്റൊരു വാര്‍ത്തയുംകൂടി വരുന്നു. കോവിഡ്19 പോസിറ്റീവായ3പേര്‍ക്ക് ഡെങ്കി രോഗവും ബാധിച്ചെന്നതാണ് റിപ്പോര്‍ട്ട്. മാര്‍ച്ചില് ലാന്‍സെറ്റില് പ്രസിദ്ധീകരിച്ച റിപ്പോര്‍ട്ടില് ഇരു രോഗത്തെയും വ്യക്തമായി തിരിച്ചറിയാന് സാധിക്കുക ബുദ്ധിമുട്ടാണെന്നും 'ക്ലിനിക്കല്, ലാബ് ലക്ഷണങ്ങളില് സമാനത' കാണിക്കുന്നുണ്ടെന്നും പറയുന്നു.\nഈ മൂന്നുപേര്‍ക്കും കോവിഡ്19 രോഗത്തിന്റെ ലക്ഷണങ്ങളാണ് പ്രകടമായിരുന്നതെന്ന് ബ്രീച്ച് കാന്‍ഡി ആശുപത്രിയിലെ ഫിസിഷ്യന് ഡോ. പ്രതിത് സംദാനി പറഞ്ഞു. ഇതില് 82 വയസ്സുകാരന് ന്യുമോണിയയുണ്ട്. ഡെങ്കി രോഗമാണെന്നാണ് പരിശോധനയില് തെളിഞ്ഞത്. ഡെങ്കി ലക്ഷണങ്ങളില്ലതാനും. എന്നാല് ആര്‍ടി പിസിആര് പരിശോധനയിലും സിടി സ്‌കാനിലും കോവിഡ്19 രോഗമുണ്ടെന്നു തെളിഞ്ഞിരുന്നു. മറ്റു രണ്ട് രോഗികള്‍ക്കും പ്ലേറ്റ്ലറ്റുകള് കുറയുക പോലുള്ള ഡെങ്കിയുടെ യാതൊരു ലക്ഷണവും ഇല്ല.\nരണ്ടു വൈറല് രോഗങ്ങള് തമ്മില് രക്തത്തിലുണ്ടാകുന്ന ചെറിയ വ്യത്യാസം കാരണമായിരിക്കാം ഇതു സംഭവിക്കുന്നത്. എന്നാല് പനിയും തലവേദനയും പോലുള്ള ചെറിയ ലക്ഷണങ്ങളല്ലാതെ ഈ രണ്ടു രോഗത്തെയും വേര്‍തിരിച്ചറിയുക ബുദ്ധിമുട്ടാണ്.\nസിംഗപ്പൂരില് റാപിഡ് സെറോളജിക്കല് പരിശോധന നടത്തിയ രണ്ടു രോഗികള്‍ക്ക് ഡെങ്കിയുണ്ടെന്നു തെറ്റായി തെളിഞ്ഞിരുന്നു. എന്നാല് വീണ്ടും വിശദമായി നടത്തിയ പരിശോധനയില് ഇവര്‍ക്ക് സാര്‍സ് കോവ്2 എന്ന കൊറോണ വൈറസ് ആണ് ബാധിച്ചിരിക്കുന്നതെന്നു തെളിഞ്ഞതും ഇതിനോടു ചേര്‍ത്തു വായിക്കാവുന്നതാണ്. കോവിഡ് രോഗികളെ ഡെങ്കി രോഗികളെന്നും തിരിച്ചും തെറ്റിദ്ധരിക്കപ്പെടാനുള്ള സാധ്യതയുണ്ടെന്നും ഈ പഠനം വ്യക്തമാക്കുന്നു.\nഇത്തരം പരിശോധനാഫലങ്ങള് പുറത്തുവന്നതോടെ, കോവിഡ്19 ടെസ്റ്റിങ്ങിന് ആവശ്യമായ കൃത്യമായ കിറ്റുകള് വേണ്ടതിന്റെ പ്രാധാന്യം വ്യക്തമായിട്ടുണ്ടെന്നും ലാന്‍സെറ്റില് വന്ന റിപ്പോര്‍ട്ടില് പറയുന്നു


Priyanka gandhi will arrive in jaipur tommorrow, congress hopes best | പ്രിയങ്ക ഗാന്ധി ജയ്പൂരിലേക്ക്, നടക്കാന് പോകുന്നത്, ഗെലോട്ട് കളിച്ചത് വര്‍ക്കിംഗ് കമ്മിറ്റി നാടകം!! - Malayalam Oneindia\n2 min ago കെഎസ്എഫ്ഇ റെയ്ഡ്; പരസ്യപ്രതികരണങ്ങൾ ഒഴിവാക്കേണ്ടതായിരുന്നുവെന്ന് സിപിഎം\n4 min ago സ്വന്തം വീട്ടിൽ കയറാൻ വിലക്ക്: ഷെഹ് ലാ റാഷിദിനെതിരെ പിതാവ്, പാർട്ടിയിൽ ചേരാൻ പണം വാങ്ങിയെന്ന് ആരോപണം!!\n16 min ago സിഎജി റിപ്പോർട്ട്; സ്പീക്കര്‍ക്ക് മുന്നില് വിശദീകരണം നല്‍കി തോമസ് ഐസക്, ഹാജരാവാനും തയ്യാര്\nSports ISL 2020-21: ഡെര്‍ബി തോല്‍വി മറക്കാന് ഈസ്റ്റ് ബംഗാള്, ഇന്ന് മുംബൈയ്‌ക്കെതിരേ\nPublished: July 13 2020, 23:02 [IST]\nദില്ലി: രാജസ്ഥാനില് സച്ചിന് പൈലറ്റ് അനുനയ പാതയിലേക്ക്. അദ്ദേഹം പറഞ്ഞ കാര്യങ്ങളില് കോണ്‍ഗ്രസ് തീര്‍പ്പുണ്ടാക്കുകയാണ്. അതിലുപരി പ്രിയങ്ക ഗാന്ധിയുടെ വരവാണ് എല്ലാം മാറ്റി മറിച്ചത്. വര്‍ഷങ്ങളായി പ്രിയങ്കയുമായി അടുപ്പമുള്ള നേതാവാണ് സച്ചിന് പൈലറ്റ്. പ്രിയങ്ക ഉടന് തന്നെ ജയ്പൂരിലെത്തുമെന്ന് കോണ്‍ഗ്രസ് നേതാക്കള് പറഞ്ഞു. അതേസമയം അശോക് ഗെലോട്ടിന്റെ നാടകമാണ് ഈ പ്രശ്‌നങ്ങള് വഷളാക്കിയതെന്ന് രാഹുല് ഗാന്ധിക്കും അഭിപ്രായമുണ്ട്. രാജസ്ഥാനില് നിന്നുള്ള ഏറ്റവും പുതിയ വിവരങ്ങള് ഇങ്ങനെ\nPriyanka Gandhi Will Arrive In Jaipur To Meet Sachin Pilot | Oneindia Malayalam\nപ്രിയങ്ക വളരെ ഗൗരവത്തോടെയാണ് രാജസ്ഥാനിലെ പ്രശ്‌നങ്ങള് കാണുന്നത്. നേരത്തെ യുപിയിലെ ബസ് വിഷയം അടക്കം കൈകാര്യം ചെയ്തിരുന്നത് സച്ചിന് പൈലറ്റായിരുന്നു. വ്യക്തിപരമായി സച്ചിന് പ്രിയങ്കയുമായി അടുപ്പമുണ്ട്. അതുകൊണ്ടാണ് എല്ലാം പരിഹരിക്കാമെന്ന് പ്രിയങ്ക ഉറപ്പ് നല്‍കിയത്. ജയ്പൂരില് പ്രിയങ്ക നാളെയെത്തും. ഇത് ആദ്യമായിട്ടാണ് മറ്റൊരു സംസ്ഥാനത്തെ പ്രശ്‌നം പരിഹരിക്കാനായി പ്രിയങ്ക എത്തുന്നത്. ഇത് പൈലറ്റ് വളരെ ഗൗരവത്തോടയാണ് കാണുന്നത്.\nകോണ്‍ഗ്രസ് നാളെ രാവിലെ പത്ത് മണിക്ക് നിയമസഭയിലെ എംഎല്‍എമാരുടെ യോഗം വിളിച്ചിട്ടുണ്ട്. അതേസമയം ഇന്ന് അശോക് ഗെലോട്ടിന്റെ വീട്ടില് നടന്ന യോഗത്തില് 20 എംഎല്‍എമാര് വിട്ടുനിന്നിരുന്നു. 84 പേരുടെ പിന്തുണയാണ് ഗെലോട്ടിനുള്ളതെന്നാണ് വ്യക്തമാകുന്നത്. സഭയില് ഭൂരിപക്ഷം തെളിയിക്കാനാണ് സച്ചിന് പൈലറ്റ് ഗെലോട്ടിന് ആവശ്യപ്പെട്ടിരിക്കുന്നത്. ഭൂരിപക്ഷം മുഖ്യമന്ത്രിയുടെ വീട്ടില് അല്ല തെളിയിക്കേണ്ടതെന്നും പൈലറ്റ് പക്ഷം പറഞ്ഞു.\nയൂത്ത് കോണ്‍ഗ്രസിന്റെ പിന്തുണ\nരാജസ്ഥാന് യൂത്ത് കോണ്‍ഗ്രസും പൈലറ്റിന് പിന്നില് അണിനിരന്നിരിക്കുകയാണ്. നിങ്ങള് ജീവനോടെയുണ്ടെങ്കില്, ജീവിതത്തിലെ ആദര്‍ശങ്ങളും ഉയര്‍ത്തിപ്പിടിക്കേണ്ടത് അത്യാവശ്യമാണ്. കോണ്‍ഗ്രസിലെ വിധേയത്വം എന്നത് അശോക് ഗെലോട്ടിന് അടിമയാവുക എന്നതല്ല. അതൊരിക്കലും ഞങ്ങള്‍ക്ക് അംഗീകരിക്കാനാവില്ലെന്ന് രാജസ്ഥാന് യൂത്ത് കോണ്‍ഗ്രസ് അധ്യക്ഷന് മുകേഷ് ബാക്കര് പറഞ്ഞു. ഇതോടെ യുവാക്കളുടെ പോരാട്ടമാണ് പൈലറ്റ് നയിക്കുന്നതെന്ന് ഉറപ്പായിരിക്കുകയാണ്.\nപാര്‍ട്ടിയിലെ സീനിയര് ഗ്രൂപ്പിനെതിരെ യുവാക്കള് പടപ്പുറപ്പാടിലാണെന്ന് തെളിഞ്ഞ് വരികയാണ്. മറ്റ് സംസ്ഥാനങ്ങളിലും ഇത് പ്രകടമായി കാണുന്നുണ്ട്. സച്ചിന് പൈലറ്റിനെ കോണ്‍ഗ്രസില് നിലനിര്‍ത്താന് സാധ്യമായ എല്ലാ കാര്യവും ചെയ്യണമെന്ന് ഹരിയാനയിലെ ആദംപൂരിലെ കോണ്‍ഗ്രസ് എംഎല്‍എ കുല്‍ദീപ് ബിഷ്‌ണോയ് പറഞ്ഞു. അദ്ദേഹം പാര്‍ട്ടി വിട്ടാല് അത് കോണ്‍ഗ്രസിനെ തകര്‍ക്കും. കോണ്‍ഗ്രസിനെ ശക്തമാക്കാന് വലിയ തോതില് യുവാക്കളെ പാര്‍ട്ടിയുടെ മുന്‍നിരയിലേക്ക് കൊണ്ടുവരണമെന്ന ആവശ്യവും ബിഷ്‌ണോയ് ഉന്നയിച്ചു.\nകോണ്‍ഗ്രസിനെ പിന്തുണച്ചിരുന്ന ട്രൈബല് പാര്‍ട്ടി പിന്തുണ പിന്‍വലിച്ചിരിക്കുകയാണ്. എന്നാല് ഇവരുടെ എംഎല്‍എമാര് പാര്‍ട്ടി നേതൃത്വത്തെ മറികടന്ന് കോണ്‍ഗ്രസിനെ പിന്തുണയ്ക്കുമെന്നാണ് സൂചന. പാര്‍ട്ടി അധ്യക്ഷനായ മഹേഷ് ഭായ് വാസവ എംഎല്‍എമാരോട് വിശ്വാസ വോട്ടെടുപ്പ് നടന്നാല് ആരെയും പിന്തുണയ്‌ക്കേണ്ടെന്നാണ് ആവശ്യപ്പെട്ടിരിക്കുന്നത്. സഭയില് ആ സമയം വരേണ്ടെന്നും ആവശ്യപ്പെട്ടിട്ടുണ്ട്. എന്നാല് ഇവര് തങ്ങള്‍ക്കൊപ്പമാണെന്ന് കോണ്‍ഗ്രസ് പറയുന്നു. അതേസമയം കോണ്‍ഗ്രസ് സര്‍ക്കാര് വീണാലും ബിജെപിക്കൊപ്പം പോകാനുള്ള തന്ത്രമാണിത്.\nപ്രിയങ്ക മുന്നോട്ട് വെക്കുന്ന ഫോര്‍മുല സച്ചിന് പൈലറ്റ് അംഗീകരിക്കും. സംസ്ഥാന അധ്യക്ഷ പദവി പൈലറ്റ് രാജിവെക്കില്ല. മറ്റൊന്ന്, ഉപമുഖ്യമന്ത്രി പദത്തില് തുടരുമെന്നാണ്. ഗാന്ധി കുടുംബത്തിന്റെയും ഗെലോട്ടിന്റെ അവഗണന ഇനി തുടരില്ലെന്നും പൈലറ്റ് സൂചിപ്പിച്ചിട്ടുണ്ട്. സംസ്ഥാനത്തെ ഇളക്കി മറിച്ച് കോണ്‍ഗ്രസിനെ അധികാരത്തിലെത്തിക്കാന് ഇനി ഗെലോട്ടിന് സാധിക്കില്ലെന്ന് സോണിയാ ഗാന്ധിക്കും അറിയാം. പക്ഷേ രാഹുലിനെ മറികടന്ന് പാര്‍ട്ടിയിലെ വലിയ അധികാരകേന്ദ്രമായി മാറുമോ സച്ചിന് പൈലറ്റെന്നാണ് പ്രധാന ഭയം.\nഅശോക് ഗെലോട്ടിന് ഈ പ്രശ്‌നങ്ങള് നേരത്തെയുണ്ടാവുമെന്ന് അറിയാമായിരുന്നു. അതുകൊണ്ടാണ് സോണിയാ പക്ഷത്ത് നിന്നിരുന്ന ഗെലോട്ട് കഴിഞ്ഞ ദിവസം നടന്ന വര്‍ക്കിംഗ് കമ്മിറ്റി യോഗത്തില് രാഹുലിന്റെ തിരിച്ചുവരവ് ആവശ്യപ്പെട്ടത്. ഒരേസമയം രാഹുലിന്റെയും സോണിയയുടെയും പക്ഷത്ത് നിന്ന് അധികാരം സുരക്ഷിതമാക്കുകയായിരുന്നു ഗെലോട്ട് ലക്ഷ്യമിട്ടത്. അതിലൂടെ മാത്രമേ സര്‍ക്കാര് വീഴുകയാണെങ്കില് ഗെലോട്ടിന് രക്ഷപ്പെടാനാവൂ. എന്നാല് ഇത് രാഹുല് തിരിച്ചറിഞ്ഞിട്ടുണ്ട്. തന്റെ ടീമിലുള്ള ഒരാളെ തന്നെ പുറത്താക്കുന്ന നാടകത്തിനാണ് ഗെലോട്ട് ലക്ഷ്യമിട്ടതെന്ന് വ്യക്തമായിരിക്കുകയാണ്. രാഹുല് ഗെലോട്ടിന്റെ അധികാരം വെട്ടിച്ചുരുക്കാനാണ് സാധ്യത.\nrajasthan sachin pilot priyanka gandhi ashok gehlot rahul gandhi congress bjp രാജസ്ഥാന് കോണ്‍ഗ്രസ് സച്ചിന് പൈലറ്റ് ബിജെപി രാഹുല് ഗാന്ധി politics\npriyanka gandhi will arrive in jaipur tommorrow, congress hopes best\nStory first published: Monday, July 13, 2020, 23:02 [IST]


കർഷക പ്രതിഷേധം ഫലം കാണുന്നു; ചർച്ചക്ക് തയാറെന്ന് കേന്ദ്ര കാർഷിക വകുപ്പ് മന്ത്രി - BIG14NEWS\nHome All News കർഷക പ്രതിഷേധം ഫലം കാണുന്നു; ചർച്ചക്ക് തയാറെന്ന് കേന്ദ്ര കാർഷിക വകുപ്പ് മന്ത്രി\nകർഷക പ്രതിഷേധം ഫലം കാണുന്നു; ചർച്ചക്ക് തയാറെന്ന് കേന്ദ്ര കാർഷിക വകുപ്പ് മന്ത്രി\nകർഷകരുടെ പ്രതിഷേധം ഫലം കാണുന്നു, പ്രതിഷേധം കനത്തതോടെ കർഷകരുമായി എന്ത് തരത്തിലും ചർച്ച നടത്താൻ സർക്കാർ തയാറാണെന്ന് കേന്ദ്ര കാർഷിക വകുപ്പ് മന്ത്രി നരേന്ദ്ര സിംഗ് തോമർ പറഞ്ഞു.ഡിസംബർ മൂന്നിന് കർഷകരുമായി ചർച്ച നടത്തുന്നുണ്ടെന്ന് അദ്ദേഹം പറഞ്ഞു, കോവിഡിന്റെ പശ്ചാത്തലത്തിൽ കർഷകർ സമരം അവസാനിപ്പിച്ച് കർഷകർ പിരിഞ്ഞ് പോവണമെന്നും അദ്ദേഹം അഭ്യർത്ഥിച്ചു.\nnarendra songh thomar\nPrevious articleപൊലീസ് നിയമഭേദഗതി; പാർട്ടിക്ക് ജാഗ്രതക്കുറവുണ്ടായെന്ന് എ വിജയരാഘവൻ\nNext article22 ഫീമെയിൽ പാകിസ്ഥാൻ! ബലാത്സംഗ കുറ്റവാളികളെ ഷണ്ഡീകരിക്കാൻ പാകിസ്ഥാനിൽ നിയമനിർമാണം നടത്തി


Actor Dulquer Salmaan's Kurup Movie Release On November 12 | ദുല്‍ഖര് സല്‍മാന്റെ കുറുപ്പ് നവംബര് 12ന് ലോകമെമ്പാടുമുള്ള തീയറ്ററുകളിലേക്ക്; കാത്തിരിപ്പുക്കള്‍ക്ക് അവസാനമാവുന്നു - Malayalam Filmibeat\n| Updated: Sunday, October 24, 2021, 13:00 [IST]\nദുല്‍ഖര് സല്‍മാന്റെ അരങ്ങേറ്റ ചിത്രമായ സെക്കന്‍ഡ് ഷോ ഒരുക്കിയ ടീം വീണ്ടും ഒന്നിക്കുന്ന ചിത്രമാണ് കുറുപ്പ്. ശ്രീനാഥ് രാജേന്ദ്രന് സംവിധാനം നിര്‍വഹിച്ച് ദുല്‍ഖര് നായകനാവുന്ന കുറുപ്പ് നവംബര് 12ന് ലോകമെമ്പാടുമുള്ള തീയറ്ററുകളില് പ്രദര്‍ശനത്തിനെത്തുകയാണ്. മലയാളം, തമിഴ്, തെലുങ്ക്, ഹിന്ദി, കന്നഡ എന്നിങ്ങനെ വിവിധ ഭാഷകളില് ഒരുമിച്ചാണ് കുറുപ്പ് റിലീസ് ചെയ്യുന്നത്. ഓണ്‍ലൈന് പ്ലാറ്റ്ഫോമില് റിലീസ് ചെയ്യുവാന് റെക്കോര്‍ഡ് തുകയുടെ ഓഫറാണ് ചിത്രത്തിന് ലഭിച്ചത്. എങ്കിലും ആ ഓഫറുകളെ അവഗണിച്ച് ചിത്രം തീയറ്ററുകളില് തന്നെ പ്രദര്‍ശനത്തിന് എത്തിക്കുവാന് ശ്രമത്തിന് ഇപ്പോള് വിജയം കുറിച്ചിരിക്കുകയാണ്.\nഒടിടി റിലീസിലൂടെ മികച്ചൊരു തീയറ്റര് അനുഭവം നഷ്ടപ്പെടുമെന്ന് ആശങ്കപ്പെട്ടിരുന്ന പ്രേക്ഷകര്‍ക്ക് ഒരു സന്തോഷ വാര്‍ത്ത കൂടിയാണിത്. ബോളിവുഡിലടക്കം സാന്നിധ്യം അറിയിച്ച നടന് ദുല്‍ഖര് സല്‍മാന്റെ കരിയറിലെ തന്നെ ഏറ്റവും വലിയ ബഡ്ജറ്റില് ഒരുങ്ങുന്ന ചിത്രത്തിന്റെ മുടക്കു മുതല് 35 കോടിയാണ്. ദുല്‍ഖര് സല്‍മാന്റെ ഉടമസ്ഥതയിലുള്ള വേഫറെര് ഫിലിംസും എം സ്റ്റാര് എന്റര്‍ടെന്‍മെന്റ്‌സും ചേര്‍ന്നാണ് നിര്‍മാണം നിര്‍വഹിച്ചത്. കേരളം, അഹമ്മദാബാദ്, ബോംബെ, ദുബായ്, മാംഗ്ലൂര്, മൈസൂര് എന്നിവിടങ്ങളിലായി ആറു മാസം നീണ്ടുനിന്ന ചിത്രീകരണമാണ് കുറുപ്പിന് വേണ്ടി നടത്തിയത്. 105 ദിവസങ്ങള് പൂര്‍ണമായും ഷൂട്ടിങ്ങിനായി ചിലവഴിച്ചു.\nകേരളത്തിലെ കുപ്രസിദ്ധ പിടികിട്ടാപ്പുള്ളിയായ സുകുമാര കുറുപ്പിന്റെ ജീവിതത്തെ ആസ്പദമാക്കി നിര്‍മ്മിക്കുന്ന ചിത്രത്തിന് ജിതിന് കെ ജോസ് ആണ് കഥ ഒരുക്കിയിരിക്കുന്നത്. ചിത്രത്തിന്റെ തിരക്കഥയും സംഭാഷണവും ഒരുക്കിയിരിക്കുന്നത് ഡാനിയേല് സായൂജ് നായരും കെ എസ് അരവിന്ദും ചേര്‍ന്നാണ്. നിമിഷ് രവി ഛായാഗ്രഹണവും സുഷിന് ശ്യാം സംഗീത സംവിധാനവും നിര്‍വഹിക്കുന്നു. ക്രീയേറ്റീവ് ഡയറക്ടറായി വിനി വിശ്വ ലാലും കുറുപ്പിന് പിന്നിലുണ്ട്. കമ്മാരസംഭവത്തിലൂടെ മികച്ച പ്രൊഡക്ഷന് ഡിസൈനുള്ള ദേശീയ അവാര്‍ഡ് കരസ്ഥമാക്കിയ ബംഗ്ലാനാണ് ചിത്രത്തിന്റെ പ്രൊഡക്ഷന് ഡിസൈനര്. മറ്റൊരു ദേശീയ അവാര്‍ഡ് ജേതാവായ വിവേക് ഹര്‍ഷനാണ് എഡിറ്റിംഗ് നിര്‍വഹിക്കുന്നത്.\nമൂത്തോന് എന്ന ചിത്രത്തിലൂടെ മലയാളത്തിലേക്ക് അരങ്ങേറ്റം കുറിച്ച ശോഭിത ധുലിപാലയാണ് ചിത്രത്തിലെ നായിക. ഇവരെ കൂടാതെ ഇന്ദ്രജിത് സുകുമാരന്, സണ്ണി വെയ്ന്, ഷൈന് ടോം ചാക്കോ, വിജയരാഘവന്, പി ബാലചന്ദ്രന്, സുരഭി ലക്ഷ്മി, ശിവജിത് പദ്മനാഭന് തുടങ്ങിയവരും ചിത്രത്തില് അഭിനയിക്കുന്നുണ്ട്. ചീഫ് അസ്സോസിയേറ്റ് ഡയറക്ടര് - പ്രവീണ് ചന്ദ്രന്, സൗണ്ട് ഡിസൈന് - വിഘ്നേഷ് കിഷന് രജീഷ്, മേക്കപ്പ് - റോനെക്‌സ് സേവ്യര്, കോസ്റ്റ്യൂംസ് - പ്രവീണ് വര്‍മ്മ, പ്രൊഡക്ഷന് കണ്‍ട്രോളര് - ദീപക് പരമേശ്വരന്, പി ആര് ഒ - ആതിര ദില്‍ജിത്, സ്റ്റില്‍സ് - ഷുഹൈബ് എസ്ബികെ, പോസ്റ്റര് ഡിസൈന് - ആനന്ദ് രാജേന്ദ്രന്.\nActor Dulquer Salmaan's Kurup Movie Release On November 12


തെലുങ്കിൽ മമ്മൂട്ടിക്ക് രാജകീയ വരവേൽപ്പ് ..!! - Vertikal media\nin LATEST NEWS, Mollywood, SLIDER, Tollywood 739 Views\nതെലുങ്കിൽ വൻ തരംഗമായി മമ്മൂട്ടിയുടെ യാത്ര .ഒരു നീണ്ട ഇടവേളക്ക് ശേഷം മമ്മൂട്ടി തെലുങ്കിലെത്തുകയാണ് . ആന്ധ്രാ മുൻ മുഖ്യമന്ത്രിയും കോൺഗ്രസ് നേതാവുമായ Y S R – ന്റെ ജീവചരിത്രം പറയുന്ന യാത്ര എന്ന ചിത്രത്തിലൂടെയാണ് മമ്മൂട്ടി വീണ്ടും തെലുങ്കിൽ എത്തുന്നത് .\nമഹി വി രാഘവ് സംവിധാനം ചെയുന്ന ചിത്രത്തിന്റ ഫസ്റ്റ് ലുക്ക് ഇന്നലെയാണ് പുറത്തിറങ്ങിയത് . ഇന്നത്തെ തെലുങ്ക് പത്രങ്ങളിലെ പ്രധാന വാർത്തയായി മാറിയിരിക്കുകയാണ് മമ്മൂട്ടിയും യാത്രയും . തെലുങ്കിലെ പ്രധാന പത്രങ്ങളിൽ എല്ലാം ചിത്രവും മമ്മൂട്ടിയുമാണ് പ്രധാന വാർത്ത ,ടൈംസ് ഓഫ് ഇന്ത്യയുടെ തെലുങ്ക് എഡീഷനിൽ ഫുൾ പേജ് പരസ്യമാണ് യാത്രയുടെത് .\nമമ്മൂട്ടിയുടെ കരിയറിലെ ഏറ്റവും ബഡ്‌ജെക്ട്ടുള്ള ചിത്രങ്ങളിൽ ഒന്നായി യാത്ര മാറും .. ആന്ധ്രയിൽ വൻ ജനപിന്തുണയുള്ള നേതാവായിരുന്ന ysr 2013 നടത്തിയ പദയാത്രയാണ് ചിത്രത്തിലെ പ്രധാന വിഷയം . തെലുങ്കിലെ ബ്ര്ഹമാണ്ട ചിത്രങ്ങളിൽ ഒന്നായാണ് യാത്ര പുറത്തിറങ്ങാൻ പോവുന്നത് .\nPrevious: പോലീസ് സ്‌റ്റേഷനിലിരുന്നാണ് ഈ ചായ കുടിക്കുന്നതെന്ന് മംമ്ത\nNext: ഇന്ദ്രൻസും വിക്രമിന് ഒപ്പം ‘മഹാവീര് കര്‍ണ്ണനി’ല്


എന്തുകൊണ്ടാണ് കള്ളന്‍മാര്‍ക്കെല്ലാം മോഡി എന്ന് പേരുവരുന്നത്; നരേന്ദ്ര മോഡിക്കെതിരെ ആഞ്ഞടിച്ച് രാഹുല് ഗാന്ധി - BIGNEWSLIVE | Latest Malayalam News\nചിത്രദുര്‍ഗ: എന്തുകൊണ്ടാണ് കള്ളന്‍മാര്‍ക്കെല്ലാം മോഡി എന്ന് പേരുവരുന്നതെന്ന് പ്രധാനമന്ത്രി നരേന്ദ്ര മോഡിക്കെതിരെ ആഞ്ഞടിച്ച് കോണ്‍ഗ്രസ് അദ്ധ്യക്ഷന് രാഹുല് ഗാന്ധി. കര്‍ണാടകയിലെ കോളാര്, ചിത്രദുര്‍ഗ മേഖലകളില് നടന്ന തിരഞ്ഞെടുപ്പ് റാലികളില് സംസാരിക്കുകയായിരുന്നു അദ്ദേഹം.\nഅവര് കള്ളന്‍മാരുടെ കൂട്ടമാണ്. കര്‍ഷകരും ചെറുകിട വ്യവസായികളുമായ നിങ്ങളുടെ പോക്കറ്റില് നിന്നു പണം കൈക്കലാക്കി അവര് നീരവ് മോദി, മെഹുല് ചോക്‌സി, വിജയ് മല്ല്യ, ലളിത് മോഡി എന്നിങ്ങനെ 15 പേര്‍ക്കായി നല്‍കി. നീരവ് മോദി, ലളിത് മോദി, നരേന്ദ്രമോദി. എന്താണ് ഈ കള്ളന്‍മാര്‍ക്കെല്ലാം മോദി എന്നു പേരു വരുന്നത്. ഇനിയും തിരഞ്ഞാല് കൂടുതല് മോദിമാരുടെ പേരുകള് പുറത്തുവരുമെന്നും രാഹുല് ഗാന്ധി പറഞ്ഞു.\nഅഞ്ചുകോടി കുടുംബങ്ങള്‍ക്ക് 72,000 രൂപ വര്‍ഷംതോറും ലഭിക്കുന്ന ന്യായ് പദ്ധതി കോണ്‍ഗ്രസ് പ്രഖ്യാപിച്ചതോടെ കാവല്‍ക്കാരന്റെ മുഖംചുളിഞ്ഞു. എവിടെനിന്നാണ് പണംകണ്ടെത്തുന്നതെന്നായിരുന്നു അവരുടെ മറുചോദ്യം. നിങ്ങളുടെ സുഹൃത്ത് അനില് അംബാനിയുടെ പോക്കറ്റില്‍നിന്നു പണം വരുമെന്നാണ് മോഡിയോടു എനിക്കു പറയാനുള്ളത്. കാര്‍ഷിക ബജറ്റിലൂടെ കോണ്‍ഗ്രസ് കര്‍ഷകരുടെ ഹൃദയത്തിലെ ഭീതി നീക്കുമെന്നും കാര്‍ഷിക കടം തിരിച്ചടയ്ക്കാത്തതിന്റെ പേരില് ഒരു കര്‍ഷകനും ജയിലില് പോകേണ്ടിവരില്ലെന്നും രാഹുല് പറഞ്ഞു.


മസ്തിഷ്‌ക മരണം: ഭയപ്പെടുത്തും കാരണങ്ങള്, ലക്ഷണം | Signs and Symptoms of Brain Death - Malayalam BoldSky\n| Published: Monday, April 1, 2019, 17:25 [IST]\nമസ്തിഷ്‌ക മരണത്തെക്കുറിച്ച് കഴിഞ്ഞ കുറേ ദിവസങ്ങളായി നാം പത്രങ്ങളിലും ടിവിയിലും കണ്ടുകൊണ്ടിരിക്കുകയാണ്. അമ്മയുടെ സുഹൃത്തിനാല് ക്രൂരമര്‍ദ്ദനത്തിനിരയായി ആശുപത്രികിടക്കയില് മരണത്തോട് മല്ലടിച്ച് കൊണ്ടിരിക്കുന്ന ഒരു പിഞ്ചുകുഞ്ഞിനെക്കുറിച്ച് നാം ദിവസവും വായിക്കുന്നു. മസ്തിഷ്‌ക മരണം സംഭവിച്ചെന്നും ഇല്ലെന്നും എല്ലാം വാര്‍ത്തകള് വരുന്നുണ്ട്. എന്നാല് എത്രയും പെട്ടെന്ന് ആ പിഞ്ചുകുഞ്ഞ് സുഖം പ്രാപിക്കട്ടെയെന്ന് നമുക്ക് ആശ്വസിക്കാം. എന്താണ് മസ്തിഷ്‌ക മരണം, എന്തുകൊണ്ടാണ് മസ്തിഷ്‌ക മരണത്തെ എല്ലാവരും ഭയക്കുന്നത്. ജീവിതത്തില് മരണത്തിനിടക്കുള്ള നൂല്‍പ്പാലമാണ് പലപ്പോഴും മസ്തിഷ്‌ക മരണം.\nമസ്തിഷ്‌കത്തിലെ കോശങ്ങള്‍ക്ക് സാരമായ നാശം സംഭവിക്കുന്ന അവസ്ഥയാണ് ഇത്. മരണത്തിന്റെ മറ്റൊരു വാക്ക് എന്ന് വേണമെങ്കില് ഈ ബ്രെയിന് ഡെത്തിനെ പറയാവുന്നതാണ്. മസ്തിഷ്‌ക മരണം സംഭവിച്ച ഒരു വ്യക്തി ഒരിക്കലും ജീവിതത്തിലേക്ക് തിരിച്ച് വരില്ല എന്നാണ് വൈദ്യശാസ്ത്രം പറയുന്നത്. പല കാരണങ്ങള് കൊണ്ട് മസ്തിഷ്‌കത്തിന് ക്ഷതം സംഭവിക്കാം. അപകടങ്ങള്, ശക്തമായ ഇടി, തലച്ചോറില് രക്തം കട്ടപിടിക്കുന്നത് എന്നീ അവസ്ഥകളെല്ലാം പലപ്പോഴും മസ്തിഷ്‌ക മരണത്തിലേക്ക് നമ്മുടെ പ്രിയപ്പെട്ടവരെ എത്തിക്കുന്നു. മസ്തിഷ്‌ക മരണത്തെക്കുറിച്ച് കൂടുതല് കാര്യങ്ങള്...\nമരണം എന്നാല് എങ്ങനെ\nനമ്മളെ എല്ലാവേരയും വളരെയധികം വേദനയില് ആഴ്ത്തുന്ന ഒന്നാണ് പ്രിയപ്പെട്ടവരുടെ മരണം. മസ്തിഷ്‌ക മരണം സംഭവിച്ച ഒരു വ്യക്തിയുടെ ജീവന് പിടിച്ച് നിര്‍ത്തുന്നത് പലപ്പോഴും വെന്റിലേറ്ററിന്റെ സഹായത്തോടെയായിരിക്കും. വെന്റിലേറ്റര് പ്രവര്‍ത്തനം നിര്‍ത്തിയാല് ആ രോഗി മരിച്ചതായി കണക്കാക്കുന്നു.\nശ്വാസോച്ഛ്വാസം നിലക്കുന്നു, രക്തചംക്രമണ, മസ്തിഷ്‌കത്തിന്റെ പ്രവര്‍ത്തനങ്ങള് എന്നിവയും പൂര്‍ണമായും നിലക്കുന്നു. ഇവിടെ മസ്തിഷ്‌കത്തിലെ കോശങ്ങളെ പ്രവര്‍ത്തനം പൂര്‍ണമായും നിലക്കുന്ന അവസ്ഥയെ ആണ് നമ്മള് മസ്തിഷ്‌ക മരണം എന്ന് പറയുന്നത്. തലച്ചോറിനേറ്റ പരിക്കുകള്, തലച്ചോറിനെ മാരകമായി ബാധിക്കുന്ന രോഗങ്ങള്, ഇത് മൂലം തലച്ചോറിനെ വീണ്ടും പ്രവര്‍ത്തന ക്ഷമമാക്കാന് കഴിയാതിരിക്കുന്ന അവസ്ഥകള് എല്ലാം പലപ്പോഴും മസ്തിഷ്‌ക മരണം സംഭവിച്ചതായി കണക്കാക്കുന്നു.\nചുരുങ്ങിയ സമയത്തിനുള്ളില് ചെയ്യേണ്ട കാര്യങ്ങള്\nനമ്മുടെ ശരീരത്തില് ശ്വാസോച്ഛ്വാസത്തോയും രക്തചംക്രമണ വ്യവസ്ഥകളേയും നിയന്ത്രിക്കുന്നത് ബ്രെയിന് സ്‌റ്റെം ആണ്. എന്നാല് ഓര്‍മ്മശക്തി വിവേചന ബുദ്ധി എന്നിവയെ നിയന്ത്രിക്കുന്നത് സെറിബ്രല് കോര്‍ട്ടക്‌സും. ഇത്തരത്തില് നമ്മുടെ ശ്വാസോച്ഛ്വാസം നിലക്കുന്നതു മൂലം തലച്ചോറിന്റെ പ്രവര്‍ത്തനം നിലച്ച് കഴിഞ്ഞാല് അദ്ദേഹത്തിന്റെ സെറിബ്രല് കോര്‍ട്ടക്‌സ് നിശ്ചലമാവുകയാണ് ചെയ്യുന്നത്. എന്നാല് കൃത്യമായ വൈദ്യസഹായം നിമിത്തം അഞ്ച് മിനിട്ടിനുള്ളില് ഇയാള്‍ക്ക് സാധാരണഗതിയില് ശ്വാസോച്ഛ്വാസം ലഭിച്ചാല് അക് പലപ്പോഴും പ്രതീക്ഷക്ക് വക തരുന്നുണ്ട്.\nഎന്നാല് ഈ എടുക്കുന്ന അഞ്ച് മിനിട്ടില് ശ്വാസോച്ഛ്വാസം സാധാരണ ഗതിയില് ആയില്ലെങ്കില് അത് പലപ്പോഴും കോമ സ്‌റ്റേജിലേക്ക് രോഗി എത്തുന്നതിനുള്ള സാധ്യത വര്‍ദ്ധിപ്പിക്കുന്നു. ഇവര്‍ക്ക് ഓര്‍മ്മയോ സ്ഥലകാല ബോധമോ ഉണ്ടാവുന്നില്ല. ചിലരില് അത്ഭുതങ്ങള് സംഭവിച്ച് കുറേ കാലത്തെ കോമസ്‌റ്റേജിന് ശേഷം ജീവിതത്തിലേക്ക് തിരിച്ചു വരുന്നു. എന്നാല് ചിലര് മരണം വരെ ഇത്തരത്തില് തന്നെ കഴിയാന് വിധിക്കപ്പെടുന്നു.\nഎന്നാല് കോമ സ്‌റ്റേജില് അല്ലാതെ മസ്തിഷ്‌ക കാണ്ഡം ഉള്‍പ്പടെയുള്ള ഭാഗങ്ങള് നിലച്ച് പോയാല് പിന്നീട് ആ രോഗി ജീവിതത്തിലേക്ക് തിരിച്ചു വരാനുള്ള സാധ്യതയേ ഇല്ല എന്നാണ് വൈദ്യ ശാസ്ത്രം പറയുന്നത്. ഈ മരണത്തെയാണ് മസ്തിഷ്‌ക മരണം എന്ന് വിളിക്കുന്നത്. ഇതില് മസ്തിഷ്‌ക തരംഗങ്ങള് പിന്നീട് നടത്തുന്ന പരിശോധനയില് ഒന്നും കാണപ്പെടുകയില്ല. എങ്കിലും ഇത്തരത്തില് മരണം സംഭവിച്ച വ്യക്തിയുടെ ഹൃദയം, ശ്വാസോച്ഛ്വാസം എന്നിവ വെന്റിലേറ്ററിന്റെ സഹായത്തോടെ ഏറെ നാള് നിലനിര്‍ത്തുന്നതിനാവുന്നു.\nഎന്നാല് മസ്തിഷ്‌ക മരണം സംഭവിച്ചു എന്ന് ഒരു ഡോക്ടര്‍ക്ക് മാത്രമായി തീരുമാനിക്കാന് പറ്റില്ല. അതിനായി ഗവണ്‍മെന്റ് ഡോക്ടര് ഉള്‍പ്പടെയുള്ള നാല് ഡോക്ടര്‍മാരുടെ സഹായം ആവശ്യമാണ്. ഈ ഡോക്ടര്‍മാരുടെ നേതൃത്വത്തിലാണ് മരണം സ്ഥിരീകരിക്കുന്നത്. അതിനായി രണ്ട് ഘട്ടങ്ങളിലായി ആറ് മണിക്കൂര് ഇടവിട്ടുള്ള ആപ്നിയോ ടെസ്റ്റ് നടത്തേണ്ടതാണ്. ഈ ടെസ്റ്റിലൂടെയാണ് രോഗി ഇനി ജീവിതത്തിലേക്ക് തിരിച്ച് വരുകയില്ലെന്ന് ഡോക്ടര്‍മാര് ഉറപ്പ് വരുത്തേണ്ടത്. എന്നിട്ട് മാത്രമേ ഇത് മരണമായി സ്ഥിരീകരിക്കാന് സാധിക്കുകയുള്ളൂ.\nകോമയിലായ വ്യക്തി സ്വന്തമായി ശ്വാസോച്ഛ്വാസം എടുക്കില്ലെന്ന് ഈ നാല് ഡോക്ടര്‍മാരും സ്ഥിരീകരിക്കണം. എന്നിട്ട് മാത്രമേ രോഗിയെ മസ്തിഷ്‌ക മരണം സംഭവിച്ചെന്ന് വിധിക്കാന് സാധിക്കുകയുള്ളൂ. മാത്രമല്ല കോമയില് ആയ രോഗിക്ക് വെന്റിലേറ്ററിന്റെ സഹായത്തോടെയാണ് ജീവന് പിടിച്ച് നിര്‍ത്തുന്നത് എന്നും സ്ഥിരീകരിക്കപ്പെടണം.\nRead more about: death brain health മരണം തലച്ചോര് ആരോഗ്യം\nSigns and Symptoms of Brain Death\nBrain death is the total loss of all brain function. In this article we explain some of the signs and symptoms of brain death. Read on\nStory first published: Monday, April 1, 2019, 17:25 [IST]


തിരിച്ചു കയറി വിപണി; സ്വർണത്തിനും രൂപയ്ക്കും ക്ഷീണം| Malayala Manorama\nതിരിച്ചു കയറി വിപണി; സ്വർണത്തിനും രൂപയ്ക്കും ക്ഷീണം\nസ്വന്തം ലേഖകൻ March 13, 2020 05:22 PM IST\nകോവിഡ് ഭീതിയില് തകര്‍ന്നടിഞ്ഞ ഓഹരി വിപണികള് തിരിച്ചുകയറി. ആയിരത്തിയഞ്ഞൂറോളം പോയിന്റ് ഉയര്‍ന്നാണ് സെന്‍സെക്സില് ഇപ്പോള് വ്യാപാരം പുരോഗമിക്കുന്നത്. കനത്ത നഷ്ടത്തെത്തുടര്‍ന്ന് ഇന്ത്യന് ഓഹരിവിപണി തുടക്കത്തില് നിര്‍ത്തിവച്ചു. സ്വര്‍ണത്തിനും രൂപയ്ക്കും ഇന്ന് വിലയിടിഞ്ഞു.\nവ്യാപാരത്തുടക്കത്തില് സെന്‍സെക്സ് 3100 പോയിന്റിലധികം താഴ്ന്നു. നിഫ്റ്റി 966 പോയിന്റിലധികം താഴ്ന്ന് സൂചിക ഒന്‍പതിനായിരത്തിന് താഴെയെത്തി. ഇതോടെ ആറുമിനിറ്റ് വ്യാപാരത്തിനുശേഷം 45 മിനിറ്റ് നേരത്തെക്ക് വിപണികള് വ്യാപാരം നിര്‍ത്തി. 10.20ന് വിപണി പുനരാരംഭിച്ചപ്പോള് നഷ്ടത്തില് നിന്ന് കരകയറിയെങ്കിലും ചാഞ്ചാട്ടം ദൃശ്യമായി.\n12 കൊല്ലത്തിനുശേഷം ആദ്യമായാണ് വിപണിയില് വ്യാപാരം നിര്‍ത്തുന്നത്. 2008ല് ആഗോള മാന്ദ്യമായിരുന്നു അന്ന് വിപണിക്ക് തിരിച്ചടിയായത്.ഏഷ്യന് വിപണികളെല്ലാം ഇന്ന് തകര്‍ച്ചയിലായിരുന്നു. ഇന്ത്യയ്ക്കുപിന്നാലെ തായ്‌വാന് വിപണിയിലും വ്യാപാരം നിര്‍ത്തിയിരുന്നു. അതിനിടെ രൂപയുടെ മൂല്യം വീണ്ടും താഴ്ന്നു. 16 പൈസ കുറഞ്ഞ് ഡോളറിന് 74.44 രൂപയാ. സ്വര്‍ണവിലയും ഇടിഞ്ഞു. ആഗോള വിപണിയില് നാലു ശതമാനത്തോളം വില കുറഞ്ഞപ്പോള് ആഭ്യന്തര വിപണിയില് ഗ്രാമിന്റെ വില 150 രൂപ ഇടിഞ്ഞു. പവന് 1200 രൂപ താഴ്ന്ന് 30,600 രൂപയായി.


നസീമിനെതിരെയുള്ള കമന്റ് ലൈക്ക് ചെയ്തു; യൂണിവേഴ്സിറ്റി കോളേജിൽ2വിദ്യാർത്ഥികൾക്ക് ക്രൂര മർദ്ദനം! | Students attack by university college in Thiruvananthapuram - Malayalam Oneindia\n11 min ago പൗരത്വ നിയമ ഭേദഗതി; 79 ദിവസത്തിനുള്ളില് കൊല്ലപ്പെട്ടത് 69 പേര്, കൂടുതലും വര്‍ഗ്ഗീയ കലാപത്തില്\n20 min ago നടി ആക്രമിക്കപ്പെട്ട കേസ്: കുഞ്ചാക്കോ ബോബനെതിരെ അറസ്റ്റ് വാറണ്ട്! കോടതിയിൽ ഹാജരായില്ല\n31 min ago ദില്ലി അക്രമം: ഇരകള്‍ക്ക് ജെഎന്‍യു ക്യാമ്പസില് അഭയം നല്‍കരുതെന്ന് മുന്നറിയിപ്പ്\nനസീമിനെതിരെയുള്ള കമന്റ് ലൈക്ക് ചെയ്തു; യൂണിവേഴ്സിറ്റി കോളേജിൽ2വിദ്യാർത്ഥികൾക്ക് ക്രൂര മർദ്ദനം!\nPublished: November72019, 10:48 [IST]\nതിരുവനന്തപുരം: യൂണിവേഴ്സിറ്റി കോളേജിലെ കത്തികുത്ത് കേസിലെ പ്രതി നിസാമിനെതിരെ പ്രതികരിച്ച മുൻ യൂണിവേഴ്സിറ്റി കോളേജ് വിദ്യാർത്ഥിക്കും സുഹൃത്തിനും മർദ്ദനമേറ്റെന്ന് പരാതി. കേസിലെ കൂട്ടുപ്രതിയുടെ നേതൃത്വത്തിലുള്ള എസ്എഫ്ഐക്കാരാണ് മർ‌ദ്ദിച്ചതെന്ന് സമകാലിക മലയാളം റിപ്പോർട്ട് ചെയ്യുന്നു. ഒരു വർഷം മുമ്പ് പഠിച്ചിറങ്ങിയ തമലം സ്വദേശി അനൂപ്, ആര്യങ്കോട് സ്വദേശി ശ്യാം എന്നിവർക്കാണ് മർദ്ദനമേറ്റത്.\nമാവോയിസ്റ്റ് ഏറ്റുമുട്ടൽ: അന്വേഷണ ഉദ്യോഗസ്ഥനെ മാറ്റി, സുതാര്യമാക്കാനെന്ന് ക്രൈംബ്രാഞ്ച്!\nഫേസ്ബുക്കിൽ നിസാമിന്റെ വിവാദ പരാമർശത്തിന് എതിരെ പ്രതികരിച്ചതാണ് മർദ്ദനത്തിന് ഇടയാക്കിയതെന്നാണ് ആരോപണം. യൂണിവേഴ്സിറ്റി കോളേജിൽ ടിസി വാങ്ങാൻ എത്തിയതയിരുന്നു രണ്ട് പേരും. ഇവരെ സംസ്കൃത കോളേജിൽ കൊണ്ടുപോയി ക്രൂരമായി മർദ്ദിക്കുകയായിരുന്നുവെന്നാണ് പരാതി. കോളേജിലെ കുത്ത്കേസ്, പിഎസ്എസി പരീക്ഷ തട്ടിപ്പ് എന്നീ കേസുകളിലെ പ്രതിയായ നസീം കഴിഞ്ഞ ദിവസം മുമ്പാണ് ജാമ്യത്തിലിറങ്ങിയിരിക്കുന്നത്.\nകഴിഞ്ഞ ദിവസം നസീം ഫേസ്ബുക്കിൽ ഒരു പോസ്റ്റിട്ടിരുന്നു. ജയിൽലിൽ നിന്ന് ഇറങ്ങിയ നസീമിന്റെ ഫേസ്ബുക്കിലെ റീ എൻട്രി ‘തോല്‍ക്കാന് മനസ്സില്ലെന്ന് ഞാന് തീരുമാനിച്ച നിമിഷമായിരുന്നു. ഞാന് ആദ്യമായി വിജയിച്ചത്' എന്ന അടിക്കുറുപ്പോടെ ഒരു ഫോട്ടോ പോസ്റ്റ് ചെയ്തായിരുന്നു. എന്നാൽ ഇതിനെ താഴെ രൂക്ഷമായ തോതിൽ വിമർശനങ്ങളാണ് ഉയർന്നത്. യൂണിവേഴ്‌സിറ്റി കോളജ് വിദ്യാര്‍ത്ഥി അഖില് ചന്ദ്രനെ കുത്തിയ കേസിലും പിഎസ്‌സി പരീക്ഷാ തട്ടിപ്പ് കേസിലും ജയിലിലായിരുന്ന നസീമും ശിവരഞ്ജിത്തും കഴിഞ്ഞ ദിവസത്തിന് മുമ്പാണ് ജാമ്യത്തിലിറങ്ങിയത്.\nരണ്ട് ദിവസം മുമ്പ് ജാമ്യത്തിലിറങ്ങി\nഇതിന് പിന്നാലെയാണ് സോഷ്യൽ മീഡിയയിൽ വീണ്ടും സജീവമായത്. എന്നാൽ കോപ്പിയടിച്ചെങ്കിൽ അത് എന്റെ കഴിവ് എന്ന മറു കമന്റായിരുന്നു നസീം എല്ലാവർക്കുമായി നൽകിയത്. ഇതിനെതിരെ അനൂപ് രംഗത്തെത്തിയിരുന്നു. ഇത് ചോദിച്ചായിരുന്നു കത്തിക്കുത്ത് കേസിൽ നസീംമിന്റഎ കൂട്ടു പ്രതിയായിരുന്ന വിദ്യാർത്ഥിയുടെ നേതൃത്വത്തിൽ മർദ്ദനം അഴിച്ചുവിട്ടതെന്നാണ് പരാതി.\nജനറൽ ആശുപത്രിയിൽ ചികിത്സ തേടി\nഇതിൽ മർദ്ദനമേറ്റ ഒരാൾ ജനറൽ ആശുപത്രിയിൽ ചികിത്സ തേടിയിരുന്നു. മൊഴിയെടുക്കാൻ പോലീസ് ജനറൽ ആശുപത്രിയിൽ എത്തിയെങ്കിലും മർദ്ദനമേറ്റവർ ഒഴിഞ്ഞു മാറുകയായിരുന്നു. തുടർന്ന് ഇരുവരും പോലീസ് സ്റ്റേഷനിലെത്തി തങ്ങൾ‌ക്ക് പരാതിയില്ലെനന്ന് എഴുതി നൽകി. തമ്മലം സ്വദേശിക്കാണ് കൂടുതൽ മർദ്ദനമേറ്റതെന്ന് സമകാലിക മലയാളം റിപ്പോർട്ട് ചെയ്യുന്നു.\nസംഘം ചേർന്ന് മർദ്ദിച്ചതിന് ശേഷം സംസ്കൃത കോളേജിൽ ഉണ്ടായിരുന്നവർ ഇവരെ ഭീഷണിപ്പെടുത്തുകയും ചെയ്തു. ആദ്യം പരാതി നൽകാനാണ് ഇവർ ആലോചിച്ചിരുന്നത്. എന്നാൽ പന്നീട് വീണ്ടും ഭീഷണികളുണ്ടായതോടെയാണ് പോലീസിൽ പരാതി നൽകാതെ പിൻവലിഞ്ഞതെന്നാണ് സൂചനകൾ.\nകോളേജിലെ കുത്തു കേസ്\nയൂണിവേഴ്സിറ്റി കോളേജിൽ നടന്ന കുത്തുകേസില് ശിവരഞ്ജിത്ത് ഒന്നാം പ്രതിയും നിസാം രണ്ടാം പ്രതിയുമാണ്. പിഎസ്‌സി സിവില് പൊലീസ് ഓഫിസര് പരീക്ഷയില് വാച്ച് ഉപയോഗിച്ച് തട്ടിപ്പു നടത്തിയതായി കണ്ടെത്തിയതിനെതുടർന്നാണ് ഇവർക്കുമെതിരെ കേസ് എടുത്തത്. യൂണിവേഴ്സിറ്റി കോളജില് വിദ്യാര്‍ഥിക്കു കുത്തേറ്റ സംഭവത്തിനു പിന്നാലെയാണ് പരീക്ഷാ തട്ടിപ്പിന്റെ വിവരങ്ങൾ പുറത്ത് വന്നിരുന്നത്.\nകൂടുതൽ social media വാർത്തകൾ\nദേശവിരുദ്ധ പ്രവര്‍ത്തനം; ട്വിറ്റര്, വാട്‌സ്ആപ്പ്, ടിക് ടോക് എന്നിവയ്ക്കെതിരെ കേസ്\nട്രംപ് എത്തുന്നതിന് മുമ്പേ പ്രവേശന കവാടം നിലംപൊത്തി: മൊട്ടേര സ്റ്റേഡിയത്തിൽ നിർമാണം തുടരുന്നു...\nയുഐഡിഎഐയ്ക്ക് പൗരത്വം തെളിയിക്കാനുള്ള അധികാരമില്ല: ഒവൈസി, അധികാര ദുര്‍വിനിയോഗമെന്ന്!!\nഇന്ത്യന് പൗരത്വം തെളിയിക്കണം: നോട്ടീസ് അയച്ച് യുഐഡിഎഐ, പഴി തെലങ്കാന പോലീസിന്!!\nആണ്‍കുട്ടികളുണ്ടാകാന് എളുപ്പവഴി? മറാത്തി പണ്ഡ‍ിതന്റെ നിര്‍ദേശം വൈറല്, ദിവസവും സമയവും മുഖ്യം!!\nജമ്മുകശ്മീരില് വീണ്ടും ഇന്റ‍ര്‍നെറ്റിന് കത്തി വെച്ച് സര്‍ക്കാര്: സോഷ്യല് മീഡിയയില് അഭ്യൂഹങ്ങള്\nകല്ലച്ചിൽ നിന്നും ഓൺലൈൻ മൊബൈൽ വേർഷനുകളിലെക്കുള്ള മാധ്യമങ്ങളുടെ വളർച്ച വിസ്മയാവഹം: മുഖ്യമന്ത്രി\nsocial media facebook attack sfi university college college സോഷ്യൽ മീഡിയ ആക്രമണം എസ്എഫ്ഐ യൂണിവേഴ്സിറ്റി കോളേജ് കോളേജ്\nStudents attack by university college in Thiruvananthapuram\nStory first published: Thursday, November 7, 2019, 10:48 [IST]


India Will HaveaChief of Defence Staff | 'മൂന്നു സേനകൾക്കും കൂടി ഒരു പൊതുതലവൻ' – News18 Malayalam\nHome » photogallery » india » PM NARENDRA MODI LIVE INDEPENDENCE DAY CHIEF OF DEFENCE STAFF CDS RED FORT 15 AUGUST\nമൂന്നു സേനകൾക്കും കൂടി ചീഫ് ഓഫ് ഡിഫന്‍സ്; നിർണായക പ്രഖ്യാപനവുമായി പ്രധാനമന്ത്രി\n73-ാം സ്വാതന്ത്ര്യദിനത്തില് ചെങ്കോട്ടയിൽ പതാക ഉയർത്തിയ ശേഷം രാജ്യത്തെ അഭിസംബോധന ചെയ്ത് സംസാരിക്കുകയായിരുന്നു പ്രധാനമന്ത്രി.\n| August 15, 2019, 18:13 IST\nസേനകൾ തമ്മിലുള്ള ഏകോപനം കൂടുതൽ മെച്ചപ്പെടുത്താൻ പ്രതിരോധ മേധാവിയെ നിയമിക്കുമെന്നു പ്രഖ്യാപിച്ച് പ്രധാനമന്ത്രി നരേന്ദ്രമോദി. 73-ാം സ്വാതന്ത്ര്യദിനത്തില് ചെങ്കോട്ടയിൽ പതാക ഉയർത്തിയ ശേഷം രാജ്യത്തെ അഭിസംബോധന ചെയ്ത് സംസാരിക്കുകയായിരുന്നു അദ്ദേഹം. മൂന്നു സേനകളും തമ്മിലുള്ള ഏകോപനം സുഗമമാക്കാനാണ് പ്രതിരോധ മേധവിയെ നിയമിക്കുന്നത്. 1999-ൽ കാർഗിൽ യുദ്ധകാലത്ത് പ്രതിരോധ മേധാവി വേണമെന്ന ആവശ്യം ആദ്യമായി ഉയർന്നു വന്നത്.\nപല രാജ്യങ്ങളിലും സൈന്യത്തിന്റെ ചുമതലയുള്ള ഒരു ഉദ്യോഗസ്ഥന് ഉണ്ടാകുമെന്നാണ് നിരീക്ഷകർ ചൂണ്ടിക്കാട്ടുന്നത്. ഈ ഉദ്യോഗസ്ഥൻ സർക്കാരുമായി ആശയവിനിമയം നടത്തി സൈന്യത്തിന്റെ കാര്യക്ഷമമായ പ്രവർത്തനം ഉറപ്പാക്കും. ചീഫ് ഓഫ് ഡിഫന്‍സ് സ്റ്റാഫ്(CDS) എന്നതായിരിക്കും പുതിയ പദവി.\n'നമ്മിടെ സൈന്യം ഇന്ത്യയുടെ അഭിമാനമാണ്'- പ്രധാനമന്ത്രി പറഞ്ഞു. നമ്മുടെ സൈനിക വിഭാഗങ്ങൾ തമ്മിലുള്ള ഏകോപനം ഉറപ്പാക്കുന്നതിനാണ് പ്രതിരോധ മേധാവിയെ നിയമിക്കുമെന്ന സുപ്രാധാന തീരുമാനമെടുക്കുന്നത്. ഇത് സൈന്യത്തെ കൂടുതൽ ശക്തമാക്കുമെന്നും അദ്ദേഹം പറഞ്ഞു.\nകാർഗിൽ യുദ്ധ അവലോകന കമ്മിറ്റി റിപ്പോർട്ടിനു പിന്നാലെ ഉപപ്രധാനമന്ത്രിയായിരുന്ന എൽ.കെ അദ്വാനിയുടെ നേതൃത്വത്തിലുള്ള മന്ത്രി തല സമിതിയും പ്രതിരോധ മേധാവിയെ നിയമിക്കണമെന്ന് ശിപാർശ ചെയ്തിരുന്നു. പ്രധാനമന്ത്രിയുടെ പ്രഖ്യാപനം നടപ്പാകുന്നതോടെ മൂന്നു സേനാ വിഭാഗങ്ങൾക്കും കൂടി ഒരു പൊതുതലവൻ രാജ്യത്തുണ്ടാകും.


ചുട്ട വെളുത്തുള്ളി, ചൂടു ജീരക പാനി, വയര് ഒതുങ്ങും | Special Cumin Drink With Garlic To Reduce Belly Fat - Malayalam BoldSky\nചുട്ട വെളുത്തുള്ളി, ചൂടു ജീരക പാനി, വയര് ഒതുങ്ങും\n| Updated: Friday, October 26, 2018, 10:44 [IST]\nവയര് ചാടുന്നത് ഇന്നത്തെ കാലത്തു പലരേയും വല്ലാതെ അലട്ടുന്ന പ്രശ്‌നമാണെന്നു പറയാം. ആണ് പെണ് ഭേദമില്ലാതെയുള്ള ഒരു പ്രശ്‌നമാണിത്. ഒരേ സമയം ആരോഗ്യ പ്രശ്‌നവും സൗന്ദര്യ പ്രശ്‌നവുമാണിത്.\nചാടുന്ന വയറിനു പുറകിലെ വില്ലന്മാര് പലരുണ്ട്. ഇതില് പാരമ്പര്യം മുതല് ഭക്ഷണ ശീലവും ചില അസുഖങ്ങളുമെല്ലാം പെടും. ലിവര് പ്രശ്‌നമുള്ളവരില് വയര് ചാടുന്നത് പതിവാണ്. കാരണം ലിവറില് കൊഴുപ്പടിഞ്ഞു കൂടും. ഇത് പുറന്തള്ളാന് ലിവറിനു സാധിയ്ക്കാതെ വരും. ഇതിനു പുറമേ കൊളസ്‌ട്രോള്, പ്രമേഹം പോലുളള ചില പ്രശ്‌നങ്ങളും വയര് ചാടാന് ഇടയാക്കുന്ന ചില അസുഖങ്ങളാണ്.\nസ്‌ട്രെസ്, ഭക്ഷണ ശീലം, വ്യായാമക്കുറവ് എന്നിവയും വയറിനു ചുറ്റും കൊഴുപ്പടിഞ്ഞു കൂടാന് കാരണമാകും. അതായത് പൊതുവേ തടി വര്‍ദ്ധിയ്ക്കുന്നത്, അമിത വണ്ണം വയറ്റിലും കൊഴുപ്പുണ്ടാക്കും. എന്നാല് ചിലപ്പോള് മെലിഞ്ഞവരില് പോലും വയര് ചാടുന്ന പ്രശ്‌നവുമുണ്ട്.\nവയര് ചാടാന് എളുപ്പമാണ്. കാരണം ഏതു ഭാഗത്തെ കൊഴുപ്പിനേക്കാളും ഈ ഭാഗത്താണ് പെട്ടെന്നു കൊഴുപ്പടിഞ്ഞു കൂടുക. എന്നാല് പോകാന് അത്ര തന്നെ പ്രയാസവും. എന്നു കരുതി പോകില്ലെന്നല്ല. കൃത്യമായി കാര്യങ്ങള് ചെയ്താല് വയര് ചാടിയതു കുറയുക തന്നെ ചെയ്യും.\nചാടിയ വയറിന് പരിഹാരമായി പല വീട്ടു വൈദ്യങ്ങളുമുണ്ട്. നമുക്കു വീട്ടില് തന്നെ ലഭിയ്ക്കുന്ന, പ്രധാനമായും പാചകത്തിന് ഉപയോഗിയ്ക്കുന്ന ചില ചെറിയ ചേരുവകള് വയര് കളയാനും കൊഴുപ്പുരുക്കാനുമെല്ലാം ഏറെ പ്രയോജനം നല്‍കുന്ന ഒന്നാണ്.\nഅടുക്കളയിലെ ചില കൂട്ടുകള് ഉപയോഗിച്ച് വയര് കുറയ്ക്കാന് സഹായിക്കുന്ന ഒരു പ്രത്യേക ചേരുവ തയ്യാറാക്കാം. വെളുത്തുളളി, ജീരകം, ഇഞ്ചി, കറിവേപ്പില എന്നിവയാണ് ഈ പ്രത്യേക മിശ്രിതം തയ്യാറാക്കാന് വേണ്ടത്.\nഇതില് പറയുന്ന ചേരുവകള് എല്ലാം തന്നെ ഒരു വിധത്തില് അല്ലെങ്കില് മറ്റൊരു തരത്തില് വയറും തടിയും കുറയ്ക്കാന് സഹായിക്കുന്നവയാണ്. ഇതിനൊപ്പം മറ്റ് ഒരു പിടി ആരോഗ്യപരമായ ഗുണങ്ങളും ഇതിനുണ്ട്. വെളുത്തുള്ളി ശരീരത്തിലെ കൊഴുപ്പു നീക്കുന്നത് അലിസിന് എന്ന ആന്റിഓക്‌സിഡന്റിലൂടെയാണ്. ദഹനം മെച്ചപ്പെടുത്തിയും ഗ്യാസ് പ്രശ്‌നങ്ങള് കാരണമുണ്ടാകുന്ന മലബന്ധം തടഞ്ഞും ശരീരത്തിലെ അപചയ പ്രക്രിയ ശക്തിപ്പെടുത്തിയുമാണ് ഈ പ്രത്യേക ധര്‍മ്മം വെളുത്തുളളി നിര്‍വഹിയ്ക്കുന്നത്.\nജീരകമാണ് ഇതിലെ മറ്റൊരു പ്രധാന ചേരുവ. ജീരകം വലിപ്പത്തില് കുഞ്ഞനാണെങ്കിലും വയറും കൊഴുപ്പും കളയുന്നതിലും ആരോഗ്യപരമായ ഗുണങ്ങള് നല്‍കുന്നതിലും മുന്‍പന്തിയിയില് നില്‍ക്കുന്ന ഒന്നാണ്. ഇത് ദഹനം മെച്ചപ്പെടുത്തും. ശരീരത്തിലെ അപചയ പ്രക്രിയ ശക്തിപ്പെടുത്തും. കൊളസ്‌ട്രോളും പ്രമേഹവുമെല്ലാം നിയന്ത്രിയ്ക്കാനും ഇത് ഏറെ നല്ലതാണ്.\nഇഞ്ചിയും പല തരത്തിലും കൊഴുപ്പു കത്തിച്ചു കളയുന്ന ഒന്നാണ്. ഇഞ്ചി കൊഴുപ്പു കത്തിച്ചു കളയും, ശരീരത്തിന്റെ അപചയപ്രക്രിയ ശക്തിപ്പെടുത്തിയാണിത്.ഇഞ്ചി പ്രകൃതിദത്ത മരുന്നാണ്. ദഹനം മെച്ചപ്പെടുത്തിയും കൊളസ്‌ട്രോള് പ്രശ്‌നങ്ങള് കുറച്ചുമെല്ലാം വയറും തടിയും കുറയ്ക്കുന്ന ഒന്നാണ് ഇഞ്ചി. പല അസുഖങ്ങള്‍ക്കുമുള്ള നല്ലൊരു ഔഷധം. ഇതിലെ ജിഞ്ചറോള് എന്ന ഘടകമാണ് ഈ ഗുണം നല്‍കുന്നതും. ഇതിന് പ്രകൃതിദത്ത മരുന്നിന്റെ ഗുണങ്ങള് ഏറെയുണ്ട്. പുരാതന കാലം മുതല് തന്നെ മരുന്നുകളില് ഉപയോഗിച്ചു വരുന്ന ഒന്നാണിത്. ബയോആക്ടീവ് ഘടകമായ ജിഞ്ചറോളാണ് ഇതിന് ആന്റിഓക്‌സിഡന്റ്, ആന്റി ഇന്‍ഫ്‌ളമേറ്ററി ഗുണങ്ങള് നല്‍കുന്നത്. മലബന്ധമകറ്റാന്, പ്രമേഹം, ക്യാന്‍സര്, ദഹന പ്രശ്‌നങ്ങള്, തൈറോയ്ഡ് തുടങ്ങിയ ധാരാളം പ്രശ്‌നങ്ങള്‍ക്കുള്ള നല്ലൊരു മരുന്നാണ്\nഈ കൂട്ടില് ഉപയോഗിയ്ക്കുന്ന മറ്റൊരു ചേരുവയായ കറിവേപ്പിലയും ഏറെ ഔഷധ ഗുണങ്ങള് അടങ്ങിയ ഒന്നാണ്. ഇത് ദഹനം മെച്ചപ്പെടുത്തും, കൊളസ്‌ട്രോള് കുറയ്ക്കും, ഇതെല്ലാം കൊഴുപ്പു നീക്കാന് സഹായിക്കുന്ന ഒന്നാണ്. പ്രത്യേകിച്ചും വയറില് അടിഞ്ഞു കൂടുന്ന കൊഴുപ്പ്.\nവയര് കുറയ്ക്കാനുള്ള പ്രത്യേക കൂട്ടു തയ്യാറാക്കുക\nഎങ്ങനെയാണ് വയര് കുറയ്ക്കാനുള്ള പ്രത്യേക കൂട്ടു തയ്യാറാക്കുക എന്നറിയൂ. ആദ്യം രണ്ടു മൂന്ന് അല്ലി വെളുത്തുള്ളി ചുടുക. അല്ലെങ്കില് എണ്ണ ചേര്‍ക്കാതെ ഒരു പാനില് ഇട്ട് ഇരു വശവും ബ്രൗണ് നിറമാകുന്നതു വരെ വറുക്കുക. ചുട്ടെടുക്കുന്ന രീതിയില്, ആ നിറത്തില് ആകുമ്പോള് ഇതു വാങ്ങി വയ്ക്കാം.\nഒരു ഗ്ലാസ് വെള്ളം പാത്രത്തില് ഒഴിയ്ക്കുക. ഇതില് ഒരു ചെറിയ കഷ്ണം ഇഞ്ചി തൊലിയോടെ നുറുക്കിയിടുക. ഇതിലേയ്ക്ക് ഒരു ടീസ്പൂണ് ജീരകവും പിന്നെ രണ്ടു മൂന്നു തണ്ടു കറിവേപ്പിലയും ചേര്‍ക്കുക. ഇത് ചെറുചൂടില് നല്ലപോലെ തിളപ്പിയ്ക്കണം. നല്ലപോലെ തിളച്ച് ചേരുവകള് ഇതില് കലരുമ്പോള് വെള്ളത്തിന് നിറം വ്യത്യാസമുണ്ടാകും. നല്ലപോലെ തിളപ്പിച്ചാലേ ഗുണം ലഭിയ്ക്കൂ എന്നോര്‍ക്കുക. ഇത് പിന്നീടു വാങ്ങി വച്ച് ഊറ്റിയെടുക്കാം.\nഒരു വെളുത്തുളളി കഴിയ്ക്കുക. ചവച്ചരച്ചോ അല്ലെങ്കില് വിഴുങ്ങാന് പറ്റുമെങ്കില് ഇങ്ങനെയോ ചെയ്യുക. ഇതിനു മീതേ ഈ വെള്ളം ചെറുചൂടോടെ അല്‍പം കുടിയ്ക്കുക. പിന്നീട് വീണ്ടും ബാക്കിയുള്ള രണ്ടു വെളുത്തുള്ളി രണ്ടു തവണയായി കഴിച്ച് ഇതേ രീതിയില് വെള്ളം കുടിയ്ക്കുകയും ചെയ്യുക.\nഇത് രാവിലെ വെറുവയറ്റില് വേണം, ചെയ്യാന്. ഇതു ചെയ്ത ശേഷം അര മണിക്കൂര് നേരത്തേയ്ക്ക് ഒന്നും കഴിയ്ക്കരുത്. അടുപ്പിച്ച് ഒന്നു രണ്ടു മാസമെങ്കിലും ചെയ്താല് കാര്യമായ പ്രയോജനം ഉണ്ടാകുന്നത് നിങ്ങള്‍ക്കു തന്നെ മനസിലാക്കാന് സാധവയറും തടിയും കുറയ്ക്കാന് മാത്രമല്ല, ഈ രീതിയില് ഈ കൂട്ടു കഴിയ്ക്കുന്നത് പല ആരോഗ്യപ്രശ്‌നങ്ങള്‍ക്കുമുള്ള നല്ലൊരു പരിഹാരമാണ്. ഇതിലെ എല്ലാ ചേരുവകളും ദഹന പ്രശ്‌നങ്ങള്‍ക്കും വയറ്റിലെ അസ്വസ്ഥതകള്‍ക്കുമുള്ള നല്ലൊരു മരുന്നാണ്. ഗ്യാസ്, അസിഡിറ്റി പ്രശ്‌നങ്ങള് പരിഹരിയ്ക്കാന് സാധിയ്ക്കും.\nപ്രമേഹം, കൊളസ്‌ട്രോള് പ്രശ്‌നങ്ങള്‍ക്കും ഇതിലെ ചേരുവകള് എല്ലാം തന്നെ ഏറെ ഗുണം നല്‍കുന്നുണ്ട്. ഇത്തരം പ്രശ്‌നങ്ങള് ഉള്ളവര് ഇതു ശീലിയ്ക്കുന്നത് ഏറെ നല്ലതാണ്. ചീത്ത കൊളസ്‌ട്രോള് നീക്കിയും രക്തത്തിലെ ഗ്ലൂക്കോസ് തോതു നിയന്ത്രിച്ചും ഹൃദയത്തെ സംരക്ഷിയ്ക്കുന്ന ഒരു വഴിയാണിത്.\nഇതിനു പുറമേ രക്തപ്രവാഹം വര്‍ദ്ധിപ്പിയ്ക്കുക, ടോക്‌സിനുകള് നീക്കുക, ശരീരത്തിന് പ്രതിരോധ ശേഷി നല്‍കുന്ന തുടങ്ങിയ ഒരു പിടി ഗുണങ്ങള് നല്‍കുന്ന ഒരു പ്രത്യേക മരുന്നാണിത്.\nSpecial Cumin Drink With Garlic To Reduce Belly Fat\nSpecial Cumin Drink With Garlic To Reduce Belly Fat, Read more to know about,


‘Sachin: A Billion Dreams’ box-office collection Day 1: Sachin Tendulkar’s biopic opens onastrong note - Malayalam Filmibeat\n| Published: Saturday, May 27, 2017, 16:20 [IST]\nക്രിക്കറ്റ് ഗാലറികളെ പ്രകമ്പനം കൊള്ളിച്ച ആരവം ഇന്നലെ മുതല് തിയറ്ററുകളിലും മുഴങ്ങി കേള്‍ക്കുകയായിരുന്നു. സച്ചിന്റെ ജീവിതം ആസ്പദമാക്കി നിര്‍മ്മിച്ച സിനിമ എ ബില്യണ് ഡ്രീംസ് ഇറങ്ങുന്നതിന് മുന്നെ ഹിറ്റായിരുന്നു.\nക്രിക്കറ്റ് പ്രേമികളടക്കം പ്രേക്ഷകര് ഇരുകൈയും നീട്ടിയാണ് സിനിമയെ സ്വീകരിച്ചത്. ചിത്രം ആദ്യദിനം നേടിയ കളക്ഷന് സുചിപ്പിക്കുന്നതും സിനിമയുടെ വിജയമാണ്. ഇന്നലെ റിലീസ് ചെയ്ത സച്ചിന് എ ബില്യണ് ഡ്രീംസ് സംവിധാനം ചെയ്തത് ജെയിംസ് എറിക്‌സാണ്.\nആദ്യദിനം സിനിമ തിയറ്ററുകളില് നേടിയത് 8.40 കോടി രൂപയായിരുന്നു. സിനിമയുടെ കളക്ഷന് സംബന്ധിച്ച വാര്‍ത്ത പുറത്ത് വിട്ടത് ട്രേഡ് അനലിസ്റ്റ് തരണ് ആദര്‍ശാണ്. ഇന്ത്യയില് 2400 സ്‌ക്രീനുകളിലായിരുന്നു സിനിമ പ്രദര്‍ശിപ്പിച്ചിരുന്നത്. വിദേശത്ത് 400 സ്‌ക്രീനുകളിലും.\nഡോക്യുമെന്ററി സിനിമയായിട്ടാണ് സച്ചിന് പ്രേക്ഷകര്‍ക്ക് മുന്നിലെത്തിയത്. ഒപ്പം വെള്ളിയാഴ്ചറിലീസ് ചെയ്തിട്ടും സിനിമ മികച്ച പ്രതികരണമാണ് നല്‍കുന്നതെന്നും തരണ് ട്വീറ്റിലുടെ പറയുന്നു.\nസച്ചിനെതിരെയുള്ള ആരോപണം! ആരാധകര് ഇളകി, ശ്രീ റെഡ്ഡിയെ കൊന്ന് കൊലവിളിച്ച് മലയാളികള്!!\nസിനിമ താരങ്ങൾ കഴിഞ്ഞു ഇനി ക്രിക്കറ്റ്!! സച്ചിനെതിരെ ആരോപണവുമായി ശ്രീറെഡ്ഡി, ചാർമിയുമായി പ്രണയം\nRead more about: sachin tendulkar bollywood cinema biopic shahrukh khan rajinikanth wishes ബോളിവുഡ് സിനിമ ജീവചരിത്രം റിലീസ്\nStory first published: Saturday, May 27, 2017, 16:20 [IST]


ബന്ധുക്കളുടെ പേരിൽ കോച്ചിംഗ് സെന്‍റ‍ർ നടത്തി ഉദ്യോഗസ്ഥർ; പുറത്ത് വരുന്നത് വൻ തട്ടിപ്പുകൾ | psc coaching center scams surface as vigilance goes forward with investigation\nബന്ധുക്കളുടെ പേരിൽ കോച്ചിംഗ് സെന്‍റ‍ർ നടത്തി ഉദ്യോഗസ്ഥർ; പുറത്ത് വരുന്നത് വൻ തട്ടിപ്പുകൾ\nപൊതുഭരണവകുപ്പിലെ അസിസ്റ്റൻ്റുമാരായ ഷിബു കെ നായർ, ര‌ഞ്ജൻ രാജ് എന്നിവരാണ് ബന്ധുക്കളുടെയും സുഹൃത്തുക്കളുടേയും പേരിൽ പരിശീലന കേന്ദ്രങ്ങൾ നടത്തുന്നത്\nTrivandrum, First Published Feb 23, 2020, 5:19 PM IST\nതിരുവനന്തപുരം: സെക്രട്ടറിയേറ്റിലെ ഉദ്യോഗസ്ഥർ ബന്ധുക്കളുടെ പേരിൽ പിഎസ്‍സി പരിശീലന കേന്ദ്രങ്ങൾ നടത്തുന്നതായി വിജിലൻസ് കണ്ടെത്തൽ. പൊതുഭരണ വകുപ്പിലെ ചില ഉദ്യോഗസ്ഥർ പല കേന്ദ്രങ്ങളിലും പഠിപ്പിക്കുന്നതായുള്ള വിവരവും വിജിലൻസിന് കിട്ടി. ഉദ്യോഗസ്ഥർക്കെതിരെ കർശന നടപടി വേണമെന്നും പരിശീലന കേന്ദ്രങ്ങൾക്ക് പിഎസ്‍സിയുമായി ഒരു ബന്ധവും ഇല്ലെന്നും പിഎസ്‍സി ചെയർമാൻ ഏഷ്യാനെറ്റ് ന്യൂസിനോട് പറഞ്ഞു.\nപിഎസ്‍സി പരിശീലനത്തിന്‍റെ മറവിലെ വൻ തട്ടിപ്പുകളാണ് പുറത്തുവരുന്നത്. പൊതുഭരണവകുപ്പിലെ അസിസ്റ്റൻ്റുമാരായ ഷിബു കെ നായർ, ര‌ഞ്ജൻ രാജ് എന്നിവരാണ് ബന്ധുക്കളുടെയും സുഹൃത്തുക്കളുടേയും പേരിൽ പരിശീലന കേന്ദ്രങ്ങൾ നടത്തുന്നത്. ഷിബു കെ നായരുടെ ഭാര്യയുടെ പേരിലുള്ള ലക്ഷ്യ എന്ന പരിശീലനകേന്ദ്രവും ര‌ഞ്ജൻ രാജിൻ്റെ ബന്ധുക്കളുടേയും സുഹൃത്തുക്കളുടേയും പേരിലുള്ള വീറ്റോ എന്ന സ്ഥാപനവും സെക്രട്ടറിയേറ്റിന് തൊട്ടടുത്താണ്. 2013 മുതൽ അവധിയിലുള്ള ഷിബു ലക്ഷ്യയിൽ ക്ലാസ് എടുക്കുന്നുമുണ്ട്.\nര‌ഞ്ജൻ രാജ് അവധിയെടുക്കാതെ ക്ലാസ് എടുക്കുന്നുവെന്നും വിജിലൻസ് കണ്ടെത്തി. വിജിലൻസിന്‍റെ മിന്നൽ പരിശോധനയിൽ വീറ്റോയിൽ ഫയർഫോഴ്സിലെ ഒരു ജീവനക്കാരനും പഠിപ്പിക്കുന്നതായും കണ്ടെത്തി. കൂടുതൽ ഉദ്യോഗസ്ഥർക്ക് ഈ സ്ഥാപനങ്ങളുമായി ബന്ധമുണ്ടോ എന്ന സംശയമുണ്ട്. ഉദ്യോഗസ്ഥരുടെ സ്വത്ത് വിവരങ്ങളും വിജിലൻസ് പരിശോധിക്കും. പിഎസ്‍സി ചോദ്യപേപ്പർ തയ്യാറാക്കുന്നവരുമായി സെക്രട്ടറിയേറ്റിലെ ഉദ്യോഗസ്ഥർക്ക് ബന്ധമുണ്ടോ എന്നും അന്വേഷിക്കും.\nഷിബുവിന്‍റെയും രഞ്ജന്‍റെയും പേര് എടുത്ത് പറഞ്ഞാണ് ഒരു വിഭാഗം ഉദ്യോഗാർത്ഥികൾ നൽകിയ പരാതി പിഎസ്‍സി പൊതുഭരണ വകുപ്പിന് കൈമാറുകയായിരുന്നു. പൊതുഭരണവകുപ്പ് സെക്രട്ടറിയുടെ നിർദ്ദേശപ്രകാരമാണ് വിജിലൻസ് അന്വേഷണം നടത്തുന്നത്. കൂടുതൽ പരിശോധനക്ക് ശേഷം ഉദ്യോഗസ്ഥർക്കെതിരെ നടപടി ഉണ്ടാകും. സർവ്വീസ് ചട്ടമനുസരിച്ച് സർക്കാരിന്‍റെ അനുമതിയില്ലാതെ ഉദ്യോഗസ്ഥർ സ്വകാര്യ സ്ഥാപനങ്ങളിൽ ജോലിചെയ്യാനോ സ്ഥാപനം നടത്താനോ പാടില്ല. പിഎസ്‍സി പരീക്ഷക്ക് വരുമെന്ന് ഉറപ്പുള്ള ചോദ്യങ്ങൾ വരെ അറിയാം എന്ന് വരെ പ്രചരിപ്പിച്ചാണ് സെക്രട്ടറിയേറ്റ് ഉദ്യോഗസ്ഥരുടെ സ്ഥാപനങ്ങൾ ഉദ്യോഗാർത്ഥികളെ ആകർഷിച്ചിരുന്നത്.\nപരിശീലനകേന്ദ്രങ്ങളുടെ മോഹനവാഗ്ദാനങ്ങളിൽ ഉദ്യോഗാർത്ഥികൾ വീഴരുതെന്ന് പിഎസ്‍സി ചെയർമാൻ എം കെ സക്കീർ മുന്നറിയിപ്പ് നൽകി. കോച്ചിംഗ് സെന്‍ററിലൂടെ പിഎസ്‍സി നേടിയെടുക്കാമെന്ന് പറയുമ്പോൾ അത് കബളിപ്പിക്കിലാണെന്ന് പിഎസ്‍സി ചെയർമാൻ വ്യക്തമാക്കുന്നു. ഇത്തരത്തിലുള്ള പ്രചരണങ്ങൾ നടത്തുന്നവർ പിഎസ്‍സിയെയും ഉദ്യോഗാർത്ഥികളെയും വഞ്ചിക്കുകയും കബളിപ്പിക്കുകയും ചെയ്യുകയാണെന്നും അദ്ദേഹം അഭിപ്രായപ്പെട്ടു. ഉദ്യോഗാർത്ഥികളെ സ്വതന്ത്രമായി പരീക്ഷയെഴുതാൻ പോലും സമ്മതിക്കാത്ത രീതിയാണ് ഇതെന്നും, കെഎഎസ് നേടാം, എൽഡിസി നേടാം എന്നീ തരത്തിലുള്ള പരസ്യങ്ങളിൽ വീണ് പോകരുതെന്നും പിഎസ്‍സി ചെയർമാൻ മുന്നറിയിപ്പ് നൽകി.\nLast Updated Feb 23, 2020, 5:44 PM IST\nപിഎസ്‍സി പരിശീലന കേന്ദ്രങ്ങൾ\npsc coaching center scam


വയനാട് ജില്ലയില് 300 പേര്‍ക്ക് കൂടി കോവിഡ് - WayandVartha\nവയനാട് ജില്ലയില് 300 പേര്‍ക്ക് കൂടി കോവിഡ്\nPosted By Editor Editor Posted On July 2, 2021\nടെസ്റ്റ് പോസിറ്റിവിറ്റി റേറ്റ് 9.75\nവയനാട് ജില്ലയില് ഇന്ന് (02.07.21) 300 പേര്‍ക്ക് കൂടി കോവിഡ് സ്ഥിരീകരിച്ചതായി ജില്ലാ മെഡിക്കല് ഓഫീസര് ഡോ. ആര്.രേണുക അറിയിച്ചു. 114 പേര് രോഗമുക്തി നേടി. ടെസ്റ്റ് പോസിറ്റിവിറ്റി റേറ്റ് 9.75 ആണ്. 292 പേര്‍ക്ക് സമ്പര്‍ക്കത്തിലൂടെയാണ് രോഗബാധ.6ആരോഗ്യ പ്രവര്‍ത്തകര്‍ക്കും രോഗം സ്ഥിരീകരിച്ചു. ഒരാളുടെ സമ്പര്‍ക്ക ഉറവിടം ലഭ്യമല്ല. ഇതോടെ ജില്ലയില് കോവിഡ് സ്ഥിരീകരിച്ചവരുടെ എണ്ണം 65520 ആയി. 61907 പേര് ഇതുവരെ രോഗമുക്തരായി. നിലവില് 3057 പേരാണ് ജില്ലയില് ചികിത്സയിലുള്ളത്. ഇവരില് 2127 പേര് വീടുകളിലാണ് ഐസൊലേഷനില് കഴിയുന്നത്.\nവെള്ളമുണ്ട 37, മീനങ്ങാടി 25, കല്‍പ്പറ്റ 23, പടിഞ്ഞാറത്തറ 21, മുള്ളന്‍കൊല്ലി, പൂതാടി 16 വീതം, അമ്പലവയല് 15, നെന്മേനി 14, പൊഴുതന 12, തവിഞ്ഞാല് 11, മുപ്പൈനാട്, മുട്ടില്, പനമരം, പുല്‍പ്പള്ളി, തൊണ്ടര്‍നാട് 10 വീതം, ബത്തേരി, മാനന്തവാടി9വീതം, കോട്ടത്തറ 8, തിരുനെല്ലി, വൈത്തിരി6വീതം, തരിയോട് 4, എടവക, കണിയാമ്പറ്റ3വീതം, നൂല്‍പ്പുഴ 2, മേപ്പാടി, വെങ്ങപ്പള്ളി എന്നിവടങ്ങളില് ഓരോരുത്തര്‍ക്കുമാണ് സമ്പര്‍ക്കത്തിലൂടെ രോഗം സ്ഥിരീകരിച്ചത്. ഗള്‍ഫ് നാടുകളില് നിന്നെത്തിയ ഒരാള്‍ക്കും, ഇതര സംസഥാനത്തു നിന്നെത്തിയ2കര്‍ണാടക സ്വദേശികള്‍ക്കും,5തമിഴ്‌നാട് സ്വദേശികള്‍ക്കുമാണ് രോഗം സ്ഥിരീകരിച്ചത്.\nആശുപത്രിയില് ചികിത്സയിലായിരുന്ന 51 പേര്‍ക്കും, വീടുകളില് ചികിത്സയിലായിരുന്ന 63 പേരുമാണ് രോഗം ഭേദമായതിനെ തുടര്‍ന്ന് ഡിസ്ചാര്‍ജ് ആയത്.\n1081 പേര് പുതുതായി നിരീക്ഷണത്തില്\nകോവിഡുമായി ബന്ധപ്പെട്ട് ജില്ലയില് ഇന്ന് (02.07.21) പുതുതായി നിരീക്ഷണത്തിലായത് 1081 പേരാണ്. 568 പേര് നിരീക്ഷണകാലം പൂര്‍ത്തിയാക്കി. നിലവില് നിരീക്ഷണത്തിലുള്ളത് 11556 പേര്. ഇന്ന് പുതുതായി 56 പേര് ആശുപത്രിയില് നിരീക്ഷണത്തിലായി. ജില്ലയില് നിന്ന് 2670 സാമ്പിളുകളാണ് ഇന്ന് പരിശോധനയ്ക്ക് അയച്ചത്. ഇതുവരെ 509812 സാമ്പിളുകളാണ് പരിശോധനയ്ക്ക് അയച്ചത്. ഇതില് 494498 എണ്ണത്തിന്റെ ഫലം ലഭിച്ചു. 428978 പേര് നെഗറ്റീവും 65520 പേര് പോസിറ്റീവുമാണ്.\nPrevious: ധനസഹായ പദ്ധതികള്‍ക്ക് അപേക്ഷ ക്ഷണിച്ചു\nNext: കൊവിഡിന്‍റെ അതി വ്യാപന ശേഷിയുള്ള ഡെല്‍റ്റ വകഭേദത്തിന് വീണ്ടും രൂപമാറ്റം : മുന്നറിയിപ്പുമായി ലോകാരോഗ്യ സംഘടന


സിഐഎസ്എഫിൽ കോൺസ്റ്റബിൾ | Career | Deshabhimani | Saturday Oct 12, 2019\nസെൻട്രൽ ഇൻഡസ്ട്രിയൽ സെക്യൂരിറ്റി ഫോഴ്സിൽ കോൺസ്റ്റബിൾ/ട്രേഡ്സ്മാൻ തസ്തികയിൽ ഒഴിുവണ്ട്. കുക്ക്, കോബ്ലർ, ബാർബർ, വാഷർമാൻ, കാർപന്റർ, സ്വീപ്പർ, പെയിന്റർ, മാസൺ, പ്ലംബർ, മെയിൽ ആൻഡ് ഇലക്ട്രീഷ്യൻ വിഭാഗങ്ങളിലായി ആകെ 914 ഒഴിവുണ്ട്. താൽക്കാലികമായാണ് നിയമനമെങ്കിലും പിന്നീട് സ്ഥിരപ്പെടുത്തും.\nയോഗ്യത പത്താം ക്ലാസ്സ് അല്ലെങ്കിൽ തത്തുല്യം. ഐടിഐ യോഗ്യതയുള്ളവർക്ക് ബന്ധപ്പെട്ട ട്രേഡിൽ മുൻഗണന. പ്രായം 18‐23. അപേക്ഷ പൂരിപ്പിച്ച് തപാലായി ബന്ധപ്പെട്ട സോണുകളിലേക്കാണ് അപേക്ഷിക്കേണ്ടത്. കേരളം, ലക്ഷദ്വീപ്, കർണാടക, പുതുച്ചേരി, തമിഴ്നാട്, തെലങ്കാന എന്നിവിടങ്ങളിലുള്ളവർ DIG, CISF (South Zone) HQrs., ‘D’ Block, RajajiBhavan, Besant Nagar, Chennai 600090.Tamil Nadu. (Email Id: digsz@cisf.gov.in ) എന്ന വിലാസത്തിലാണ് അപേക്ഷിക്കേണ്ടത്. അപേക്ഷാഫീസ് നൂറുരൂപ പോസ്റ്റൽ ഓർഡറായി നൽകണം. എസ്സി/എസ്ടി, വിമുക്തഭടന്മാർക്ക് ഫീസില്ല. അപേക്ഷ ലഭിക്കേണ്ട അവസാന തിയതി ഒക്ടോബർ 22 വൈകിട്ട് അഞ്ച്. വിശദവിവരത്തിന് www.cisf.gov.in


ആൽക്കട്രാസിൽ കുടുങ്ങിപ്പോയ സദാചാര മനുഷ്യരുടെ കഥ | Alcatraz | Thampi Antony | Literature | manoramaonline\nആൽക്കട്രാസിൽ കുടുങ്ങിപ്പോയ സദാചാര മനുഷ്യരുടെ കഥ\nശ്രീപാർവ്വതി August 06, 2021 04:38 PM IST\nകടപ്പാട് : എഴുത്ത്, വര : വിനയ് ലാൽ\nകാഫ്കയുടെ മെറ്റമോർഫസിസിനെ ഓർമിപ്പിച്ചുകൊണ്ട് അവസാനിക്കുന്ന ഒരു കഥയാണ് തമ്പി ആന്റണിയുടെ ആൽക്കട്രാസ്. പേരിന്റെ പ്രത്യേകത മലയാളിക്ക് അപരിചിതമായിരിക്കാം, സാൻഫ്രാൻസിസ്കോയിലുള്ള ഒരു ദ്വീപിന്റെ പേരാണത്. അവിടെയാണ് ലോകത്തേറ്റവും സുരക്ഷിതത്വവും ബന്തവസ്സുമുള്ള തടവറകളിൽ ഒന്നുള്ളത്. എന്നാൽ എല്ലാ കരുതലുകളെയും നിഷ്പ്രഭമാക്കിക്കൊണ്ട് ഒരിക്കൽ അവിടെനിന്നു മൂന്ന് തടവുകാർ വെറും സ്പൂൺ ഉപയോഗിച്ച് ജയിൽ ചാടുകയുണ്ടായി. അതിൽനിന്നു പ്രചോദനമുൾക്കൊണ്ടാണ് മലയാളികളായ മാത്യു പുന്നക്കാടനും ദിവ്യപ്രഭയും തമ്പി ആന്റണിയുടെ കഥയിലെ കഥാപാത്രങ്ങളായത്.\nഇടതുപക്ഷ സഹയാത്രികനാണ് പുന്നക്കാടൻ. മതവും സമൂഹവുമെല്ലാം ഒറ്റപ്പെടുത്തിയ മനുഷ്യരാണവർ. ഒന്നിച്ച് ജീവിക്കാൻ ഒരു മതത്തിന്റെയും സമൂഹത്തിന്റെയും അംഗീകാരം ആവശ്യമില്ലെന്ന് തീരുമാനിച്ച് ‘ലിവിങ് ടുഗെദർ’ ആയി വർഷങ്ങൾക്കിപ്പുറവും അവർ ജീവിതമാഘോഷിക്കുന്നു. പലപ്പോഴും സമൂഹം അവരെ അവർ പോലുമറിയാതെ കുറ്റപ്പെടുത്തുന്നുണ്ടാകാം, ഒളിഞ്ഞു നോക്കി, കല്യാണം കഴിക്കാതെ ഒന്നിച്ചു ജീവിക്കുന്നവർ എന്നോർത്ത് പരിഹസിക്കുന്നുണ്ടാവാം, അയാൾ കളഞ്ഞിട്ട് പോയാൽ അവൾ എന്ത് ചെയ്യുമെന്നോർത്ത് മൂക്കത്ത് വിരൽ വയ്ക്കുന്നുണ്ടാവാം. സമൂഹം അങ്ങനെയാണെന്നുള്ള ഒരു ധാരണയെ അനുകരിക്കുന്നുണ്ട് ഈ കഥ.\nഇതേ സമൂഹത്തിൽ ജീവിക്കുമ്പോൾത്തന്നെ ആഭ്യന്തര പ്രശ്നങ്ങളിലേക്കാണ് കഥ സഞ്ചരിക്കുന്നത്. ഒരു എലിയാണ് പ്രശ്നം. ചെറിയ ജീവിയാണെങ്കിലും ഏതു വീടിനും വീട്ടുകാർക്കും ഒരു പ്രശ്നമാണ് എലി. നോവലിസ്റ്റ് കൂടിയായ പുന്നക്കാടന്റെ നോവലുകളുടെ പ്രതികളൊഴിച്ച് എല്ലാം കരണ്ടു തിന്നുന്ന എലി ഒരു സാർവദേശീയ പ്രശ്നമായാണ് ദിവ്യപ്രഭയ്ക്ക് തോന്നുന്നത്. പുന്നക്കാടന്റെ നോവലുകളുടെ ഗുണം കൊണ്ടാണ് അത് ഭക്ഷിക്കാൻ പോലും കഴിയാതെ പോകുന്നത് എന്ന് ദിവ്യപ്രഭ ഭർത്താവിനെ ട്രോളുന്നുമുണ്ട്. അല്ലെങ്കിലും കാര്യങ്ങളെല്ലാം ഉത്തരവാദിത്തത്തോടെ ചെയ്യുന്ന ഭാര്യയ്ക്കാണല്ലോ എലിയുടെ ഉപദ്രവം ഏറ്റവുമധികം അസഹനീയമാവുക! ഉത്തരവാദിത്തങ്ങൾ അത്രയ്ക്കൊന്നും ശ്രദ്ധിക്കാതെ നോവലിലും രാഷ്ട്രീയത്തിലും മാത്രം തല കുമ്പിട്ടിരിക്കുന്ന പുന്നക്കാടന്മാർക്ക് എലി ഒരു വിഷയമാകണമെങ്കിൽ അതിൽ അല്പം വൈകാരികത കലരണം. ദിവ്യപ്രഭയുടെ ധിക്കാരിയായ മുത്തശ്ശന്റെ മുഖമാണ് പുന്നക്കാടന് എലി നൽകിയത്. അതോടെ അയാളുടെ വിധം മാറിത്തുടങ്ങി. ഒന്നാന്തരമൊരു എലിപ്പെട്ടി വച്ചെങ്കിലും അടുത്ത ദിവസം ഉണർന്നെഴുന്നേറ്റപ്പോൾ പെട്ടി തുളച്ച് പകുതി കെണിയും കരണ്ടു തിന്ന് എലി അപ്രത്യക്ഷനായിരുന്നു.\nഎലിയും എലിക്കെണിയും ഒരു വിധത്തിൽ പറഞ്ഞാൽ ആശയങ്ങളാണ്. കുടുങ്ങിപ്പോയ മനുഷ്യന്റെ ജീവിത ആശയങ്ങൾ. ആൽക്കട്രാസിനുള്ളിൽ കുടുങ്ങിപ്പോയ മനുഷ്യർ എല്ലാ രീതിയിലും പുറത്ത് ചാടാൻ വെമ്പൽ കൊണ്ടുകൊണ്ടേയിരിക്കും. എന്നാൽ എത്ര കുതന്ത്രം നിറഞ്ഞ മനസ്സോടെയാണ് സമൂഹം അതിനെ വീണ്ടും ബലവത്തായ കെണികൾ കൊണ്ട് പിടിക്കാനും തടവിലാക്കാനും ശ്രമിക്കുന്നത്! മാത്യു പുന്നക്കാടനും ദിവ്യപ്രഭയും അത്തരത്തിലുള്ള സമൂഹത്തിന്റെ കെട്ടുപാടുകൾ പൊട്ടിച്ചെറിഞ്ഞുകൊണ്ട് ജീവിച്ചു തുടങ്ങിയവരാണ്. പക്ഷേ കാലം അവരെയും പല കാരണങ്ങളാൽ അതെ കെണികളിലേക്ക് ആകർഷിച്ചു വരുത്തുകയും അതിൽ തളച്ചിടാൻ നോക്കുകയും ചെയ്യുന്നുണ്ട്. സ്വതന്ത്രമായി ജീവിക്കുന്നുണ്ടെങ്കിലും സമൂഹത്തിന്റെയും കുടുംബത്തിന്റെയും ചിന്തകൾ ഭീതിയുടെ കെണികളായി അയാളെ വലയം വയ്ക്കുന്നുണ്ട്. ആ കെണികൾ സമർഥമായി അതിജീവിക്കാൻ നോക്കുന്നുണ്ടെങ്കിലും അയാൾ വീണ്ടും ആ കൂട്ടിലേക്കുതന്നെ ആകർഷിക്കപ്പെടുകയാണ്. ഒടുവിൽ പുന്നക്കാടനും സ്വയം അതായി മാറിപ്പോകുന്നതിന്റെ നൈരാശ്യത്തിൽ വായനക്കാരൻ അസ്വസ്ഥരായേക്കാം.\n‘വന്നുവന്നിപ്പോ എലികളും ന്യൂജെൻ പെൺ‌കുട്ടികളെപ്പോലെയാ. സൂക്ഷിച്ചില്ലെങ്കിൽ ഒരു പഴുതുണ്ടാക്കി എങ്ങനെയെങ്കിലും ചാടിപ്പോയേക്കും’\nഎലിപ്പെട്ടി കടക്കാരൻ ഭാസ്കരന്റെ വാചകം കൃത്യമായും ഒരു സദാചാര സമൂഹത്തിന്റെ ദുർഗന്ധം പേറുന്നുണ്ട്. അയാൾ ഉൾപ്പെടെയുള്ള ഓരോ മനുഷ്യരും പെൺകുട്ടികളെയും ആൺകുട്ടികളെയുമെല്ലാം അതേ സദാചാരത്തിന്റെ കെണികളിൽ ആക്കാനാണ് ബുദ്ധിമുട്ടുന്നത്. സ്വതന്ത്രമായി എലികൾക്ക് വിഹരിക്കണം, ഭൂമി അവരുടേതുമാണ്, എന്ന ബോധ്യമുണ്ടെങ്കിലും എലികളെ കുടുക്കാൻ പുതിയ കെണി അന്വേഷിച്ചു നടക്കുന്ന പുന്നക്കാടനും ഭാസ്കരന്റെ ആ വാചകത്തോട് ചെറിയ അനുഭാവം തോന്നുന്നത് അയാളുടെ മാനസികമായ പരിവർത്തനത്തിന്റെ സൂചനയാണ്.\nപഴുതുണ്ടാക്കി ചാടിപ്പോകാൻ ഞങ്ങൾ എലികളല്ല എന്ന് ഒരിക്കൽ ദിവ്യപ്രഭയും മാത്യു പുന്നക്കാടനും സ്വയം പറഞ്ഞിട്ടുണ്ടാവില്ലേ?\nസമൂഹം മാറുമ്പോൾ അപരനും മാറണമെന്ന് നിർബന്ധമുണ്ടോ?\nഎന്തായാലും ഓരോ ആൽക്കട്രാസിൽനിന്നും രക്ഷ നേടാനാണ് ഓരോ മനുഷ്യന്റെയും ആഗ്രഹം, ചിലരാവട്ടെ അതിൽ എന്നെന്നേയ്ക്കുമായി കുടുങ്ങിപ്പോയവരും. സ്വയം മെറ്റമോർഫസിസ് നടക്കാതെ സൂക്ഷിക്കുക പ്രിയപ്പെട്ട മനുഷ്യരേ!\nContent Summary: Story review of Alcatraz written by Thampi Antony


ഷാര്‍ജയിലെ സര്‍ക്കാര് ഓഫീസുകള് പൂര്‍ണ്ണശേഷിയോടെ പ്രവര്‍ത്തിച്ചു തുടങ്ങി | Metro Journal Online\nഷാര്‍ജ: ഷാര്‍ജയിലെ മുഴുവന് സര്‍ക്കാര് ജീവനക്കാരും ഞായര് മുതല് ജോലിയില് പ്രവേശിച്ചു തുടങ്ങി. എമിറേറ്റ് സാധാരണ നിലയിലാകുന്നതിന്റെ ഭാഗമായാണിത്.\nഷാര്‍ജ എക്‌സിക്യൂട്ടീവ് കൗണ്‍സില് അംഗവും ഷാര്‍ജ ഹ്യൂമന് റിസോഴ്‌സസ് ഡയറക്ടറേറ്റ് ചെയര്‍മാനുമായ ഡോ.താരീഖ് സുല്‍ത്താന് ബിന് ഖാദിം ആണ് ജീവനക്കാര് ജോലിയില് പ്രവേശിക്കുമെന്ന് അറിയിച്ചത്. എക്‌സിക്യൂട്ടീവ് കൗണ്‍സിലിന്റെ ഉത്തരവ് പ്രകാരമാണിത്.\nഎല്ലാ ആരോഗ്യ മുന്‍കരുതല് നടപടികളും പാലിച്ചാണ് സര്‍ക്കാര് ഓഫീസുകള് പ്രവര്‍ത്തിക്കുക. ഷാര്‍ജയില് പടിപടിയായി ജീവിതം സാധാരണ നിലയിലാക്കുന്നതിന്റെ ഭാഗമായാണ് ഇത്.\n← ഖത്തറിലെ സിദ്‌റ ആശുപത്രിയില് അടുത്ത മാസം മുതല് പണമടക്കല് കാര്‍ഡ് ഉപയോഗിച്ച് മാത്രം\nകാനഡയില് മാസ്‌ക് ധരിക്കുന്നത് 55 ശതമാനം മാത്രം →


Malayalam News - മൊബൈല് നമ്പര് പോർട്ട് ചെയ്യുന്നതിന് അറിയേണ്ടതെല്ലാം|trai issues new guidelines for mobile number port | News18 Kerala, Tech Latest Malayalam News | ലേറ്റസ്റ്റ് മലയാളം വാർത്ത\nപുതിയ മാർഗ നിർദേശ പ്രകാരം പോസ്റ്റ് പെയ്ഡ് കണക്ഷൻ ഉപയോഗിക്കുന്നവരിൽ ബിൽ അടയ്ക്കാത്തവർക്ക് പോർട്ട് ചെയ്യാൻ കഴിയില്ല\nNews18 Malayalam | December 16, 2019, 5:38 PM IST\nമൊബൈല് നമ്പർ പോർട്ട് ചെയ്യുന്നതിനുള്ള ട്രായിയുടെ പുതിയ നിർദേശങ്ങൾ ഇന്നു മുതൽ നിലവിൽ വന്നിരിക്കുകയാണ്. മുമ്പത്തേതിൽ നിന്നും വളരെ എളുപ്പത്തിൽ ഇനി മുതൽ ഒരു നെറ്റ് വർക്കിൽ നിന്ന് മറ്റൊന്നിലേക്ക് നമ്പർ പോർട്ട് ചെയ്യാൻ കഴിയും. മുമ്പ് 15 ദിവസം ഇതിനായി കാത്തിരിക്കേണ്ടി വന്നിരുന്നു. എന്നാൽ ഇനി മുതൽ 3-5 ദിവസത്തിനുള്ളിൽ പോർട്ട് ചെയ്യാൻ കഴിയും.\nമൊബൈൽ നമ്പർ പോർട്ട് ചെയ്യാനായി 1900 എന്ന നമ്പറിലേക്ക് PORT(space)പോർട്ട് ചെയ്യേണ്ട പത്തക്ക മൊബൈൽ നമ്പർ എസ്എംഎസ് ചെയ്യുക. അപ്പോഴേക്കും ഉപയോക്താവിന്റെ മൊബൈലിലേക്ക് ഒരു യുണീക് പോർട്ടിംഗ് കോഡ്(യുപിസി) എസ്എംഎസ് ആയി ലഭിക്കും.\nഈ കോഡ് ഉപയോഗിച്ച് നിശ്ചിത ദിവസത്തിനുള്ളിൽ തന്നെ ഏത് നെറ്റ് വർക്കിലേക്കാണോ മാറാൻ ആഗ്രഹിക്കുന്നത് ആ സേവന ദാതാവിന് അപേക്ഷ നൽകണം.\nഅപേക്ഷയും നിശ്ചിത പേമെന്റും ചെയ്യുമ്പോൾ പുതിയ സിം ലഭിക്കും. പോർട്ടിംഗ് ഉറപ്പു നൽകുന്ന മെസേജും ലഭിക്കും.\nഒരേ സർക്കിളിലുള്ള നെറ്റ് വർക്കുകളിലേക്ക് പോർട്ട് ചെയ്യാൻ മൂന്ന് ദിവസവും മറ്റ് സർക്കിളിലെ നമ്പറിലേക്ക് പോര്‍ട്ട് ചെയ്യുന്നതിന് അഞ്ച് ദിവസവുമാണ് വേണ്ടത്. കോർപ്പറേറ്റ് കണക്ഷനുകൾക്കും ഇങ്ങനെ തന്നെയാണ്.\nജമ്മു കശ്മീർ, അസം വടക്ക്- കിഴക്കൻ മേഖലകൾ എന്നിവിടങ്ങളിൽ ഇത് 15 ദിവസമെടുക്കും.\nകണക്ഷൻ എടുത്ത് 90 ദിവസം പൂർത്തിയാകാത്തവർക്കും നിയമ നടപടി നേരിടുന്ന നമ്പറുകൾക്കും പോർട്ട് ചെയ്യാൻ സാധിക്കില്ല.\nഏതെങ്കിലും കാരണവശാൽ യുപിസി അപേക്ഷ റദ്ദാക്കിയാൽ അതിൻറെ കാരണവും എസ്എംഎസ് വഴി അറിയിക്കുന്നതായിരിക്കും.\nആറ് രൂപ 46 പൈസയാണ് പോർട്ടിംഗിന് ഈടാക്കുന്നത്.\nഇനി പോർട്ടിംഗ് അപേക്ഷ റദ്ദാക്കണമെങ്കിൽ CANCEL(space) പത്തക്ക മൊബൈൽ നമ്പർ 1900 എന്ന നമ്പറിലേക്ക് എസ്എംഎസ് ചെയ്താൽ മതി.


February 23, 2020 12:20 pm NRI Desk Head News, Kerala, Top News\nകൊല്ലം: കുളത്തൂപ്പുഴയില് വഴിയരികിൽ നിന്ന് വെടിയുണ്ടകൾ കണ്ടെത്തിയ സംഭവത്തില് എൻ.ഐ.എ സംഘം കുളത്തുപ്പുഴ പൊലീസ് സ്റ്റേഷനിലെത്തി പരിശോധന നടത്തും. അതേസമയം സംഭവത്തിൽ കേരള ക്രൈംബ്രാഞ്ച് സംഘത്തിനറെയും മിലിട്ടറി ഇന്റലിജൻസിന്റെയും അന്വേഷണം പുരോഗമിക്കുകയാണ്. വെടിയുണ്ടകള് കണ്ടെത്തിയ കുളത്തൂപ്പുഴ മുപ്പതടി പാലത്തിന് സമീപം പൊലീസ് മെറ്റല് ഡിക്റ്റക്ടറിന്റെ സഹായത്തോടെ തുടർ പരിശോധന നടത്തി. ഉന്നത പൊലീസ് ഉദ്യോഗസ്ഥര് സ്ഥലത്ത് ക്യാമ്പ് ചെയ്യുകയാണ്. കേസ് തീവ്രവാദ വിരുദ്ധ സേനക്ക് കൈമാറിയതായി സംസ്ഥാന പൊലീസ് മേധാവി ലോക്നാഥ് ബഹ്റ അറിയിച്ചു.\nകൊല്ലം ജില്ലയിലെ കുളത്തൂപ്പുഴയില് വഴിയില് ഉപേക്ഷിക്കപ്പെട്ട നിലയിലാണ് കഴിഞ്ഞ ദിവസം 14 വെടിയുണ്ടകള് കണ്ടെത്തിയത്. പൊലീസിന്റെ ആര്‍മറര്, ഫോറന്‍സിക് വിഭാഗങ്ങള് നടത്തിയ പരിശോധനയില് ഇവ പാകിസ്താനില് നിര്‍മിച്ചതാണെന്ന സംശയം ഉയര്‍ന്നു. പാകിസ്താന് സൈന്യത്തിന് വേണ്ടി വെടിയുണ്ടകള് നിര്‍മിക്കുന്ന പാകിസ്താന് ഓര്‍ഡിനന്‍സ് ഫാക്ടറിയില് നിര്‍മിച്ചതാണെന്നാണ് പൊലീസ് സംശയിക്കുന്നത്. വെടിയുണ്ടകളില് പി.ഒ.എഫ് എന്ന് രേഖപ്പെടുത്തിയിട്ടുണ്ട്. പി.ഒ.എഫ് പാകിസ്ഥാൻ ഓര്‍ഡിനന്‍സ് ഫാക്ടറിയുടെ ചുരുക്കപ്പേരാണെന്നാണ് നിഗമനം.\n1981,1982 എന്നീ വര്‍ഷങ്ങളില് നിര്‍മിച്ചവയാണ് ഈ വെടിയുണ്ടകളെന്നും പ്രാഥമിക പരിശോധനയില് പോലീസ് സംശയിക്കുന്നു. 7.62 എം.എം വലിപ്പമുള്ള വെടിയുണ്ടകള് ദീര്‍ഘദൂര പ്രഹര ശേഷിയുള്ള ആയുധങ്ങളിലാണ് സാധാരണ ഉപയോഗിക്കുന്നത്. ലൈറ്റ് മെഷിന് ഗണ്, എ.കെ 47 തുടങ്ങിയ തോക്കുകളിലും ഈ വെടിയുണ്ടകള് ഉപയോഗിക്കുന്നുണ്ട്.\nTags: cartridge, found, kollam, suspect Pakistan made, vediyunda


എംബാപ്പെ തിയറി ഹെന്‍ട്രിയെക്കാള് മികച്ചവനെന്ന് ഫ്രഞ്ച് കോച്ച് – Chandrika Daily\nBy web desk Saturday July 21, 2018 16:37 pm\nഎംബാപ്പെ തിയറി ഹെന്‍ട്രിയെക്കാള് മികച്ചവനെന്ന് ഫ്രഞ്ച് കോച്ച്\nപാരീസ്: റഷ്യന് ലോകകപ്പിലെ മികച്ച യുവതാരമായി തെരഞ്ഞെടുക്കപ്പെട്ട കെയ്‌ലിയന് എംബാപ്പെ ഈ പ്രായത്തില് തിയറി ഹെന്‍ട്രി കാഴ്ചവെച്ചതിനെക്കാള് മികച്ച പ്രകടനമാണ് നടത്തുന്നതെന്ന് ഫ്രഞ്ച് കോച്ച് ദിദിയന് ദെഷാംപ്‌സ്….\nപാരീസ്: റഷ്യന് ലോകകപ്പിലെ മികച്ച യുവതാരമായി തെരഞ്ഞെടുക്കപ്പെട്ട കെയ്‌ലിയന് എംബാപ്പെ ഈ പ്രായത്തില് തിയറി ഹെന്‍ട്രി കാഴ്ചവെച്ചതിനെക്കാള് മികച്ച പ്രകടനമാണ് നടത്തുന്നതെന്ന് ഫ്രഞ്ച് കോച്ച് ദിദിയന് ദെഷാംപ്‌സ്. എംബാപ്പെ ബുദ്ധിമാനായ കളിക്കാരനാണ്. എന്ത് ചെയ്യണമെന്ന് അവനറിയാം. അവന് നന്നായി കാര്യങ്ങള് ചെയ്യുമ്പോള് ഞാന് അവനോട് പറയാറുണ്ട്. മോശം കാര്യങ്ങള് ഉണ്ടാവുമ്പോള് അതും പറയാറുണ്ട്. അത് അവന്റെ കളിയുടെ അഞ്ച് ശതമാനം മാത്രമേ പ്രതിനിധീകരിക്കുന്നുള്ളൂ-ഒരു അഭിമുഖത്തില് ദേഷാംപ്‌സ് പറഞ്ഞു.\n1998ല് ഡേവിഡ് ട്രെസെഗേറ്റും തിയറി ഹെന്‍ട്രിയും അദ്ദേഹത്തിന്റെ പ്രായമായിരുന്നു. പക്ഷെ അവര് എംബാപ്പെക്ക് സമാനരായിരുന്നില്ല. ഇപ്പോള് അവന് എന്ത് ചെയ്യുന്നു എന്നതാണ് ഭാവിയില് അവന് എന്ത് ചെയ്യാന് പോവുന്നു എന്നതിനെക്കാള് പ്രധാനം. അവന് ഒരു ഫ്രഞ്ചുകാരനാണ് എന്നതില് ഞാന് വളരെയധികം സന്തോഷിക്കുന്നു-ദെഷാംപ്‌സ് വ്യക്തമാക്കി.\nഫൈനലില് ക്രൊയേഷ്യയെ 4-2ന് തോല്‍പിച്ചാണ് ഫ്രാന്‍സ് ലോക ചാമ്പ്യന്‍മാരായത്. കോച്ചായും ക്യാപ്റ്റനായും ലോക കിരീടം ചൂടിയ രണ്ടാമത്തെ വ്യക്തിയാണ് ദെഷാംപ്‌സ്. 1998ല് ഫ്രാന്‍സ് ലോക ചാമ്പ്യന്‍മാരായപ്പോള് ക്യാപ്റ്റന് ദെഷാംപ്‌സ് ആയിരുന്നു. ജര്‍മനിയുടെ ഇതിഹാസ താരമായ ഫ്രാന്‍സ് ബെക്കന്‍ബോവറാണ് സമാന നേട്ടമുള്ള മറ്റൊരാള്.\nCategories: Culture, More, Sports, Views Tags: Mbappe


വായുമലിനീകരണം രൂക്ഷം, Sonia Gandhi ഡൽഹി വിടുന്നു\nby Blive News November 20, 2020, 11:42 am 1.1k Views\nരൂക്ഷമായവായു മലിനീകരണം കണക്കിലെടുത്ത് ദേശീയ തലസ്ഥാനത്തുനിന്നും മാറിനിൽക്കാൻ ഡോക്ടർമാർ സോണിയ ഗാന്ധിയെ ഉപദേശിച്ചതായി റിപ്പോർട്ടുകൾ. ഡൽഹിയിലെ വായുവിന്റെ ഗുണനിലവാരം മെച്ചപ്പെടുന്നതുവരെ മറ്റൊരിടത്തേക്ക് മാറിനിൽക്കാനാണ് ഡോക്ടർമാർ നിർദേശിച്ചിരിക്കുന്നത്. ചെന്നൈയുടെയും ഗോവയുടെയും പ്രാന്തപ്രദേശങ്ങളായ രണ്ട് സ്ഥലങ്ങൾ സോണിയ ഗാന്ധിക്കായി കണ്ടെത്തിയതായും റിപ്പോർട്ടുകളുണ്ട്.\n73 കാരിയായ സോണിയ ഗാന്ധിയെ രാഹുൽ ഗാന്ധിയോ പ്രിയങ്ക ഗാന്ധിയോ അനുഗമിക്കും. മുൻപ്രധാനമന്ത്രി ഇന്ദിരാ ഗാന്ധിയുടെ നൂറ്റി മൂന്നാം ജന്മവാർഷികത്തിന് വ്യാഴാഴ്ച ഇന്ദിരാഗാന്ധി സ്മാരകത്തിൽ നടന്ന ഹ്രസ്വമായ ചടങ്ങിൽ സോണിയ ഗാന്ധി പങ്കെടുത്തിരുന്നു.\nഒരു മാസത്തിലേറെയായി സോണിയ ഗാന്ധിക്ക് നെഞ്ചിൽ അണുബാധയുണ്ട്. ഡൽഹിയിലെ വായുവിന്റെ മാലിന്യ പ്രശ്നം കാരണം അവരുടെ ആരോഗ്യനില മെച്ചപ്പെടുന്നില്ല. കനത്ത മലിനീകരണം ആസ്ത്മ അധികരിപ്പിച്ചു. ശ്വാസകോശ സംബന്ധമായ പ്രശ്നങ്ങളും വഷളായി. അതിനാൽ ഡൽഹിയിലെ അന്തരീക്ഷ സ്ഥിതി മെച്ചപ്പെടുന്നതുവരെ അവിടെനിന്ന് മാറി നിൽക്കാനാണ് ചികിത്സിക്കുന്ന ഡോക്ടർമാരുടെ നിർദേശം.\nപാർട്ടിയുടെ രാജ്യസഭാ അംഗങ്ങളുടെ യോഗത്തിൽ അധ്യക്ഷത വഹിച്ചതിന് ശേഷം ജൂലൈ 30-നാണ് സോണിയ ഗാന്ധിയെ ഡൽഹിയിലെ സർ ഗംഗാ റാം ആശുപത്രിയിൽ പ്രവേശിപ്പിച്ചത്. ആഗസ്റ്റിൽ ആശുപത്രിയിൽ നിന്ന് ഡിസ്ചാർജ് ചെയ്തതിന് ശേഷം മരുന്ന് ഉപയോഗം വർധിച്ചതായി റിപ്പോർട്ടുകൾ പറയുന്നു.\nസെപ്റ്റംബർ 12-ന് രാഹുൽ ഗാന്ധിക്കൊപ്പം പതിവ് വൈദ്യ പരിശോധനയ്ക്കായി അവർ അമേരിക്കയിലേക്ക് പോയിരുന്നു. അതിനാൽ സെപ്റ്റംബർ 14 മുതൽ 23 വരെ നടന്ന പാർലമെന്റിന്റെ മൺസൂൺ സമ്മേളനത്തിൽ നിന്ന് ഇരുവരും വിട്ടുനിന്നു.\nഅമേരിക്കയിലേക്ക് പോകുന്നതിനുമുമ്പ് സംഘടനാ തലത്തിൽ വലിയ രീതിയിലുള്ള മാറ്റങ്ങൾ വരുത്തിയിരുന്നു. കോൺഗ്രസ് വർക്കിംഗ് കമ്മിറ്റി പുന:സംഘടിപ്പിച്ചു. കൂടാതെ സംഘടനാ, പ്രവർത്തന കാര്യങ്ങളിൽ സഹായിക്കാനായി ഒരു പ്രത്യേക സമിതിയും രൂപീകരിച്ചു.\nബിഹാർ നിയമസഭാ തിരഞ്ഞെടുപ്പിലെ പരാജയത്തെക്കുറിച്ചും നിരവധി സംസ്ഥാനങ്ങളിൽ നടക്കാനിരിക്കുന്ന ഉപതിരഞ്ഞെടുപ്പുകളെ കുറിച്ചും കോൺഗ്രസിൽ അഭിപ്രായ ഭിന്നതകൾ ഉയരുന്ന സമയത്താണ് സോണിയ ഗാന്ധി ഡൽഹിയിൽനിന്ന് വിട്ടു നിൽക്കാൻ നിർബന്ധിതയാവുന്നത് എന്നത് ശ്രദ്ധേയമാണ്.\nPrevious article ഒറ്റ സെക്കൻ്റിൽ ഹാക്ക് ചെയ്യാൻ കഴിയുന്ന പാസ് വേഡുകൾ\nNext article ഉണ്ണികൃഷ്ണൻ പണി തുടങ്ങി…\nഒറ്റ സെക്കൻ്റിൽ ഹാക്ക് ചെയ്യാൻ കഴിയുന്ന പാസ് വേഡുകൾ\nഉണ്ണികൃഷ്ണൻ പണി തുടങ്ങി…


MY FRAMES: ഒന്നാണ് നമ്മൾ....!\nPosted by Deepa Bijo Alexander at 12:51 AM\nDona Mayoora, August 29, 2009 at 8:08 AM\nഒരമ്മ പെറ്റമക്കള് :)\nAnonymous, August 29, 2009 at 8:35 AM\nDeepa Bijo Alexander, August 29, 2009 at 6:55 PM\nഇത് ഡബിൾ ബുൾസ് ഐ അല്ല കേട്ടോ..ഒരു മുട്ട പൊട്ടിച്ചൊഴിച്ചപ്പോൾ അതിനകത്തു രണ്ട് മഞ്ഞക്കരു...! കഷ്ടം....! ഇരട്ടക്കുട്ടികളെയാണ് തട്ടിപ്പൊട്ടിച്ചതു...! :-(\nരാമചന്ദ്രന് വെട്ടിക്കാട്ട്., August 30, 2009 at 4:34 AM\nവെന്ത് പൊള്ളും വരെയാണ്\nആത്മാവിന് സാറ്റ് കളിയെന്ന്..\n...പകല്‍കിനാവന്...daYdreaMer..., August 30, 2009 at 9:01 AM\nപാവപ്പെട്ടവന്, August 30, 2009 at 9:17 AM\nരണ്ടു കരുവുകള് നാല് കണ്ണുകള് നല്ല ചിത്രം\nവയനാടന്, August 30, 2009 at 11:01 AM\nഉഗ്രൻ ചിത്രം ആശയവും\nഅതെ ഒന്നാണു നമ്മൾ വറചട്ടിയിലും\nSeek My Face, August 31, 2009 at 9:42 AM\nകൊറ്റായി, August 31, 2009 at 11:29 AM\nനൊമാദ് | ans, September 8, 2009 at 10:10 AM\nരണ്ട് കൃഷ്ണമണികളെ ഓര്‍മ്മ വന്നു.\nപുള്ളി പുലി, September 8, 2009 at 10:02 PM\nEnthiraayaalum Muttayalle. Ichiri Uppu. Ichiri Kurumulaku podi. Ittittu oru kaachu. Hai enthaa ruji\nനിരക്ഷരന്, September 9, 2009 at 5:31 AM\nഗള്‍ഫില് വരുന്നതിന് മുന്‍പ് വരെ ഞാനിതിനെ ബുള്‍സ് ഐ എന്നുതന്നെയാണ് പറഞ്ഞിരുന്നത്. ഇവിടെ പലയിടത്തും, എന്നുവെച്ചാല് കൊടികെട്ടിയ കേറ്ററിങ്ങ് വീരന്മാരുള്ള ഹോട്ടലുകളില്‍പ്പോലും ബുള്‍സ് ഐ എന്നു പറഞ്ഞാല് മേലോട്ട് നോക്കും. അവര്‍ക്കിത് സിങ്കിള് ഫ്രൈ ആണ്. (ഇത്2മുട്ടയുടെ സിങ്കിള് ഫ്രൈ) ഇതിനെ മറിച്ചിട്ട് പൊരിച്ചാല് അത്2മുട്ടയുടെ ഡബിള് ഫ്രൈ ആകും.\nഈ സാധനത്തിന്റെ ശരിക്കുള്ള പേരെന്താ ? സിങ്കിള് ഫ്രൈ എന്നും ബുള്‍സ് ഐ എന്നുമുള്ള പേരുകളില് ഏതാ ശരി. ബുള്‍സ് ഐ എന്ന പേരുവരാനുള്ള കാരണം ഇതിന് കാളക്കണ്ണിനോടുള്ള സാമ്യം തന്നെ. സിങ്കിള് ഫ്രൈ എന്ന പേര് വരാനുള്ള കാരണവും ആലോചിച്ചാല് മനസ്സിലാക്കാം. പക്ഷെ ഇതില് ഏതാ ശരിയായ പേര് ?\nഒരു ഫോട്ടോയ്ക്ക് ഇത്ര ബല്യ കമന്റിട്ടത് പാപമൊന്നും ആകില്ലല്ലോ അല്ലേ ? :)\nമോഹനം, September 20, 2009 at 12:34 PM\nരണ്ടു ജീവനുകളുടെ അവസാനം... പിറക്കും മുന്‍പേ............\nഒരു ദേശത്തിന്റെ കഥ !!!!!!!!!!, September 21, 2009 at 7:30 AM\nഫോട്ടോ എടുക്കാന് അറിയില്ല എന്ന് പറഞ്ഞത് നേരാണ് !!! കൊള്ളില്ല കേട്ടോ , ഒന്നും കൊള്ളില്ല !!!!! ഹ ഹ ഹ\nപിന്നെ അതിന്‍റെ പേര് ഫ്രൈഡ് എഗ്ഗ് എന്നാണ് പറയുന്നത് . ഈ നാട്ടില് അങ്ങനെയാണ് പറയുന്നത് . പേരിട്ട സായിപ്പിന് തെറ്റാന് വഴിയില്ല .( എനിക്കും , കാരണം ഓടിറ്റര് എന്ന പേരില് ഇവിടെ ഹോട്ടലില് പണിയാണല്ലോ ) . ഞാന് അതിനു പറയുന്ന പേര് " മൊട്ട പൊരിച്ചതെന്നാണ് . അങ്ങനെ പറയുമ്പോഴേ അമ്മ അതുണ്ടാക്കി തരാറുണ്ട് .\nSureshkumar Punjhayil, September 28, 2009 at 5:14 AM\nNalla chithram. Ashamsakal..!!!\nDoctor by profession. "രാത്രി മഴ"-കവിതകൾ കുത്തിക്കുറിച്ചിരുന്ന ഡയറിത്താളുകൾക്കു പകരം ഒരിടം....അതാണെനിക്കീ ബ്ലോഗ്.... മനസ്സിലേയ്ക്കു പെയ്തിറങ്ങുന്നതെന്തും പകർത്തി വയ്ക്കാൻ..... പങ്കു വയ്ക്കാൻ..... "MY FRAMES"-കണ്ണിനു കൗതുകം പകർന്ന കാഴ്ച്ചകൾ.... കാലത്തിൽ നിന്നു കവർന്നെടുത്തത്..എന്നുമെന്നും കാണാൻ.... ഫോട്ടോഗ്രാഫിയെപ്പറ്റി ഒരു ചുക്കുമറിയില്ല...! ഫൊട്ടോകൾ എടുത്തതു ഞാനല്ല....ക്യാമറയാണ്....! :-)


മിസ് മലയാളം യുകെ മത്സരത്തിനായി രാജകുമാരിമാർ ഒരുങ്ങുന്നു. സ്റ്റേജിലെത്തുന്നവരിൽ ഇരട്ടകളും സഹോദരിമാരും. റാമ്പിൻറെ സൗന്ദര്യത്തെ എതിരേൽക്കാൻ ലെസ്റ്റർ കാത്തിരിക്കുന്നു. സമയ ക്ലിപ്തത പാലിക്കാനുറച്ച് പ്രോഗ്രാം കമ്മിറ്റി. | Malayalam UK\nMay 02 07:31 2017 by News Desk 1\tPrint This Article\nമലയാളം യുകെ എക്സൽ അവാർഡ് നൈറ്റ് ഒരുക്കങ്ങൾ തകൃതിയായി പുരോഗമിക്കുന്നു. സമയക്ലിപ്തത പാലിച്ചുകൊണ്ട് പ്രോഗ്രാമുകൾ സ്റ്റേജിൽ എത്തിക്കാനുള്ള കഠിന പരിശ്രമത്തിലാണ് പ്രോഗ്രാം കമ്മറ്റി. സ്റ്റേജ് ഷോകൾ അനിയന്ത്രിതമായി നീണ്ടു പോവുന്ന പതിവിനു അന്ത്യം കുറിക്കാൻ സംഘാടകർ തീരുമാനിച്ചു കഴിഞ്ഞു. പ്രഖ്യാപിച്ചിരിക്കുന്ന സമയത്ത് തന്നെ ആരംഭിച്ച് ഷെഡ്യൂൾ ചെയ്തിരിക്കുന്ന ഓർഡർറിൽ തന്നെ ഓരോ ഇനവും സ്റ്റേജിൽ എത്തിക്കാനുള്ള ശ്രമത്തിലാണ് സംഘാടകർ. മെയ് 13ന് ലെസ്റ്ററിലെ മെഹർ സെന്ററിൽ ഉച്ചയ്ക്ക് 1 മണി മുതൽ രാത്രി9മണി വരെയാണ് അവാർഡ് നൈറ്റും ഇന്റർനാഷണൽ നഴ്സസ് ഡേ ആഘോഷവും നടക്കുക. ഇതോടനുബന്ധിച്ചുള്ള മിസ് മലയാളം യുകെ മത്സരത്തിൻറെ ഗ്രൂമിംഗ് സെഷൻ ലെസ്റ്ററിൽ ഏപ്രിൽ 29 ശനിയാഴ്ച നടന്നു. മത്സരങ്ങൾ കോർഡിനേറ്റ് ചെയ്യുന്നത് ആതിഥേയരായ ലെസ്റ്റര് കേരള കമ്മ്യൂണിറ്റിയുടെ മുൻ പ്രസിഡന്റ് സോണി ജോർജാണ്. ഒരുക്കങ്ങൾ ശരിയായ രീതിയിൽ പുരോഗമിക്കുന്നതായി സോണി ജോർജ് പറഞ്ഞു. മൂന്നു റൗണ്ടുകളാണ് മത്സരത്തിൽ ഉണ്ടാവുക.\nഗ്ലോസ്റ്ററിൽ നിന്നുള്ള ജൂലിയറ്റ് മരിയ സെബാസ്റ്റ്യൻ, വാറ്റ് ഫോർഡിൽ നിന്നും സഹോദരിമാരായ മെറിറ്റ ജോസ്, ബെല്ലാ ജോസ്, നനീറ്റെണിൽ നിന്നും സ്നേഹാ സെൻസ്, ഡെർബിയിൽ നിന്ന് ഇരട്ടകളായ സുസൈൻ സ്റ്റാൻലി, സ്വീൻ സ്റ്റാൻലി, ലെസ്റ്ററിൽ നിന്നും ഹെലൻ മരിയ ജെയിംസ്, അൻജോ ജോർജ് എന്നിവരുമാണ് മിസ് മലയാളം യുകെ 2017ൽ പങ്കെടുക്കുന്നത്. പ്രോഗ്രാം ആങ്കറിംഗിലെ പ്രതിഭകളായ മോനി ഷിജോ, റോബി മേക്കര എന്നിവരാണ് മിസ് മലയാളം യുകെ മത്സരത്തിൽ സ്റ്റേജിൽ ആവേശം വിതറാൻ നേതൃത്വം നല്കുന്നത്.\nഅൻജോ ജോർജ്, ലെസ്റ്റർ\nലെസ്റ്റർ സെന്റ് പോൾസ് സ്കൂളിലെ ഇയർ 12 വിദ്യാർത്ഥിനി. ഡാൻസും റീഡിഗും ഫിലിമുകളും ഇഷ്ടപ്പെടുന്ന അൻജോ ജോർജ് ലെസ്റ്ററിലെ അക്കോൺസ് ഹിൽ നഴ്സിംഗ് ഹോമിൽ ജോലി ചെയ്യുന്ന ജോർജ് ജോണിൻറെയും ലെസ്റ്റർ NHS ഹോസ്പിറ്റലിലെ നഴ്സായ ലിസി ജോർജിൻറെയും മകളാണ്. മലയാളം സ്ഫുടമായി സംസാരിക്കുന്ന അൻജോ സ്കൂൾ കൗൺസിൽ മെമ്പറായും ഹെഡ് ഗേൾ ആയും കഴിവു തെളിയിച്ചിട്ടുണ്ട്. അൻജോയുടെ സഹോദരൻ സാൻജോ ജോർജ് ബിർമിങ്ങാം യൂണിവേഴ്സിറ്റിയിൽ പഠിക്കുന്നു. ഭാവിയിൽ ന്യൂറോ സയൻസിൽ ഡിഗ്രി ചെയ്യണമെന്നാണ് അൻജോയുടെ ആഗ്രഹം. മലയാളം യുകെ ഒരുക്കുന്ന ഈ അവസരം തൻറെ ആത്മവിശ്വാസം വർദ്ധിപ്പിക്കുവാൻ സഹായിക്കുന്നുണ്ടെന്ന് അൻജോ പറയുന്നു.\nസുസൈൻ സ്റ്റാൻലി, സ്വീൻ സ്റ്റാൻലി ഡെർബി\nറാമ്പിലെത്തുന്ന സുസൈനും സ്വീനും ഇരട്ടകളാണ്. ഇരുവരും സിക്സ്ത് ഫോമിൽ പഠിക്കുന്നു. സുസൈൻ ഷെഫീൽഡ് യൂണിവേഴ്സിറ്റിയിൽ കമ്പ്യൂട്ടർ ഫോറൻസികിലും സ്വീൻ സണ്ടർലാൻഡ് യൂണിവേഴ്സിറ്റിയിൽ എം.ഫാമിലും പഠനത്തിനായി യോഗ്യത നേടിക്കഴിഞ്ഞു. പ്രോഗ്രാം ആങ്കറിംഗിൽ തൽപരരാണ് ഈ ഇരട്ട സഹോദരിമാർ. മ്യൂസിക്കും ഡാൻസും റീഡിംഗും അഡ്വഞ്ചറും ഇഷ്ടപ്പെടുന്ന ഇവർ ധാരാളം ഇവന്റുകളിൽ കഴിവു തെളിയിച്ചിട്ടുണ്ട്. ഡെർബിയിലെ ബെൽപർ ഹോസ്പിറ്റലിൽ ജോലി ചെയ്യുന്ന സ്റ്റാൻലി തോമസിൻറെയും ഡെർബി റോയൽ എന്‍എച്ച്എസിൽ നഴ്സായ എൽസി തോമസിൻറെയും മക്കളാണ് ഇവർ. ലെസ്റ്ററിലെ മിസ് മലയാളം യുകെയിൽ പങ്കെടുക്കാനുള്ള ഊർജിതമായ തയ്യാറെടുപ്പിലാണ് സ്വീനും സുസൈനും.\nഹെലൻ മരിയ ജയിംസ്, ലെസ്റ്റർ\nറീജന്റ് കോളജ് ലെസ്റ്ററിലെ എ ലെവൽ ഹെൽത്ത് ആൻഡ് സോഷ്യൽ കെയർ വിദ്യാർത്ഥിനിയാണ് ഹെലൻ ജയിംസ് . ക്ലാസിക്കൽ ഡാൻസ് പഠിക്കുന്നതോടൊപ്പം മ്യൂസിക്കിനെയും സിനിമയെയും ഇഷ്ടപ്പെടുന്നു ഈ മിടുക്കി. ഹോട്ടൽ മേഖലയിൽ ജോലി ചെയ്യുന്ന ജെയിംസ് മാത്യുവിൻറെയും ലെസ്റ്റർ യൂണിവേഴ്സിറ്റി ഹോസ്പിറ്റലിൽ നഴ്സായ മോൾബി ജെയിംസിൻറെയും മകളാണ് ഹെലൻ. ഹെലന് രണ്ടു സഹോദരന്മാർ ഉണ്ട്. ഹാരോൺ ജെയിംസും ഹാരിസ് ജെയിംസും. ആദ്യമായാണ് റാമ്പിൽ ഹെലൻ എത്തുന്നത്. എങ്കിലും വളരെ ആത്മവിശ്വാസത്തോടെയാണ് ഹെലൻ ഇതിൽ പങ്കെടുക്കുന്നത്. മലയാളം യുകെ ഒരുക്കുന്ന ഇതുപോലെയുള്ള നല്ല അവസരങ്ങൾ എല്ലാവർക്കും പ്രയോജനം ചെയ്യുന്നത് ആണ് എന്ന് ഹെലൻ കരുതുന്നു. ലെസ്റ്ററിൽ നടന്ന ഗ്രൂമിംഗ് സെഷൻ തന്നെ വളരെയധികം ആകർഷിച്ചെന്ന് ഹെലൻ ജയിംസ് പറഞ്ഞു.\nസ്നേഹാ സെൻസ്, നനീറ്റൺ\nകവൻട്രി സിറ്റി കോളജിൽ സോഷ്യൽ കെയറിൽ ബിടെക് വിദ്യാർത്ഥിനിയാണ് സ്നേഹാ സെൻസ്. നനീറ്റണിലെ സെൻസ് ജോസിൻറെയും ബീനാ സെൻസിൻറെയും മകൾ. പഠനത്തോടൊപ്പം പാർട്ട് ടൈം ജോലിയുമുണ്ട് സ്നേഹയ്ക്ക്. മലയാളത്തെ വളരെ അധികം ഇഷ്ടപ്പെടുന്ന സ്നേഹ ഡാൻസിലും തൽപരയാണ്. അഭിനയ ലോകത്ത് ചുവടുകൾ വച്ചിട്ടുള്ള സ്നേഹ ഡ്രാമകളിൽ പങ്കെടുത്തിട്ടുണ്ട്. ട്രാവലിംഗും രുചികരമായ ഭക്ഷണവും സ്നേഹ ഇഷ്ടപ്പെടുന്നു. ഒരു സഹോദരിയുണ്ട് സ്നേഹയ്ക്ക്, ഇയർ എട്ടിൽ പഠിക്കുന്ന സോനാ സെൻസ്. കാറ്ററിംഗ് ബിസിനസ് നടത്തുകയാണ് സെൻസ് ജോസ്. ജോർജ് എലിയട്ട് ഹോസ്പിറ്റലിലെ നഴ്സാണ് ബീനാ സെൻസ്. മറ്റു കുട്ടികളോടൊപ്പം റാമ്പിലെത്തുന്നതിന്റെ ത്രില്ലിലാണ് സ്നേഹ. നനീറ്റൺ കേരളാ ക്ലബിന്റെ എല്ലാ പ്രവർത്തനങ്ങളിലും മുൻപന്തിയിലുണ്ട് ഈ മിടുക്കി. മലയാളം യുകെ യുവതലമുറയ്ക്കായി ഒരുക്കുന്ന ഈ സ്റ്റേജ് ഷോ ആദ്യാവസാനം വരെ ആസ്വദിക്കാൻ തയ്യാറെടുക്കുകയാണ് സ്നേഹ സെൻസ്.\nമെറിറ്റ ജോസ്, ബെല്ലാ ജോസ് വാറ്റ് ഫോർഡ്.\nവാറ്റ് ഫോർഡ് സ്വദേശികളായ മെരിറ്റയും ബെല്ലയും സഹോദരിമാരാണ്. ഇരുവരും ഹാരോ കോളജിൽ എലെവലിൽ പഠിക്കുന്നു. ബെർക്കാംസ്റ്റെഡ് ബിസിനസ് കോളജിൽ ജോലി ചെയ്യുന്ന ജോസ് തോമസിൻറെയും വാറ്റ് ഫോർഡ് ജനറൽ ഹോസ്പിറ്റലിൽ നഴ്സ് പ്രാക്ടീഷണറായ റാണി ജോസിൻറെയും മക്കളാണ് ഇവർ. ഇവർക്ക് ഇരട്ട സഹോദരന്മാരുണ്ട്. ആൽബർട്ട് ജോസും ടൈറ്റസ് ജോസും. ആദ്യമായാണ് ഇരുവരും ഫാഷൻ – മോഡലിംഗ് രംഗത്ത് എത്തുന്നത്. മലയാളം യുകെയുടെ വേദിയിൽ ഒരുമിച്ച് സദസിനു മുമ്പിൽ ആത്മവിശ്വാസത്തോടെ എത്താനുള്ള ഒരുക്കത്തിലാണ് മെറിറ്റയും ബെല്ലയും. ഗ്രൂമിംഗ് സെഷനിൽ ഇരുവരും വളരെ ആവേശത്തോടെയാണ് പങ്കെടുത്തത്.\nജൂലിയറ്റ് മരിയ സെബാസ്റ്റ്യൻ, ഗ്ലോസ്റ്റർ\nഎക്സിറ്റർ യൂണിവേഴ്സിറ്റിയിൽ മെഡിസിനു രണ്ടാം വർഷം പഠിക്കുകയാണ് ജൂലിയറ്റ് സെബാസ്റ്റ്യൻ. എന്‍എച്ച്എസിൽ ജോലി ചെയ്യുന്ന സെബാസ്റ്റ്യൻ ആൻറണിയുടെയും ഗ്ലോസ്റ്റർ റോയൽ ഹോസ്പിറ്റലിൽ നഴ്സായ ലവ് ലി മാത്യുവിൻറെയും മകളാണ് ജൂലിയറ്റ്. ഗ്ലോസ്റ്റർഷെയർ മലയാളി അസോസിയേഷനിലെ പ്രവർത്തനങ്ങളിൽ സജീവ സാന്നിധ്യമാണ് ജൂലിയറ്റ്. ഒരു സഹോദരിയുണ്ട്, ജിസിഎസ്ഇയ്ക്ക് പഠിക്കുന്ന ലിസാ മരിയ സെബാസ്റ്റ്യൻ. ഗ്രാമർ സ്കൂൾ വിദ്യാഭ്യാസം പൂർത്തിയാക്കിയ ജൂലിയറ്റ് സ്കൂളിൽ ഹെഡ് ഗേളായി പ്രവർത്തിച്ചിട്ടുണ്ട്. കരാട്ടേയിൽ മികവ് തെളിയിച്ച ജൂലിയറ്റ് കാറ്റകിസം ടീച്ചറുമാണ്. തായ് ലൻഡിൽ നടന്ന വേൾഡ് ചലഞ്ചിലും ഡ്യൂക്ക് ഓഫ് എഡിൻബറോ ക്യാമ്പിലും പങ്കെടുത്തിട്ടുണ്ട്. സെൻറ് ജോൺസ് ആംബുലൻസിനായി വോളണ്ടിയറായി പ്രവർത്തിക്കുന്നതോടൊപ്പം ഫസ്റ്റ് എയിഡറായി സേവനം ചെയ്യാറുമുണ്ട് ജൂലിയറ്റ്. കൂടാതെ മെഡിക് മെൻററുമാണ്. യൂണിവേഴ്സിറ്റിയിലെ ഏഷ്യൻ ഗ്രൂപ്പിൽ സജീവ മെമ്പറുമാണ്.\nമുഖ്യാതിഥി ആയി ഗ്രേറ്റ് ബ്രിട്ടൺ രൂപതയുടെ അഭിവന്ദ്യ അദ്ധ്യക്ഷൻ മാർ ജോസഫ് സ്രാമ്പിക്കലും പ്രത്യേക അതിഥിയായി ഇടുക്കി എം.പി ജോയിസ് ജോർജ്ജും ആഘോഷത്തിൽ പങ്കെടുത്ത് സന്ദേശം നല്കും. ചാരിറ്റി അവാർഡുകൾ ഉൾപ്പെടെ 20 എക്സൽ അവാർഡുകൾ സമ്മാനിക്കപ്പെടും. കലാ സാംസ്കാരിക രംഗത്തെ നിരവധി പ്രമുഖർ കലാ സന്ധ്യയിൽ പങ്കെടുക്കും. മലയാളം യുകെയുടെ രണ്ടാം പിറന്നാളിനോടനുബന്ധിച്ചാണ് അവാർഡ് നൈറ്റ് സംഘടിപ്പിച്ചിരിക്കുന്നത്. മാഗ്നാ വിഷൻ ടിവിയും ലണ്ടൻ മലയാളം റേഡിയോയും അവാർഡ് നൈറ്റിന്റെ മീഡിയ പാർട്ണർമാരാണ്. അവാർഡ് നൈറ്റിന് ആതിഥേയത്വമൊരുക്കുന്ന ലെസ്റ്റർ കേരള കമ്യൂണിറ്റിയുടെയും മലയാളം യുകെയുടെയും സംയുക്ത യോഗം ഏപ്രിൽ 9നും 23 നും നടന്നിരുന്നു. LKC യെ പ്രതിനിധീകരിച്ച് അജയ് പെരുംപാലത്ത്, രാജേഷ് ജോസഫ്, ടെൽസ് മോൻ തോമസ്, ജോർജ് എടത്വാ, അലൻ മാർട്ടിൻ, ജോസ് തോമസ് മലയാളം യു കെ ഡയറക്ടർമാരായ ബിൻസു ജോൺ, ബിനോയി ജോസഫ്, റോയി ഫ്രാൻസിസ്, ജോജി തോമസ്, ഷിബു മാത്യു, ബിനുമോൻ മാത്യു എന്നിവരും യോഗങ്ങളിൽ പങ്കെടുത്തു.\nമെയ്6ന് ഇവന്റ് കമ്മറ്റി വീണ്ടും ചേർന്ന് ഒരുക്കങ്ങളുടെ പുരോഗതി വിലയിരുത്തും. അവാർഡ് നൈറ്റിനോടനുബന്ധിച്ച് നഴ്സിംഗ് മേഖലയിൽ ജോലി ചെയ്യുന്നവർക്കായി നടത്തിയ മത്സര വിജയികൾക്ക് ചടങ്ങിൽ വച്ച് ട്രോഫികൾ സമ്മാനിക്കും. മത്സരത്തിൽ ലിങ്കൺ ഷയറിൽ നിന്നുള്ള ഷെറിൻ ജോസ് ഒന്നാം സ്ഥാനത്ത് എത്തിയപ്പോൾ പ്രസ്റ്റണിൽ നിന്നുള്ള ബീനാ ബിബിൻ രണ്ടാമതും ബർമ്മിങ്ങാമിൽ നിന്നുള്ള ബിജു ജോസഫ് മൂന്നാമതും എത്തി.


bigboss malayalam pearle swetha performance latest episode specialities - Malayalam Filmibeat\nഅനൂപിനെ ട്രാപ്പിലാക്കാനുള്ള ശ്രമം ദിയ പൊളിച്ചടുക്കി | filmibeat Malayalam\nപതിവിന് വിപരീതമായി ബിഗ് ബോസില് പള്ളിക്കൂടമായിരുന്നു കഴിഞ്ഞ ദിവസം അരങ്ങേറിയത്. സ്‌കൂള് യൂണിഫോമും ബാഗും വാട്ടര് ബോട്ടിലുമൊക്കെയായാണ് പലരും എത്തിയത്. ദിയയായിരുന്നു പ്രധാനാധ്യാപിക. സംഗീതം പഠിപ്പിക്കാനായി അരിസ്റ്റോ സുരേഷും മലയാളം പഠിപ്പിക്കാനായി അനൂപ് ചന്ദ്രന് മാഷുമാണെത്തിയത്. മലയാളം മാത്രമേ സംസാരിക്കാവൂയെന്നതായിരുന്നു ഈ ടാസ്‌ക്കിലെ പ്രധാന വെല്ലുവിളി. അര്‍ച്ചനയും ശ്രിനിഷും അതിഥിയുമൊക്കെയായിരുന്നു ശരിക്കു പെട്ടുപോയത്. തന്നെ ബുദ്ധിമുട്ടിക്കുന്ന തരത്തിലുള്ള ടാസ്‌ക്കാണ് ഇതെന്നായിരുന്നു അര്‍ച്ചനയുടെ പരാതി.\nപുതിയ ക്യാപ്റ്റനായെത്തിയ പേളി മാണിയായിരുന്നു ശരിക്കും കുട്ടികളെപ്പോലെ അഭിനയിച്ച് അത്ഭുതപ്പെടുത്തിയത്. അഖിലാണ്ഡമണ്ഡലം എന്ന പ്രാര്‍ത്ഥനയോട് കൂടിയാണ് പരിപാടി ആരംഭിച്ചത്. പേളിയുടെ അഭിനയമികവിനെ പലരും കൈയ്യടിപ്പിച്ച് പോത്സാഹിപ്പിക്കുന്ന കാഴ്ചയും ബിഗ് ബോസിലുണ്ടായിരുന്നു. വികൃതി കാണിക്കുന്നവര്‍ക്ക് അതാത് അവസരത്തില് ശിക്ഷ നല്‍കിയാണ് അധ്യാപകര് മുന്നേറിയത്. കഴിഞ്ഞ ദിവസത്തെ എപ്പിസോഡിനിടയിലെ പ്രധാന കാര്യങ്ങളെക്കുറിച്ച് അറിയാന് തുടര്‍ന്നുവായിക്കൂ.\nഅനൂപ് മാഷിന്റെ എന്‍ട്രി\nഅനൂപ് ചന്ദ്രനായിരുന്നു മലയാള മാഷായി എത്തിയത്. പൊതുവെ കര്‍ക്കശക്കാരനായ മാഷിന് മുന്നില് പലരും ചൂളുന്ന സംഭവവും കാണാനുണ്ടായിരുന്നു. കുട്ടികളോട് കൂവുന്നതിനെക്കുറിച്ച് ചോദിക്കുകയും പിന്നീട് പിന്നീട് ഇത്തരത്തിലുള്ള പ്രവര്‍ത്തികള് ഇവിടെ നടക്കില്ലെന്നും ഇതൊക്കെ വീട്ടില് വെച്ച് വന്നാല് മതിയെന്നുമായിരുന്നു അദ്ദേഹം പറഞ്ഞത്. മലയാളമായിരുന്നു അദ്ദേഹം പഠിപ്പിച്ചത്.\nശ്വേതയ്ക്ക് നേരെ ചോക്കേറിഞ്ഞു\nപഠിപ്പിക്കുന്നതിനിടയില് ക്ലാസില് ശ്രദ്ധിക്കാതിരിക്കുകയോ മറ്റ് കാര്യങ്ങള് ചെയ്യാതിരിക്കുകയോ ചെയ്യുന്നവരെ അധ്യാപകര് ചോക്കേറിയാറുണ്ട്. ശ്വേതയ്ക്കായിരുന്നു ഇത്തവണ ഏറു കിട്ടിയത്. ഒരു തെറ്റും ചെയ്യാതെയാണ് തനിക്ക് ആ ഏറുകിട്ടിയതെന്നായിരുന്നു താരം പറഞ്ഞത്. പ്രധാനാധ്യാപികയോടും താരം ഇതേക്കുറിച്ച് പരാതിപ്പെട്ടിരുന്നു. അതോടെയാണ് ഈ വിഷയത്തിന് താല്‍ക്കാലിക പരിഹാരമായത്.\nഗുണപാഠ കഥയിലൂടെ തിരിച്ചടിച്ചു\nശ്വേതയുടെ പരാതിയും പരിഭവവും തുടരുന്നതിനിടയിലാണ് അനൂപ് മാഷ് ഒരു കഥ പറഞ്ഞത്. ഗുരുകുല പശ്ചാത്തലത്തിലുള്ള കഥയായിരുന്നു ഇത്. എപ്പോഴും തന്നെ ശിക്ഷിക്കുന്ന ഗുരുവിനോട് ദേഷ്യപ്പെടുന്ന ശിഷ്യനായിരുന്നു കഥയിലെ നായകന്. ശിഷ്യന് ഗുരുവിനെ കൊല്ലാന് തീരുമാനിക്കുകയും ഒടുവില് കുറ്റബോധം തോന്നി ആ പദ്ധതി ഉപേക്ഷിക്കുകയുമായിരുന്നു.\nപേളിയും ശ്രിനിഷും തമ്മില് പ്രണയമാണെന്ന് സാബു\nക്ലാസ് തുടരുന്നതിനിടയിലാണ് പേളിയും ശ്രിനിഷും തമ്മില് പ്രണയത്തിലാണെന്ന് സാബു വിളിച്ച് പറഞ്ഞത്. ഇരുവരേയും നേരത്തെ തന്നെ സംശയവുമായി വീക്ഷിച്ചിരുന്നവര്‍ക്ക് ഇതൊരവസരമായി മാറുകയായിരുന്നു. എന്നാല് ശ്രിനിഷിന് വേറെ കാമുകിയുണ്ടെന്നും ഇതേക്കുറിച്ച് പേളിക്കറിയാമെന്നും പറഞ്ഞ് എല്ലാവരും ആ വിഷയം അവസാനിപ്പിക്കുകയായിരുന്നു.\nബെസ്റ്റ് പെര്‍ഫോമറിനെ തിരഞ്ഞെടുക്കുകയെന്ന ദൗത്യമായിരുന്നു പിന്നീടുണ്ടായത്. അനൂപ് ചന്ദ്രന്റെ പ്രകടനത്തെക്കുറിച്ചായിരുന്നു പലരും പറഞ്ഞത്. ഇതോടെയാണ് അദ്ദേഹത്തിന് ക്യാപ്റ്റന്‍സി ടാസ്‌ക്കില് മത്സരിക്കാനുള്ള സാധ്യത തെളിഞ്ഞത്. ആരായിരിക്കും അടുത്ത ക്യാപ്റ്റനെന്ന ചര്‍ച്ചയും ഇതിനിടയില് അരങ്ങേറിയിരുന്നു. പേളി മാണിയാണ് നിലവിലെ ക്യാപ്റ്റന്.\nചോക്ക് വലിച്ചെറിഞ്ഞ സംഭവത്തില് ശ്വേത സങ്കടത്തിലായിരുന്നു ദിയ ഈ വിഷയം പരിഹരിച്ചിരുന്നുവെങ്കിലും പിന്നീടും താരം ഇതേക്കുറിച്ച് തന്നെയായിരുന്നു ചിന്തിച്ചത്. ഇത്തരത്തിലൊരു പ്രവര്‍ത്തി ശരിയായിരുന്നില്ലെന്നായിരുന്നു പലരും ആവര്‍ത്തിച്ചത്. ശ്വേതയുടേത് ദുഷ്ടബുദ്ധിയാണെന്നും ഇത്തരത്തിലൊരു പരാതി ഉന്നയിച്ച് ആരും രംഗത്തുവരില്ലെന്നുമായിരുന്നു അനൂപ് പറഞ്ഞത്.\nbigboss malayalam pearle swetha performance latest episode specialities


കൊച്ചിയുടെ ആത്മാവറിഞ്ഞ ഭാവ ഗായകൻ, മട്ടാഞ്ചേരിയുടെ സംഗീതം | അശ്വിൻ വിനയ് - athma online\nമലയാള സിനിമയിലെ ആദ്യ സൂപ്പർ ഹിറ്റ് ഗായകന്റെ 40 ആം ഓർമ്മ ദിവസമായിരുന്നു കഴിഞ്ഞ ഏപ്രിൽ 22 ന്. സഫാരിയിൽ ഡെനിസ് ജോസഫ് ഓർമ്മപ്പെടുത്തുമ്പോൾ ഞാൻ അറിഞ്ഞ ആ അനശ്വര ഗായകൻ. ഉയരങ്ങളേറെ കീഴടക്കാൻ കഴിവുണ്ടായിട്ടും ശീതീകരിച്ച മുറികളുടെ സുഖലോലുപത നുകർന്ന്, സമ്പന്നതയിൽ ആർമാദിക്കാൻ അവസരങ്ങളുണ്ടായിട്ടും അവയെല്ലാം തിരസ്കരിച്ച് സംഗീതത്തെ പ്രണയിച്ച് സിരകളിൽ സദാ ബീഡിപ്പുകയും മദ്യത്തിന്റെ ഉന്മാദത്തേയും പേറി നടന്നയാൾ.\n“മാനെന്നും വിളിക്കില്ല, മയിലെന്നും വിളിക്കില്ല,\nമാടത്തിൻ മണി വിളക്കേ, നിന്നെ ഞാൻ\nമാടത്തിൻ മണി വിളക്കേ.\nഉള്ളിൽ കടന്നു കരൾ കൊള്ളയടിക്കും നിന്നെ\nകള്ളിപ്പെണ്ണെന്നു വിളിക്കും, നിന്നെ ഞാൻ\nപാടാനും വരില്ല ഞാൻ\nആടാനും വരില്ല ഞാൻ,\nപാടത്തെ പച്ചക്കിളിയേ, ചുറ്റിടാം\n“നയാ പൈസയില്ല, കൈയ്യിലൊരു\nനഞ്ചുവാങ്ങി തിന്നാൻ പോലും\nകടം വാങ്ങുവാനാളില്ല, പണയം വയ്ക്കാൻ\nകണ്മണി നിന്നെ കാണും നേരം\nകരളില് കടന്നല് കു ത്തുന്നു.”\n“കാത്തു സൂക്ഷിച്ചൊരു കസ്തൂരി മാമ്പഴം\nകാക്ക കൊത്തി പോകും, അയ്യോ\nകാക്കച്ചി കൊത്തി പോകും”\n“വണ്ടീ …. പുക വണ്ടീ …\nവണ്ടി വണ്ടി നിന്നെപ്പോലെ\nഡെന്നിസ് ജോസഫ് സഫാരി ചാനലിൽ പറഞ്ഞതിന്റെ ഒരു സംക്ഷിപ്ത രൂപം. (ചരിത്രം എന്നിലൂടെ_19).\n80 കളിൽ എറണാകുളത്ത് ജീവിതം പടുത്തുയർത്താൻ എത്തിച്ചേരാറുളള ആൾക്കാർ താമസിക്കുന്ന ലോഡ്ജാണ് SRM lodge. ഞാനും അശോകും ഒരു പ്രസ്സ് നടത്തുന്നു. വിക്ടറും (വിക്ടർ ജോർജ്ജ്) അവിടെ തന്നെ താമസം.\nനമ്മുടെ ലോഡ്ജിന്റെ ഓപ്പോസിറ്റ് ഞങ്ങൾ ‘സാലിക്ക’ എന്ന് വിളിക്കുന്ന ഒരു മനുഷ്യനുണ്ടായിരുന്നു. നമ്മുടെ മുറിയുടെ സ്പെയർ താക്കോലടക്കം സാലിക്കയ്ക്ക് കൈമാറാൻ തക്ക ബന്ധം ഞങ്ങളുടെ ഇടയിൽ ഉണ്ടായിരുന്നു.\nഅങ്ങനെ ഒരു ദിവസം രാത്രി, ഞാനും വിക്ടറും അശോകും മുറിയിലെത്തിയപ്പോൾ സാലിക്ക ഒരു സുഹൃത്തുമായിട്ടു വന്നു.\nസാലിക്ക നമ്മളോട് ചോദിച്ചു:\n“നിങ്ങൾ ഭായിയെ അറിയില്ലേ?”\nനമ്മൾ കണ്ടിട്ടുപോലുമില്ല. വളരെ മെലിഞ്ഞ്, രോഗവും ദാരിദ്ര്യവും ഫീൽ ചെയ്യുന്ന അത്യാവശ്യം മദ്യപിച്ചിട്ടുള്ള വൃദ്ധനായ മനുഷ്യൻ.\nഅവര് വന്ന സന്തോഷത്തിൽ നമ്മൾ ഒരു കുപ്പി വാങ്ങി. ഒരു പെഗ്ഗ് കഴിഞ്ഞപ്പോൾ സാലിക്ക പുള്ളിയോട് പറഞ്ഞു.\n“ഭായി, ഭായിയൊന്ന് പാടിക്കേ”\nഅത്രയും നേരം നമ്മുടെ റൂമിലിരുന്നിട്ടും ലോഹ്യമോ അലോഹ്യമോ കാണിക്കാത്ത ഒരു വൃദ്ധൻ. ഈ രാത്രി അയാളുടെ കൂടെ മദ്യപിക്കണം, കൂടാതെ പാട്ടും സഹിക്കേണ്ടി വരുമോ??\nനമ്മൾ മൂന്നു പേരിലും തെല്ലൊരലോസരം തുടങ്ങി.\nപക്ഷേ സാലിക്ക പറഞ്ഞയുടെനെ ഒരു പെഗ്ഗെടുത്ത് മുഹമ്മദ് റാഫിയുടെ പ്രസിദ്ധമായ “ദുനിയാ കേ രഘ് വാലേ…” എന്ന പാട്ട് പാടാൻ തുടങ്ങി. അതും ആദ്യത്തെ വരി പാടിയപ്പോൾ തന്നെ പുള്ളി ചുമച്ചു.\nഅപ്പോൾ ഞാനും അശോകും ഒന്ന് അങ്ങോട്ടുമിക്കോട്ടും നോക്കി. ഒരു വിധം പ്രശസ്ത ഗായകർ, മലയാളത്തിലെ തന്നെ വൻ ഗായകർ സ്റ്റേജിൽ പാടിയിട്ട് തകർന്നു പോകുന്ന പാട്ടാണത്. റാഫിപോലും ഗാനമേളകളിൽ പാടിയാൽ ഒറിജിനൽ റെക്കോർഡുകൾക്കൊപ്പമെത്താത്ത; വളരെ ദുഷ്കരമായ, നൗഷാദ് സംവിധാനം ചെയ്ത ഇന്ത്യൻ സിനിമയിലെ മുത്താണ് ആ പാട്ട്.\nഇത് രണ്ട് വരി പാടി ഈ മനുഷ്യനൊന്ന് ചുമച്ചു. എന്നിട്ട് ഒന്നു ക്ലിയറാക്കി വീണ്ടുമദ്ദേഹം പാടാൻ തുടങ്ങി.\nപാട്ട് പല്ലവി കഴിഞ്ഞപ്പോഴേക്കും നമ്മൾ മൂവരും അമ്പരന്നു പോയി. മുഹമ്മദ് റാഫി തന്റെ യൗവ്വനത്തിൽ പാടിയ പാട്ട് ഈ വൃദ്ധനായ രോഗി ഏതാണ്ടതേ പർഫെക്ഷനോട് കൂടി പാടി.\nഅതും ചെറിയ സൗണ്ടിലൊന്നുമല്ല പുള്ളി പാടുന്നേ. നല്ല വോയിസിൽ ഹൈ പിച്ചിൽ പാടേണ്ട പാട്ട്. അത് നമ്മുടെ ചുറ്റുമുള്ള അഞ്ചാറ് വീട്ടിൽ കേൾക്കാം. പാട്ട് കേട്ടമ്പരന്ന നമ്മൾ സാലിക്കയോട് ചോദിച്ചു.\n“സാലിക്കാ! ഇതാരാത് ?”\nഅപ്പോ സാലിക്ക പറഞ്ഞു.\n“അയ്യേ, നിങ്ങക്ക് ഭായിയെ അറിഞ്ഞൂടെ. ഇതാണ് മെഹബൂബ്. മലയാള സിനിമയിലെ ആദ്യത്തെ സൂപ്പർ ഗായകനായ മെഹബൂബ്.”\nഞാനും അശോകുമൊക്കെ ഞെട്ടിത്തരിച്ചു അന്യോന്യം നോക്കി. കാരണം ജീവിത നൗക, നായര് പിടിച്ച പുലിവാല്, നീലക്കുയിൽ, ….\nജീവിത നൗകയിലെ “വരു നായികേ വരു” എന്ന ഗാനം മലയാള സിനിമയിലെ ആദ്യത്തെ സൂപ്പർ ഹിറ്റ് ഗാനമാണ്.\nഅത് പോലെ നീലക്കുയിലിലെ “മാനെന്നും വിളിക്കില്ല, മയിലെന്നും വിളിക്കില്ല, മാടത്തിൻ മണി വിളക്കേ.”\nഈ പാട്ടൊക്കെ പാടിയ സാക്ഷാൽ മെഹബൂബ് ആണ് നമ്മുടെ മുന്നിലിരിക്കുന്നത്. അതായത് മലയാള സിനിമയിലെ ആദ്യത്തെ വൻഗായകൻ. അദ്ദേഹം ഒരു wanderer ആണെന്ന് ഞങ്ങൾ അന്നാണറിയുന്നത്.\nകൊടും പട്ടിണി, അതായിരുന്നു മെഹബൂബിന്റെ ചെറുപ്പകാലം. മിലിട്ടറി ക്യാമ്പിൽ ഷൂ പോളിഷ് ചെയ്ത് ജീവിതം മുന്നോട്ട് തള്ളി നീക്കിയ കാലം. സ്വന്തമെന്ന് പറയാനാകെയുള്ള അമ്മ അവിടുത്തെ തന്നെ ബാരക്കുകൾ ക്ലീൻ ചെയ്ത് ഉപജീവനം നയിക്കുന്നു.\nപോരാത്തതിന് ജനിച്ചതാണെങ്കിൽ തേച്ച് മായ്ച്ച് കളയാവുന്നതിലുമേറെ രക്തക്കറ പുരണ്ട ഒരു നാട്ടിലും. കൊച്ചിയിലെ ഗുണ്ടാവിളയാട്ടത്തിന്റെ പ്രഭവ കേന്ദ്രമായിരുന്ന ഇടം. സദാസമയം മനുഷ്യ ശരീരം കാംക്ഷിക്കുന്ന കഴുകൻമാരുണ്ടായിരുന്ന മട്ടാഞ്ചേരി തെരുവുകളിൽ. ഒരു നേരത്തെ അന്നത്തിനു വേണ്ടി എന്തും ചെയ്യാൻ മടിയില്ലാത്ത അനേകായിരം മട്ടാഞ്ചേരി മെഹബൂബ് മാരുടെ ദൈവമായി അവർ ആ തെരുവുകളിൽ വന്നെത്തും.\nമെഹബൂബ്, തന്റെ ജനനത്തെ കുറിച്ച് ഓർമ്മിക്കുന്നത് സ്മൃതിയിൽ ജോൺ പോൾ പ്രതിപാദിക്കുന്നുണ്ട്.\n“മട്ടാഞ്ചേരിയിൽ തന്നെ പട്ടിണിയുടേയും വറുതിയുടേയും ഒരു പ്രവിശ്യക്കകത്താണ് തന്റെ ജനനം. പട്ടിണി എന്ന് പറയുന്നത് ജീവിതത്തിലെ നിത്യ പരിചിതമായ പ്രതിഭാസമായി ആഘോഷിച്ചിരുന്ന ഒരു കൂട്ടം ജനങ്ങൾക്കിടയിൽ, അവരിലൊരാളായി ജനിച്ചു വളർന്ന ഭായി.”\nമെഹബൂബിന്റെ പിൽക്കാല ജീവിത രീതികളും ചേഷ്ടകളും രൂപാന്തരപ്പെട്ടതിന് ഈ ബാല്യകാല അനുഭവങ്ങൾക്ക് അനിവാര്യമായ പ്രഭാവലയമുണ്ട്.\nമിലിട്ടറി ക്യാമ്പിലെ ഉപജീവനമാർഗ്ഗം മെഹബൂബിനെ ബഹുഭാഷകളിലെ പാട്ടുമായി ചേർത്തു വച്ചു. അദ്ദേഹം നന്നായി മറുനാടൻ പാട്ടുകൾ പാടിത്തുടങ്ങി.\nസ്വന്തമായി വീടുണ്ടായിരുന്നില്ല, മെഹബൂബിന്. കൂട്ടുകാരുടെ വീട്ടിൽ കിടന്നും കല്യാണ ദിവസങ്ങളിൽ പാട്ടുപാടിയും കഴിഞ്ഞു പോകുന്ന കാലത്താണ് പ്രശസ്ത ബംഗാളി മ്യുസീഷ്യൻ പങ്കജ് മല്ലിക്ക്, മെഹബൂബിനെ കേൾക്കാനിടവരുന്നത്. ആ ബന്ധം പിന്നീട് മെഹബൂബിന്റെ കഴിവിനെ മുഹമ്മദ് റാഫിയുടെ കാതിലടക്കം പ്രശസ്തമാക്കി.\n14 ആം വയസ്സിൽ (1940) ൽ മെഹബൂബ് കൊച്ചിയിലെ തിരക്കേറിയ പാട്ടുകാരനായി. കൊച്ചിയിലെ സകല പരുപാടികൾക്കും വലുപ്പച്ചെറുപ്പം നോക്കാതെ ആത്മാവിൽ തൊട്ടുണർത്തി പാടുന്ന ചെറുപ്പക്കാരൻ.\n“കായലിനരികെ, കൊച്ചിക്കായലിനരികെ” എന്ന ഗാനം മെഹബൂബിന്റെ ബാല്യകാല സുഹൃത്ത് ‘മേപ്പല്ലി ബാലൻ’ ആദ്യകാലങ്ങളിൽ എഴുതി മെഹബൂബ് പാടിയതാണ്. കൊച്ചിക്കാരുടെ കഥ പറയുന്ന അന്നയും റസൂലും എന്ന സിനിമയ്ക്ക് മെഹബൂബിന്റെയും കൂട്ടുകാരുടേയും വരികളും ഈണങ്ങളും ഇല്ലെങ്കിൽ ഒരു സമ്പൂർണ്ണത കൈവരില്ല എന്ന് രാജീവ് രവിക്ക് തോന്നിയിരിക്കാം.\nമേപ്പല്ലി ബാലൻ – നെൽസൺ ഫെർണാണ്ടസ് – മെഹബൂബ് കൂട്ടുകെട്ടിൽ കൊച്ചിയുടെ മണവും രുചിയുമുള്ള അനേകം പാട്ടുകൾ പിറന്നു. അവ കൊച്ചിയിലെ സകല കല്യാണച്ചടങ്ങുകളിലും മറ്റു ചടങുകളിലും പീടികത്തിണ്ണകളിലും വരെ ഒഴുകി നടന്നു. ഇവർ സൃഷ്ടിച്ച പല പാട്ടുകളും റെക്കോർഡ് ചെയ്യാതെ നശിച്ചു പോയിട്ടുണ്ട്.\nറെക്കോർഡ് ചെയ്യപ്പെട്ട ചുരുക്കം ചില പാട്ടുകളിൽ മറ്റൊരു പാട്ടാണ് ,\n” ചെറുപ്പത്തിൽ നമ്മൾ രണ്ടും, മണ്ണ് വാരിക്കളിച്ചപ്പോൾ\nഅന്ന് തമ്മിൽ പറഞ്ഞതും\n1948 ലാണ് മലയാള സിനിമയിലെ ആദ്യ പാട്ടിറങ്ങുന്നത്. തുടർന്ന് രണ്ട് വർഷം കഴിഞ്ഞ് മട്ടാഞ്ചേരിയിലെ തന്നെ മറ്റൊരു അനുഗ്രഹീത കലാകാരൻ ടി എസ് മുത്തയ്യ വഴി ദക്ഷിണാമൂർത്തി മെഹബൂബിന്റെ കഴിവ് തിരിച്ചറിഞ്ഞ് തന്റെ ‘ജീവിത നൗക’ എന്ന ചിത്രത്തിൽ പാടുവാൻ ക്ഷണിക്കുന്നു. മുൻപ് ഡെന്നിസ് ജോസഫ് സൂചിപ്പിച്ച “വരു നായികേ” എന്ന മലയാളത്തിലെ ആദ്യ സൂപ്പർ ഹിറ്റ് ഗാനമടക്കം5ഓളം ഗാനങ്ങൾ ആ സിനിമയിൽ മെഹബൂബ് പാടുകയുണ്ടായി.\n” ചിട്ടപ്പെടുത്തിയ ഈണങ്ങൾക്കുള്ളിൽ നിന്ന് കൊണ്ട് ആ ഈണങ്ങളെ പോലും മോഹിപ്പിക്കും വിധത്തിൽ അതിന്റെ അരികു മാത്രകൾക്കു പോലും ആത്മാംശത്തിന്റെ ജ്വലിക്കുന്ന പ്രസരണ പ്രാപ്തി നൽകിക്കൊണ്ടാണ് അദ്ദേഹം ഓരോ ഗാനവും പാടിയത്.” – ജോൺ പോൾ\nപിന്നെ മെഹബൂബിന്റെ സമയമായിരുന്നു. തുടരെ തുടരെ ഹിറ്റ് ഗാനങ്ങൾ. ചില പ്രസക്തമായവ താഴെ ചേർക്കുന്നു.\n1954 ഇൽ നീലക്കുയിൽ.\n1956 ഇൽ രാരിച്ചൻ എന്ന പൗരൻ സിനിമയിലെ ഗാനം.\n1956 ഇൽ ഉസ്താദിൽ റീറെക്കോർഡ് ചെയ്ത “തീർച്ചായില്ലാ ജനം” തുടങ്ങുന്ന ഗാനം.\n1958 ഇൽ നായര് പിടിച്ച പുലിവാലിലെ ഗാനം.\n1962 ഇൽ പുതിയ ആകാശം പുതിയ ഭൂമി\n1965 – ഓടയിൽ നിന്ന്\nഅന്നയും റസൂലും എന്ന സിനിമയിലെ “കണ്ടു രണ്ട് കണ്ണ്” എന്ന ഗാനം 1973 ഇൽ മെഹബൂബ് ‘ചുഴി’ എന്ന ചിത്രത്തിന് വേണ്ടി ആലപിച്ചതാണ്.\nഒരുപാട് യാതനകൾ സഹിച്ച ബാല്യകാലവും കേരള കലാകാരന്മാരിൽ ഒരു നാളിൽ കത്തിജ്വലിച്ച അരാജകത്വ ജീവിത ശൈലിയും അദ്ദേഹത്തെ സിനിമാ ലോകത്തിൽ നിന്ന് ഒരുപാട് വ്യതിചലിപ്പിച്ചു. ബാല്യകാലം മുതൽക്ക് തന്നെ ഒരുപാട് സ്നേഹവും സങ്കടങ്ങളും സമ്മാനിച്ച മട്ടാഞ്ചേരിയെ അദ്ദേഹം ഒരു വിധേയനെ പോലെ സ്നേഹിച്ചു.\nമുഹമ്മദ് റാഫിയും മറ്റ് പല ഉത്തരേന്ത്യൻ സംഗീത വിദഗ്ദരും തന്റെ ട്രൂപ്പിൽ പാടാൻ ക്ഷണിച്ച മെഹബൂബ് അവയ്ക്കെല്ലാം മധുരം പകർന്ന മറുപടി അയച്ചു.\n“മേരാ മട്ടാഞ്ചേരി മഹാൻ” എന്ന മറുപടിക്കത്തിൽ ആ സൗഭാഗ്യങ്ങളെ തട്ടിത്തെറിപ്പിച്ച മെഹബൂബ്.\nമെഹബൂബ് പണം സമ്പാദിക്കാറുണ്ടായിരുന്നില്ല. അത്യാവശ്യ ഘട്ടങ്ങളിൽ അത് ഭക്ഷണം ആയാലും പണമായാലും പാട്ടു പാടി ചുറ്റുപാടിൽ നിന്ന് അദ്ദേഹം സ്വീകരിച്ചു.\nബാലചന്ദ്രൻ ചുള്ളിക്കാട് മഹാരാജാസ്സിൽ പഠിക്കുന്ന കാലം. മെഹബൂബ് 10 രൂപയ്ക്കായി ആ വിദ്യാർത്ഥി കൂട്ടത്തെ സമീപിച്ചു. ചുള്ളിക്കാടും കൂട്ടരും ആ സംഗീത വിസ്മയത്തെ അറിഞ്ഞാസ്വദിച്ചു. 10 രൂപയ്ക്ക് പ്രതിഫലമായി പാട്ടുകൾ പാടി ആ സഭയിൽ നിന്ന് പിരിയുമ്പോൾ വിദ്യാർത്ഥികൾ മറ്റൊരു 10 രൂപ കൂടെ നീട്ടി തുടരാൻ വാശിപിടിച്ചു, മുന്നിൽ നിൽക്കുന്നതാരെന്നറിയാതെ.\nഭായിയത് തിരസ്കരിച്ചു, കാരണം അദ്ദേഹത്തിന് 10 രൂപ മാത്രമാണ് ആവശ്യം.\nഅവസാനം വിദ്യാർത്ഥികളുടെ നിർബന്ധത്തിന് വഴങ്ങി അവർ പറയുന്ന ഒരു പാട്ട് പാടിക്കൊടുക്കാം എന്ന സമാധാന കരാറിലെത്തിയെങ്കിലും കുട്ടികൾ ആവശ്യപ്പെട്ടത് യേശുദാസിന്റെ ഗാനമായിരുന്നു. (ഒറ്റ മൈക്കിൽ മെഹബുബ് പാടുമ്പോൾ, അർജ്ജുനൻ മാസ്റ്റർ ഹാർമോണിയത്തിന് ഈണമിടുമ്പോൾ, ഊഴം കാത്ത് ക്ഷമയോടെ കാത്തിരുന്ന ആളായിരുന്നു യേശുദാസ്)\nഅന്ന് കുട്ടികളുടെ അവസാനാഭിലാഷവും കാറ്റിൽ പറത്തി ഭായിയവരോട് വിടപറയുമ്പോൾ യാത്രാ മൊഴിയായി പറഞ്ഞത് അവരെ അമ്പരപ്പിക്കുന്ന സത്യമായിരുന്നു.\n“ഞാൻ പാടിയത് എന്റെ പാട്ടുകൾ മാത്രമാണ്.”\nകാറ്റടിച്ചാൽ പറന്നു പോകാൻ മാത്ര ശരീരമുള്ള, 10 രൂപ ഇല്ലാത്ത ആ വൃദ്ധനെ അപ്പോൾ മാത്രമാണ് ചുള്ളിക്കാടിനും കൂട്ടർക്കും മനസ്സിലായത്. ( ശോഷിച്ച ശരീരമാണെങ്കിലും കൊച്ചിയിലെ പല പ്രശ്നങ്ങൾക്കും അവസാന വാക്കും ഭായിയാരുന്നു)\n“ഒരാത്മാവിന് മാത്രം, അത്മാവിന്റെ വിശുദ്ധിയിൽ നിന്ന് പ്രസരിപ്പിച്ച് പ്രകാശിപ്പിക്കാൻ കഴിയുന്ന സംഗീതത്തിലെ ആത്മ ചോദനകളിലൂടെയാണ് മെഹബൂബ് തന്റെ ആലാപനങ്ങളിൽ എന്നും കേൾവിക്കാരോട് സംവദിച്ചിരുന്നത്. പാടുന്നതിന് തൊട്ട് മുമ്പുള്ള മെഹബൂബും പാടിത്തൊടങ്ങുമ്പോഴുള്ള മെഹബൂബും രണ്ടും രണ്ടായിരുന്നു. ലഹരിയുടെ കുത്തൊഴുക്കിലാകട്ടെ, പട്ടിണിയുടെ അവശതയിലാകട്ടെ, പാടുമ്പോൾ മെഹബൂബിന് വിശുദ്ധിയുടെ മറ്റൊരു മകുടം ആ ആത്മാവ് തേടിയെത്തി നൽകുമായരുന്നു.” – ജോൺ പോൾ\nപി ഭാസ്കരന്റെ എഴുത്ത് തുടങ്ങി രജത ജൂബിലി ആഘോഷം. വിവിധ വാദ്യോപകരണങ്ങളോടെ ഗംഭീര ഓർക്കസ്ട്ര വേദിയിൽ. ലഹരിയും പേറി മെഹബൂബ് വേദിയിലേക്ക് വന്നപ്പോൾ തന്നെ ആൾക്കൂട്ടം ഇളകി മറിഞ്ഞു. ഭായി വേദിക്ക് പുറത്തിരിക്കുന്ന ബാബുരാജിനെ നോക്കി.\nബാബുരാജ് അതൊരാഞ്ജയായി സ്വീകരിച്ച് വേദിയിലേക്ക് വന്നപ്പോൾ ഹാർമോണിയം കൈകാര്യം ചെയ്ത RK shekhar എഴുന്നേറ്റ് മാറിക്കൊടുത്തു. ലഹരിയുടെ ഇരുത്തത്തിൽ ആണ്ടു മുഴുകിയിരുന്ന മെഹബുബ് എന്ത് പാടണം എന്ന് പകച്ചു പോയി. ബാബുരാജ് ” കാത്ത് സൂക്ഷിച്ച കസ്തൂരി മാമ്പഴം” എന്ന ഗാനത്തിന്റെ ഹാർമോണിയ ഈരടികൾ ഭായിയുടെ കാതിൽ മന്ത്രിച്ചു കൊടുത്തു. വരികൾ ഓർമ്മപ്പെടുത്തി കൊടുത്തു.\nപിന്നെ ആ വേദി സാക്ഷ്യം വഹിച്ചത് സംഗീതത്തിൽ സ്വയം മതിമറന്ന മെഹബൂബ് ഭായിയെയാരുന്നു. ലഹരിക്ക് പോലും തളർത്താൻ കഴിയാതെ മെഹബൂബ് എന്ന ഗായകൻ ചുവടു വച്ചു കൊണ്ട് ആ ഗാനം സ്റ്റേജിൽ ആലപിച്ചു.\n1980 ലാണ് ഡെന്നിസ് ജോസഫ് രോഗാതുരനായ ശുഷ്കിച്ച മെഹബൂബിനെ ലോഡ്ജിൽ വച്ച് കാണുന്നത്. തുടർന്നുള്ള ഒരു കൊല്ലം കൊച്ചിയിലെ തിരക്കേറിയ പാതയോരങ്ങളിലോ ഒറ്റപ്പെട്ട ബീച്ചുകളിലോ മെഹബൂബിനെ യാദൃശ്ചികമായി കാണാറുള്ളത് ഡെന്നിസ് ജോസഫ് നിരാശയോടെ സൂചിപ്പിക്കുന്നുണ്ട്. 1981 ൽ മെഹബൂബ് യശശ്ശരീരനാക്കുന്നതിന് തലേ ദിവസവും യാദൃശ്വീകമായ കണ്ടുമുട്ടലിനെ കുറിച്ചും തുടർന്ന് ബീഡി വാങ്ങാൻ ഒരു 10 രൂപ കൊടുത്തതിനെ കുറിച്ചും ഡെന്നിസ് അനുസ്മരിക്കുന്നു.\nജോൺ എബ്രാം, മെഹബൂബ് തുടങ്ങിയ കലാകാരന്മാർ നീലം പാകി വിത്തിട്ടു വച്ച കേരള കലാ – സാഹിത്യ അടിത്തറ. അവ വളരെ ദൃഢതയുള്ളതാണ്, വൈകാരികമാണ്, ആത്മാംശമുള്ളതാണ്.\nആരുടേതുമല്ലാത്ത, എന്നാൽ എല്ലാവരുടേയുമായിരുന്ന, ആർക്ക് വേണേലും സ്വന്തമാക്കാവുന്ന, സ്വസൃഷടികളല്ലാതെ സ്വന്തമായി ഒന്നും സമ്പാദിക്കാതെ മൺ മറഞ്ഞുപോയ കലാകാരന്മാരുടെ കൂട്ടത്തിൽ, എന്റെ മനസ്സിൽ എന്നും മെഹബൂബ് ഭായി മുൻ നിരയിലുണ്ടാകും.\nതയ്യാറാക്കിയത് : അശ്വിൻ വിനയ്


sheeba house virtual inauguration today മാനസികാസ്വാസ്ഥ്യമുള്ള അമ്മയ്ക്കും ഒൻപതാം ക്ലാസുകാരനായ മകനും ഇനി അടച്ചുറപ്പുള്ള വീട്ടിൽ ഉറങ്ങാം\nകൊല്ലം വെള്ളിമണിലെ മാനസികാസ്വാസ്ഥ്യമുള്ള അമ്മയ്ക്കും സ്‌കൂൾ വിദ്യാർത്ഥിയായ മകനും ഇനി അടച്ചുറപ്പുള്ള വീട്ടിൽ ഉറങ്ങാം. ട്വന്റിഫോർ വാർത്തയെ തുടർന്ന് വെള്ളിമൺ സ്‌കൂളിലെ പൂർവ വിദ്യാർത്ഥി കൂട്ടായ്മയായ സൗഹൃദം 1990 നിർമിച്ചു നൽകിയ വീടിന്റെ ഗൃഹപ്രവേശം ഇന്ന് നടക്കും. ഫ്‌ളവേഴ്‌സ് ടിവി എംഡിയും ട്വന്റിഫോർ ചീഫ് എഡിറ്ററുമായ ആർ ശ്രീകണ്ഠൻ നായർ രാവിലെ 9.25 ന് വെർച്വൽ താക്കോൽ ദാനം നിർവഹിക്കും.\nഷീബയും ഒൻപതാം ക്ലാസുകാരനായ മകൻ സൂര്യയും വർഷങ്ങളായി താമസിച്ചിരുന്നത് അടച്ചുറപ്പില്ലാത്ത ഒരു കൂരയിലായിരുന്നു. ആ ദുരിത ജീവിതം ട്വന്റിഫോർ വാർത്തയാക്കിയത് കഴിഞ്ഞ ദിവസമാണ്. വാർത്ത കണ്ട് ഷീബയ്ക്കും മകനും വീട് നിർമിച്ച് നൽകാൻ സൗഹൃദം 1990 കൂട്ടായ്മ മുന്നോട്ട് വന്നു. വാർത്ത കണ്ട കൂട്ടായ്മയുടെ അമരക്കാരിൽ ഒരാളായ ഷീമോൻ ജയിംസ് സൗദി അറേബ്യയിൽ നിന്നും ആ വാഗ്ദാനം വാട്‌സ് ആപ് വീഡിയോയിലൂടെ ട്വന്റിഫോറിനെ അറിയിക്കുകയായിരുന്നു.\nപിന്നീട് ഷീബയ്ക്ക് വീടൊരുക്കുന്നതിനായുള്ള നടപടകിൾ ആരംഭിച്ചു. ആദ്യം നാലു സഹോദരങ്ങളുടെ പേരിലായിരുന്ന സ്ഥലം ഷീബയുടെ പേരിലാക്കി. പിന്നാലെ വീടും പൂർത്തിയാക്കി. ഗൃഹോപകരണങ്ങളും സൂര്യയ്ക്ക് സൈക്കിളും സൗഹൃദം കൂട്ടായ്മ തന്നെ നൽകും.\nStory Highlights – help, virtual inauguration


കേരളത്തിൽ നിന്നും മറ്റ് സംസ്ഥാനങ്ങൾക്ക് പഠിക്കുവാനുണ്ട്; അഭിനനന്ദനവുമായി രാജ്ദീപ് സർദേശായി\nകേരളത്തിൽ നിന്നും മറ്റ് സംസ്ഥാനങ്ങൾക്ക് പഠിക്കുവാനുണ്ട്; പ്രശംസിച്ച് രാജ്ദീപ് സർദേശായി\nPublished on : 26 Apr, 2021 , 11:02 am\nകേരത്തിന്റെ ആരോഗ്യ രംഗത്തെ മികവിനെ അഭിനന്ദിച്ച്  മുതിർന്ന മാധ്യമപ്രവർത്തകൻ രാജ്ദീപ് സർദേശായി. കേരളം ഓക്സിജൻ മിച്ചമുള്ള സംസ്ഥാനമാണ്. കേരളത്തിലെ ആരോഗ്യ സംവിധാനത്തെക്കുറിച്ച് മറ്റ് സംസ്ഥാനങ്ങൾക്ക് പഠിക്കുവാൻ ധാരാളമുണ്ട് . ആരോഗ്യരംഗത്ത് നിക്ഷേപം വർധിപ്പിക്കുകയല്ലാതെ മറ്റൊരു മാർഗ്ഗവുമില്ലെന്ന് ട്വിറ്ററിലൂടെ അറിയിച്ചു\nരാജ്ദീപ് സർദേശായിയുടെ ട്വീറ്റ്\n''പൊതുജനാരോഗ്യത്തിൽ നിക്ഷേപിക്കുന്ന കേരള മോഡലിനെ പ്രശംസിച്ചതിന് എന്നെ ഭീഷണിപ്പെടുത്തവരുടെ അറിവിലേക്കായി മറ്റൊരു വസ്തുത കൂടി. കേരളം ഓക്സിജൻ മിച്ചമുള്ള സംസ്ഥാനമാണ്. മാത്രമല്ല കഴിഞ്ഞ വർഷം ഓക്സിജൻ സംഭരണം 58% വർധിപ്പിക്കുകയും ചെയ്തു. ഇതിൽ നിന്നും മറ്റു സംസ്ഥാനങ്ങൾക്ക് ധാരാളം പഠിക്കുവാനുണ്ട് . ആരോഗ്യരംഗത്ത് നിക്ഷേപം വർധിപ്പിക്കുകയല്ലാതെ മറ്റൊരു മാർഗവുമില്ല''\nFor those bashing me for hailing Kerala model of investing in public health, here is another factoid: Kerala is an oxygen surplus state and has augmented capacity by 58 % in last year. Plenty for other states to learn and embrace: no other solution but increase invt in health ð\n— Rajdeep Sardesai (@sardesairajdeep) April 26, 2021


ഡാങ്കെയാണ് ശരി-കെ.എന്.എ ഖാദര് – Chandrika Daily\nBy web desk3Thursday January 6, 2022 15:59 pm\nകോണ്‍ഗ്രസും ഇതര മതേതര ശക്തികളും യോജിച്ച് നില്‍ക്കുമ്പോള് അതിനോട് ചേരണം. ശൂന്യത നികത്താന് പര്യാപ്തമായ ഒരു ബദല് അന്വേഷിച്ചു തുടങ്ങണം. ജയിച്ചു കൊള്ളണമെന്നില്ല. തോല്‍വിയുടെ ആഘാതം കുറക്കണം. യഥാര്‍ത്ഥ്യങ്ങള് ഉള്‍ക്കൊണ്ട് പ്രതിവിധി തേടണം. സംഘ്പരിവാരവും സഖ്യകക്ഷികളും രാജ്യ ഭരണത്തില് നിന്നും പുറത്താക്കപ്പെടണം. തിരഞ്ഞെടുപ്പ് ഘട്ടത്തിലെ സാഹചര്യമനുസരിച്ച് പകരം ആരെങ്കിലും വരട്ടെ. ഈ ഭരണം തുടര്‍ന്നുകൂടാ. കോണ്‍ഗ്രസും സഖ്യകക്ഷികളും വരുന്നത് ഏറെ സന്തോഷം തന്നെ.\nകോണ്‍ഗ്രസിനെ കൂടുതല് ശക്തിപ്പെടുത്താന് സി.പി.ഐ ശ്രമിക്കണം. സ്വയം ശക്തിപ്പെടുകയും വേണം. ഏറ്റവും ചുരുങ്ങിയത് ഇന്ത്യന് നാഷണല് കോണ്‍ഗ്രസിന് ക്ഷീണമുണ്ടാക്കുന്ന വാക്കോ പ്രവൃത്തിയോ അവരില് നിന്നുണ്ടാവരുത്. കോണ്‍ഗ്രസ് തകര്‍ന്നാല് ആ ശൂന്യത നികത്താന് ഇടതുപക്ഷങ്ങള്‍ക്കാവില്ലല്ലോ. ആ പറയുന്നതില് ആത്മാര്‍ത്ഥതയുണ്ടെങ്കില് അത് പ്രവൃത്തിപഥത്തില് കൊണ്ടുവരാനൊരു കര്‍മ്മ പദ്ധതിയും വേണമല്ലോ. സി.പി.എമ്മിനോട് ഒരു രാഷ്ട്രീയ വിയോജിപ്പ് സി.പി.ഐ രേഖപ്പെടുത്തുന്നത് സ്വന്തം വ്യക്തിത്വവും അസ്തിത്വനും വേറിട്ടു കാണാന് മാത്രമാണെങ്കില് അതില് കാര്യമില്ല. ഈ വാദഗതികള് ഇതിനേക്കാള് ഭംഗിയായും താത്വിക തലത്തിലും ശാസ്ത്രീയമായും അവതരിപ്പിച്ചിരുന്ന അനേകം പ്രതിഭാധനരായ നേതാക്കള് കാനത്തിനും ബിനോയിക്കും മുമ്പേ കടന്നു പോയിട്ടുണ്ട്. അതില് ഏറ്റവും ശക്തനായ ബുദ്ധിജീവി സഖാവ് ഡാങ്കെയായിരുന്നു. ആ വഴി പിന്തുടര്‍ന്ന അനേകരെ സി.പി.ഐ ചരിത്രത്തില് കണ്ടെത്തന് കഴിയും. അവരുടെ നയങ്ങളും നിലപാടുകളും രാജ്യത്തിനും പാര്‍ട്ടിക്കും ഗുണകരവുമായിരുന്നു.\nമൊഹിത് സെന്, കല്യാണ സുന്ദരം, സത്യപാര്‍ഡാങ്, റോസാദേശ് പാണ്ഡെ, യോഗീന്ദ്രശര്‍മ്മ ഇവര് ആ നിലപാടുകാരായിരുന്നു. ഇപ്പോഴും കേരളത്തിലെ സാധാരണ സി.പി.ഐ പ്രവര്‍ത്തകര്‍ക്കിടയില് ഒരു ഹിതപരിശോധന നടത്തിയാല് മഹാഭൂരിപക്ഷം പേരും സി.പി.എമ്മിന്റെ എതിര്‍പക്ഷത്താണെന്ന് തെളിയും. അവരുടെ വളര്‍ച്ചക്ക് ഏറ്റവും വിഘാതമായി നില്‍ക്കുന്നത് മാര്‍ക്‌സിസ്റ്റ് പാര്‍ട്ടി തന്നെയാണ്. കേരളത്തിലെ മുഖ്യമന്ത്രിപദം വരെ സി.പി.ഐ നേടിയത് മാര്‍ക്‌സിസ്റ്റുകളുടെ പിന്തുണയില്ലാതെയും അവരുടെ രൂക്ഷമായ എതിര്‍പ്പിനെ അവഗണിച്ചുമാണ്. സി.പി.ഐ പാര്‍ട്ടി കോണ്‍ഗ്രസുകളില് അവതരിപ്പിക്കപ്പെട്ടതും പാര്‍ട്ടി നേതൃത്വം തള്ളിക്കളഞ്ഞതുമായ ബദല് രേഖകള് ഒരിക്കല്‍കൂടി വായിച്ചു നോക്കിയാല് ബിനോയിയും കാനവും പാര്‍ട്ടിയും ഇപ്പോള് പറഞ്ഞ കാര്യങ്ങളുടെ വിശദീകരണം വേണ്ടത്ര കിട്ടും. ഇടക്കിടെ സി.പി.എമ്മിനെതിരെ തികട്ടിവരുന്ന വിമര്‍ശനങ്ങള് ഇപ്പോഴത്തെ നയം വേണ്ടത്ര ദഹിക്കാതെ കിടക്കുന്നതുകൊണ്ടാണ്. രണ്ട് കമ്യൂണിസ്റ്റ് പാര്‍ട്ടികളും രണ്ട് നയങ്ങളും തീര്‍ച്ചയായും ഒരേ ലക്ഷ്യത്തിലേക്കുള്ളതല്ല. അക്കാരണം കൊണ്ടാവാം രണ്ടു പാര്‍ട്ടികളുടെയും ലയനം എന്ന മുദ്രാവാക്യം പലപ്പോഴായി സി.പി.ഐ മുന്നോട്ടു വെച്ചിട്ടുള്ളത്. അവയെല്ലാം സി.പി.എം ചവച്ചു തുപ്പിയിട്ടുണ്ട്. നിലവിലുള്ള സി.പി.ഐക്കാര് ഏതു വിധത്തിലെങ്കിലും ലയിച്ച് സി.പി.എമ്മിനകത്തു കടന്നാല് പിന്നെ അതില് നിന്നാരും പുറത്തുകടക്കാനിടയില്ല. അങ്ങോട്ടു ചെല്ലുമ്പോള് കൊണ്ടുപോയ നയം പോയ വഴിയും കാണില്ല. ഒന്നുങ്കില് സി.പി.ഐ മൊത്തം കോണ്‍ഗ്രസില് ചേര്‍ന്ന് കോണ്‍ഗ്രസിനെ കൂടുതല് പുരോഗമന സ്വഭാവമുള്ളതാക്കണം. കോണ്‍ഗ്രസ് ആണല്ലോ കമ്യൂണിസ്റ്റ് പാര്‍ട്ടിയുടെയും പെറ്റ തള്ള. കോണ്‍ഗ്രസ് സോഷ്യലിസ്റ്റ് പാര്‍ട്ടിയെന്ന പേരില് കോണ്‍ഗ്രസിനകത്തുതന്നെ ജനിച്ചവരാണല്ലോ കമ്യൂണിസ്റ്റായത്. തറവാട്ടിലേക്ക് തിരിച്ചു പോകുന്നതില് തെറ്റില്ല. അതല്ലെങ്കില് കോണ്‍ഗ്രസ് ഉള്‍പ്പെടുന്ന മതേതര മുന്നണിക്ക് പിന്തുണ നല്‍കണം. കേരളത്തില് പഴയതുപോലെ യു.ഡി.എഫില് ചേര്‍ന്ന് ഘടകകക്ഷിയാവണം.\n1978 ലെ 11ാം പാര്‍ട്ടി കോണ്‍ഗ്രസ് മുന്നോട്ടുവെച്ച നയമാണ് 78 നു ശേഷം ആ പാര്‍ട്ടിയെ ദുര്‍ബലമാക്കിയത്. പാര്‍ട്ടി ഉണ്ടായ നാള് മുതല് അവര് സ്വീകരിച്ച നയങ്ങള് അതോടെ അനാഥമായി. 1964 ല് സി.പി.ഐയെ വെട്ടിപിളര്‍ത്തി സി.പി.എം നിലവില് വന്നു. വന്ന നാള് മുതല് സി.പി.ഐ അവരുമായി അതിശക്തമായ ആശയ സമരങ്ങളില് ഏര്‍പ്പെട്ടു. 1978 മുതല് അതും നിര്‍ത്തി. വിപ്ലവത്തെ ക്ഷീണിപ്പിക്കുകയാണ് പിളര്‍പ്പ് ചെയ്തത്. അതിന് സാര്‍വദേശീയ കാരണങ്ങളും ഉണ്ടായിരുന്നു. ചൈനയുടെ ശക്തമായ പ്രേരണ അതിലൊന്നാണ്. അതേ ചൈന തന്നെയാണ് സി.പി.എമ്മില് നിന്നും മാവോയിസ്റ്റുകളെ ജനിപ്പിച്ചത്. പ്രത്യയശാസ്ത്ര യുദ്ധത്തില് ലോക കമ്യൂണിസ്റ്റ് പ്രസ്ഥാനത്തിന്റെ പിന്തുണ സി.പി.ഐക്ക് നിര്‍ലോഭം ലഭിച്ചിരുന്നു. പ്രത്യയശാസ്ത്രപരമായി നേരിടാനാകാതെ വന്നപ്പോള് സി.പി.എം സി.പി.ഐയെ കായികമായി നേരിട്ടു. അനവധി പച്ചമനുഷ്യരെ സി.പി.ഐക്കാരാണെന്ന കാരണത്താല് വെട്ടിക്കൊന്നു. സാധ്യമാവുന്ന എല്ലാ ദ്രോഹങ്ങളും സി.പി.എം സി.പി.ഐക്കെതിരെ അഴിച്ചുവിട്ടു. കോണ്‍ഗ്രസ്, ആര്.എസ്.പി, മുസ്‌ലിം ലീഗ് തുടങ്ങിയ കക്ഷികളുടെ പിന്തുണയോടെ സി.പി.ഐ ആ രാഷ്ട്രീയ യുദ്ധം ജയിച്ചു. അവര് പോലും പ്രതീക്ഷിക്കാത്ത നേട്ടങ്ങള് കൊയ്തു. മുഖ്യമന്ത്രി പദവികളും മികച്ച വകുപ്പുകളില് മന്ത്രി സ്ഥാനങ്ങളും മേയര് പദവികളും ഒക്കെ അവര് സ്വന്തമാക്കി. സോവിയറ്റ് റഷ്യയുടെ തകര്‍ച്ച വരെ ലോക കമ്യൂണിസ്റ്റ് പ്രസ്ഥാനത്തിന്റെ പിന്തുണയും അവര്‍ക്ക് തണലേകി. കോണ്‍ഗ്രസ് പാര്‍ട്ടിയുമായി അടുത്ത ബന്ധം സി.പി.ഐ ദേശീയ നേതാക്കള്‍ക്കുണ്ടായിരുന്നു. ഇന്ദിരാഗാന്ധിക്കും ബ്രഷ്‌നേവിനുമിടയിലും ഇന്ത്യക്കും റഷ്യക്കും ഇടയിലും ഒരു പാലമായി നല്ല സന്ദേശവാഹകരായി സി.പി.ഐ പ്രവര്‍ത്തിച്ചു. റഷ്യയും ഇന്ത്യയും നേതാക്കളും സി.പി.ഐ നേതാക്കളെ വിശ്വസിച്ചു. 1975 ലെ അടിയന്തരാവസ്ഥയെ പോലും സി.പി.ഐ അനുകൂലിച്ചു..സോവിയറ്റ് റഷ്യയോട് കൂറ് പുലര്‍ത്തുന്ന.ഇന്ദിരാ സര്‍ക്കാറിനെ അട്ടിമറിക്കാന് അമേരിക്കന് സാമ്രാജത്വവും സി. ഐ.എ ഏജന്റുമാരും ഇന്ത്യയിലെ തീവ്രവലതുപക്ഷ ഹിന്ദുത്വ രാഷ്ട്രീയ കക്ഷികളും ഒന്നുചേര്‍ന്ന് നടത്തിയ ഗൂഢാലോചനയും കലാപവും അടിച്ചമര്‍ത്താനും തകര്‍ക്കാനും ഫാഷിസ്റ്റ് ശക്തികള് അന്നു തന്നെ അധികാരത്തില് വരുന്നതിനെ തടയാനുമായിരുന്നു അടിയന്തരാവസ്ഥ. അതിനെ ജനസംഘവും സ്വതന്ത്ര പാര്‍ട്ടിയും ആര്.എസ്.എസും എതിര്‍ക്കുന്നതില് പുതുമയില്ലല്ലോ. സി.പി.എമ്മും അതിനെ എതിര്‍ത്തു. ബി.ജെ.പിക്കാരും സി.പി.എമ്മുകാരും ആര്.എസ്.എസുകാരും ഒരുമിച്ച് തടവില് കിടന്നകാലമായിരുന്നു അത്. സാമ്രാജ്യത്ത ഗൂഢാലോചനയെ അടിയന്തിരാവസ്ഥകൊണ്ട് നേരിട്ട ഇന്ദിരയേയും കോണ്‍ഗ്രസിനെയും പിന്തുണക്കാതെ നിര്‍വാഹമില്ലല്ലോ. സി.പി.ഐ അത് ചെയ്തു. അത് തെറ്റായിരുന്നില്ല. ഇന്ദിരാഗാന്ധി പ്രഖ്യാപിച്ച ഇരുപതിന സാമ്പത്തിക പരിപാടിക്ക് പ്രചാരണവും പിന്തുണയും നല്‍കാന് അന്ന് സംസ്ഥാന ജാഥകള് നടത്തി. ഈ ലേഖകന് ക്യാപ്റ്റനും പന്ന്യന് രവീന്ദ്രന് വൈസ് ക്യാപ്റ്റനുമായും നടന്ന ജാഥ ഇന്നും ഓര്‍ക്കുന്നു. മറ്റൊരു ജാഥ നയിച്ചത് എം നസീര് ആയിരുന്നു. അതുപോലെ അനവധി ക്യാമ്പയിനുകള് കോണ്‍ഗ്രസ് സര്‍ക്കാറിനെ വലതുപക്ഷ അട്ടിമറിയില് നിന്നും രക്ഷിക്കാനായി സി.പി.ഐ നടത്തി. അതത്രയും ശരിയായിരുന്നു. അതു തന്നെയാണ് അടിയന്തിരാവസ്ഥക്കു ശേഷവും തുടരേണ്ടിയിരുന്നത്. ഇന്നത് കൂടുതല് പ്രസക്തമായി. 1978ല് ഭട്ടിന്‍ഡയാല് ചേര്‍ന്ന് പാര്‍ട്ടിയുടെ 11ാം കോണ്‍ഗ്രസ് എല്ലാം തകര്‍ത്തു. ഇടക്കാലത്തും അടിയന്തിരാവസ്ഥക്കെതിരെ ഉയര്‍ന്ന എതിര്‍പ്പുകളും മാധ്യമങ്ങള് നടത്തിയ വന് ദുഷ്പ്രചരണങ്ങളും സൃഷ്ടിച്ച വികാര വിക്ഷോഭങ്ങളില് വീണ സി.പി.ഐക്ക് വിവേകം നഷ്ടമായി. ശരിയായ നയങ്ങള്‍ക്കു വേണ്ടി വന്ന ബദല് രേഖകള് തള്ളിക്കളഞ്ഞുകൊണ്ട് പാര്‍ട്ടി കോണ്‍ഗ്രസ് വിരുദ്ധ ചേരിയിലേക്ക് മാറി. സി.പി.എമ്മിനോട് ചങ്ങാത്തം സ്ഥാപിക്കാന് തിടുക്കം കാണിച്ചു. 1978 ലെ മുഖ്യമന്ത്രിയായിരുന്ന പി.കെ. വിയെ രാജിവെപ്പിച്ചു. ഭരണം മാര്‍ക്‌സിസ്റ്റുകാര്‍ക്ക് നിരുപാധികം ഏല്‍പ്പിച്ചു കൊടുത്തു. അവര് ഭരണം തിരിച്ചുപിടിക്കാന് കാലങ്ങളായി വെയിലുകൊള്ളുകയായിരുന്നു. 1969 ല് മാര്‍ക്‌സിസ്റ്റ് പാര്‍ട്ടിയെ തഴഞ്ഞ് അച്യുതമേനോനെ കൊണ്ടുവന്ന് ഭരണം പിടിച്ചത് ബുദ്ധി. 1978 ല് പി.കെ.വിയെ കളഞ്ഞ് ഭരണം മാര്‍ക്‌സിസ്റ്റുകാര് തിരിച്ചു കൊടുത്തത് ഹിമാലയന് ബ്ലണ്ടര്. കേരളം കണ്ട ഏറ്റവും മികച്ച ഭരണം അച്യുതമേനോന് ഭരണമായിരുന്നു. അന്നു തുടങ്ങിയ കഷ്ടകാലമാണ് ഇപ്പോഴും സി.പി.ഐ അനുഭവിക്കുന്നത്. പോയ നല്ല കാലത്തിന്റെ ഓര്‍മ്മകളാണ് സി.പി.ഐയില് നിന്ന് ഇടക്കിടെ ദീര്‍ഘനിശ്വാസമായി പുറത്തു വരുന്നത്. ആ കാറ്റു പോകുമ്പോള് കിട്ടുന്ന ഒരു സുഖമല്ലാതെ അതിന് വല്ല തുടര്‍ച്ചയും കാണുമെന്ന് കരുതാന് വയ്യ.\nകാലമേറെ കടന്നുപോയി. ഗംഗയിലൂടെ ഏറെ ജലം ഒഴുകി, യുഗങ്ങള് നീന്തിനടക്കുന്ന ഗംഗയില് പണ്ട് സഖാക്കള് തന്നെ പാടിയപോലെ താമരമുകുളങ്ങള് വിരിഞ്ഞു. ജനാധിപത്യത്തിന്റെയും മതേതരത്വത്തിന്റെയും തോണി നടുകടലിലാണ്. കൊടുങ്കാറ്റില് അത് ആടിയുലയുകയാണ്. ഇന്ദിരാഗാന്ധിയുടെയും നെഹ്‌റുവിന്റെയും നയം പിന്തുടരാന് ഇവിടെ ആരുമുണ്ടായില്ല. കോണ്‍ഗ്രസിന് അപ്രതീക്ഷിത തിരിച്ചടി നേരിടേണ്ടി വന്നു. കത്തുന്ന പുരയുടെ ഊരിപ്പോരുന്ന കഴുക്കോലിന്റെ അറ്റം മാത്രമാണ് പിണറായിയുടെ കൈകളില് അവശേഷിക്കുന്നത്. സി.പി.ഐ മാറാന് ധൈര്യം കാണിക്കണം. കോണ്‍ഗ്രസും ഇതര മതേതര ശക്തികളും യോജിച്ച് നില്‍ക്കുമ്പോള് അതിനോട് ചേരണം. ശൂന്യത നികത്താന് പര്യാപ്തമായ ഒരു ബദല് അന്വേഷിച്ചു തുടങ്ങണം. ജയിച്ചു കൊള്ളണമെന്നില്ല. തോല്‍വിയുടെ ആഘാതം കുറക്കണം. യഥാര്‍ത്ഥ്യങ്ങള് ഉള്‍ക്കൊണ്ട് പ്രതിവിധി തേടണം. സംഘ്പരിവാരവും സഖ്യകക്ഷികളും രാജ്യ ഭരണത്തില് നിന്നും പുറത്താക്കപ്പെടണം. തിരഞ്ഞെടുപ്പ് ഘട്ടത്തിലെ സാഹചര്യമനുസരിച്ച് പകരം ആരെങ്കിലും വരട്ടെ. ഈ ഭരണം തുടര്‍ന്നുകൂടാ. കോണ്‍ഗ്രസും സഖ്യകക്ഷികളും വരുന്നത് ഏറെ സന്തോഷം തന്നെ.


തേങ്ങയിടാന് റിമോട്ട് കണ്‍ട്രോള് യന്ത്രവുമായി ക്രൈസ്റ്റ് വിദ്യാര്‍ത്ഥികള് | irinjalakuda.com\nHome NEWS തേങ്ങയിടാന് റിമോട്ട് കണ്‍ട്രോള് യന്ത്രവുമായി ക്രൈസ്റ്റ് വിദ്യാര്‍ത്ഥികള്\nതേങ്ങയിടാന് റിമോട്ട് കണ്‍ട്രോള് യന്ത്രവുമായി ക്രൈസ്റ്റ് വിദ്യാര്‍ത്ഥികള്\nഇരിങ്ങാലക്കുട ; തെങ്ങില് കയറി തേങ്ങയിടാന് പുതിയ യന്ത്രം വികസിപ്പിച്ചെടുത്ത് ഇരിങ്ങാലക്കുട ക്രൈസ്റ്റ് എഞ്ചിനിയറിംങ് കോളേജ് മെക്കനിക്കല് വിഭാഗത്തിലെ നാലു വിദ്യാര്‍ത്ഥികള് .കേര ഹാര്‍വെസ്റ്റര് എന്നു പേരിട്ട യന്ത്രം വൈദ്യുതിയില് റിമോര്‍ട്ട് കണ്‍ട്രോളിലാണു പ്രവര്‍ത്തിക്കുക. ബാറ്ററിയിലും പ്രവര്‍ത്തിക്കും എട്ടുകിലോ തൂക്കമുള്ള യന്ത്രത്തിനു രണ്ടു ഭാഗമാണുള്ളത് തെങ്ങ് കയറാനുള്ള ഭാഗവും, നാളികേരം വെട്ടിയെടുക്കാനുള്ള മറ്റൊരു ഭാഗവും. ഇതിന്റെ മുഴുവന് പ്രവര്‍ത്തനവും യന്ത്രവല്‍കൃതമാണ്. ഒരു റോബോട്ടിനെ പോലെ പ്രവര്‍ത്തിക്കുന്ന രീതിയിലുള്ളതാണീ യന്ത്രം. തെങ്ങിന്‍രെ തടിക്കനുസരിച്ച് യന്ത്രത്തിനു വീലുകള് മുറുക്കുകയും അയക്കുകയും ചെയ്യാം. തെങ്ങിന്റെ മുകളിലെ അവസ്ഥ ക്യാമറയിലൂടെ താഴെ നില്‍ക്കുന്നവര്‍ക്ക് കാണാന് സാധിക്കും. മെക്കാനിക്കല് അവസാന വര്‍ഷ വിദ്യാര്‍ത്ഥികളായ അശ്വിന്, അനില്, എവിന് പോള്, ജോസഫ് കാഞ്ഞിരപ്പറമ്പില്, കിരണ് ജോയ് കോനേങ്ങാടന് എന്നിവരാണ് ഈ യന്ത്രം നിര്‍മിച്ചത്. അസി.പ്രൊഫ. ടി.വി.ശ്രീജിത്തിന്റെ മാര്‍ഗനിര്‍ദ്ദേശങ്ങളും ഉണ്ടായിരുന്നു. കോളേജ് മേനേജ്മെന്റും പ്രിന്‍സിപ്പലും മെക്കാനിക്കല് വിഭാഗം മേധാവിയും പ്രോത്സാഹനം നല്‍കി. യന്ത്രം തയ്യാറാക്കാന് 14000 രൂപ ചെലവുവരുമെന്ന് വിദ്യാര്‍ത്ഥികള് പറഞ്ഞു.\nവാര്‍ത്തകള്‍ക്ക് ഫലം : ആല്‍ത്തറ ടൈല്‍സ് ഒറ്റ രാത്രി കൊണ്ട് ശരിയാക്കി പൊതുമാരമത്ത് വകുപ്പ്\nആദ്ധ്യാത്മിക കാര്യാലയം ഉദ്ഘാടനം ചെയ്തു


സംസ്ഥാനത്ത് ഇന്ന് 5375 പേര്‍ക്ക് കൊവിഡ്; 6151 പേര്‍ക്ക് രോഗമുക്തി,26 മരണം | current status of covid in kerala\nTrivandrum, First Published Dec 1, 2020, 5:55 PM IST\nതിരുവനന്തപുരം: കേരളത്തില് ഇന്ന് 5375 പേര്‍ക്ക് കൊവിഡ് സ്ഥിരീകരിച്ചു. മലപ്പുറം 886, തൃശൂര് 630, കോട്ടയം 585, കോഴിക്കോട് 516, എറണാകുളം 504, തിരുവനന്തപുരം 404, കൊല്ലം 349, പാലക്കാട് 323, പത്തനംതിട്ട 283, ആലപ്പുഴ 279, കണ്ണൂര് 222, ഇടുക്കി 161, വയനാട് 150, കാസര്‍ഗോഡ് 83 എന്നിങ്ങനെയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 58,809 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.14 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 63,21,285 സാമ്പിളുകളാണ് പരിശോധനയ്ക്കായി അയച്ചത്.\nസംസ്ഥാനത്തെ വിവിധ ജില്ലകളിലായി 3,10,611 പേരാണ് ഇപ്പോള് നിരീക്ഷണത്തിലുള്ളത്. ഇവരില് 2,95,494 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 15,117 പേര് ആശുപത്രികളിലും നിരീക്ഷണത്തിലാണ്. 1494 പേരെയാണ് ഇന്ന് ആശുപത്രിയില് പ്രവേശിപ്പിച്ചത്. ഇന്ന്3പുതിയ ഹോട്ട് സ്‌പോട്ടുകളാണുള്ളത്. കോട്ടയം ജില്ലയിലെ മടപ്പള്ളി (കണ്ടെന്‍മെന്റ് സോണ് സബ് വാര്‍ഡ് 3, 7, 17 ), ഭരണങ്ങാനം (10), പത്തനംതിട്ട ജില്ലയിലെ കോട്ടനാട് (സബ് വാര്‍ഡ് 11) എന്നിവയാണ് പുതിയ ഹോട്ട് സ്‌പോട്ടുകള്.6പ്രദേശങ്ങളെ ഹോട്ട് സ്‌പോട്ടില് നിന്നും ഒഴിവാക്കിയിട്ടുണ്ട്. ഇതോടെ ആകെ 501 ഹോട്ട് സ്‌പോട്ടുകളാണുള്ളത്.\nLast Updated Dec 1, 2020, 6:37 PM IST


news | വയസ്സ് 26 ആയെങ്കിലും തൂക്കം അഞ്ചരക്കിലോ മാത്രം! ഇന്ത്യാക്കാരി ജ്യോതി ലോകത്തിന്റെ സൂപ്പർസ്റ്റാർ; ഹോളിവുഡിൽ ചുവടുറപ്പിച്ച ജ്യോതി അന്താരാഷ്ട്ര ചാനലുകളുടെ സൂപ്പർ ഹീറോ - MarunadanMalayalee.com\nJuly 10, 202009:18 AM IST Permalink\nപൊക്കമില്ലയ്മയാണ് എന്റെ പൊക്കം എന്ന് ലോകത്തോട് വിളിച്ചുപറഞ്ഞ കുഞ്ഞുണ്ണിക്കവിതയുടെ മനുഷ്യസാക്ഷ്യം. ലോകത്തിലെ ഏറ്റവും ചെറിയ വനിതയാണ് 26 കാരിയായ ജ്യോതി ആംഗേ. വയസ്സ് 26 ആയെങ്കിലും2 അടി ഉയരവും അഞ്ചരക്കിലോ ഭാരവും മാത്രം. എന്നാൽ ആ കുഞ്ഞ് ശരീരത്തിലൊതുങ്ങുന്നതല്ല തികച്ചും ഊർജ്ജസ്വലമായ ആ വ്യക്തിത്വം. അടുപ്പമുള്ളവർ ഒരു ദേവിയായി ആരാധിക്കുന്ന ജ്യോതിക്ക് പക്ഷെ താൻ ദൈവമാണെന്ന വിശ്വാസമില്ല. അവൾക്ക് ഒരു നടിയാകണമെന്നാണ് ആഗ്രഹം എന്ന് ജ്യോതിയുടെ അമ്മയും പറയുന്നു.\nഅമേരിക്കൻ ഹൊറർ സ്റ്റോറീസ് എന്ന സീരിയലിലൂടെ ഇതിനോടകം തന്നെ പ്രശസ്തയായജ്യോതി ഇന്ന് മുതൽ ഇ ടി യിൽ സംപ്രേഷണം ചെയ്ത് തുടങ്ങുന്ന ''എക്സ്ട്രാഓർഡിനറി പീപ്പിൾ'' എന്ന മിനി സീരീസിൽ കേന്ദ്ര കഥാപാത്രത്തെ അവതരിപ്പിക്കുകയാണ്. ജ്യോതി ആംഗേ അവരുടെ അഭിനയരംഗത്ത് കൂടുതൽ നേട്ടങ്ങൾ കൈവരിക്കാനായി അമേരിക്കയിൽ എത്തുന്നതും അമേരിക്കൻ സംസ്‌കാരത്തിന്റെ നെറികേടുകൾ അനുഭവിക്കുന്നതുമെല്ലാമാണ് ഇതിവൃത്തം.\nബൗളിങ് അലി, ഷോപ്പിങ് മാളുകൾ പിസ പാർലറുകൾ, സൂപ്പർമാർക്കറ്റുകൾ എന്നിവിടങ്ങളിലൂടെ അവർ നീങ്ങുമ്പോൾ കാമറ അവരെ പിന്തുടരുകയാണ്. കുട്ടിക്കാലത്ത് ഒരു അപകടത്തിൽ ഒടിഞ്ഞ കാലുമായാണ് ഈ യാത്ര. ചിലപ്പോഴൊക്കെ ഈ ലോകം എനിക്കുള്ളതല്ലെന്ന് തോന്നാറുണ്ടെന്ന് ജ്യോതി പറയുന്നു. താൻ തീരെ ചെറിയതായതിനാൽ ആളുകൾക്ക് തന്നെ കാണാൻ പലപ്പോഴും കഴിയാറില്ലെന്നും അതിനാൽ തന്നെ ചവിട്ടിമെതിക്കപ്പെടും എന്ന ഭയത്താൽ ഒറ്റക്ക് പുറത്തിറങ്ങാൻ തയ്യാറാകാറില്ലെന്നും അവർ പറയുന്നു.\nറെസ്റ്റിങ് റൂം ഉപയോഗിക്കുക, വാതിൽ തുറക്കുക. ടാപ്പുകൾ തുറക്കുക തുടങ്ങിയ അടിസ്ഥാന സൗകര്യങ്ങൾ നിർവ്വഹിക്കുവാൻ വീട്ടുകാരുടെ സഹായം ആവശ്യമായി വരുന്നു. മാതാപിതാക്കളുടെ അഞ്ച് മക്കളിൽ ഏറ്റവും ഇളയവളാണ് ജ്യോതി ആംഗേ. ബാക്കിയുള്ളവരെല്ലാം സാധാരണ ഉയരമുള്ളവരാണ്.\nഗർഭകാലത്തു തന്നെ തനിക്ക് അസാധാരണമായ അനുഭവങ്ങളാണ് ഉണ്ടായതെന്ന് ജ്യോതിയുടെ മാതാവ് രഞ്ജന പറയുന്നു. സാധാരണ ഗർഭസ്ഥ ശിശുക്കൾ ഉണ്ടാക്കുന്നതുപോലുള്ള ചലനങ്ങൾ അനുഭവപ്പെട്ടിരുന്നില്ല. പരിശോധനക്കായി പോയപ്പോൾ സോണോഗ്രാമിൽ പോലും ജ്യോതി ദൃശ്യമായിരുന്നില്ലെന്നും അമ്മ പറയുന്നു. ജനന സമയത്ത് ഒന്നര കിലോയിൽ താഴെ മാത്രം തൂക്കമുണ്ടായിരുന്ന ജ്യോതി രക്ഷപ്പെടുവാൻ സാധ്യത കുറവാണെന്നായിരുന്നു ഡോക്ടർമാർ പറഞ്ഞിരുന്നത്.\nഡോക്ടർമാർ ഏതാനും മണിക്കൂറുകൾ മാത്രം ആയുസ്സ് പ്രവചിച്ച ജ്യോതി നീണ്ട 26 വർഷക്കാലം ജീവിക്കുക മാത്രമല്ല, ഒരു സാധാരണ മനുഷ്യന് നേടാവുന്നതിലധികം നേട്ടങ്ങൾ കൈവരിക്കുകയും ചെയ്തിരിക്കുന്നു. ഇവരെ കുറിച്ച് തയ്യാറാക്കിയ ടി എൽ സി ഡോക്യൂമെന്ററിയുടെ സമയത്ത് നടത്തിയ പരിശോധനയിലാണ് പ്രിമോർഡിയൽ ഡ്വാർഫിസം എന്ന അവസ്ഥയാണ് ജ്യോതിക്ക് എന്ന് തെളിഞ്ഞത്. അമേരിക്കയിൽ 100 ൽ താഴെ ആളുകളെ മാത്രം ബാധിക്കുന്ന ഈ ജനിതക വൈകല്യം ഭ്രൂണത്തിന്റെ ജെസ്റ്റേഷണൽ ഘട്ടത്തിന്റെ ആദ്യ നാളുകളിലാണ് ആരംഭിക്കുക. വളരെ ഉച്ചത്തിലുള്ള ശബ്ദവും, ആനുപാതികമായ ശരീരവുമാണ് പ്രിമോർഡിയ ഡ്വാർഫ് അവസ്ഥയിലുള്ളവരുടെ ലക്ഷണങ്ങൾ.\nഎന്നാൽ ഉയരത്തിലെ കുറവ് തന്റെ വ്യക്തിപ്രാഭാവം കൊണ്ട് പരിഹരിക്കുകയാണ് ജ്യോതി ആംഗെ. 8 വയസ്സുള്ളപ്പോൾ ഒരു മ്യുസിക് വീഡിയോയിൽ അഭിനയിച്ചുകൊണ്ടാണ് ജ്യോതി അഭിനയരംഗത്തെക്ക് കടന്നുവന്നത്. അവരുടെ കഥ പ്രചരിക്കുവാൻ തുടങ്ങിയതോടെ രാജ്യത്തിന്റെ പല ഭാഗങ്ങളിൽ നിന്നായി സന്ദർശകരെത്താൻ തുടങ്ങി. ചിലരൊക്കെ അവർ ഒരു ദൈവമാണെന്ന് വിശ്വസിക്കുന്നു.\nഅതിനിടയിലാണ് സംവിധായകരായ റിയാൻ മർഫിയുടേയും ബ്രാഡ് ഫാല്ചുക്കിന്റെയും ശ്രദ്ധയിൽ ജ്യോതി പെടുന്നത്. തങ്ങളുടെ അമേരിക്കൻ ഹൊറർ സ്റ്റോറി എന്ന ടെലിവിഷൻ പരിപാടിക്കായി അവർ ജ്യോതിയെ തെരഞ്ഞെടുക്കുകയും ചെയ്തു. ഇതിന്റെ സീസൺ നാലിൽ ജ്യോതി അഭിനയിച്ചത് ജെസ്സിക്ക ലാംഗിനൊപ്പമായിരുന്നു.അതോടെയാണ് ഫാഷൻ ഡിസൈനിംഗിൽ ബിരുദാനന്തര ബിരുദമുള്ള ഈ 26 കാരി ലോക ശ്രദ്ധ ആകർഷിച്ചത്.\nജ്യോതി വിജയകുമാറിനെ കുറിച്ച് സുധാ മേനോൻ എഴുതുന്നു\nഅശുതോഷ് മഹാരാജ് മരിച്ച ശേഷവും പഞ്ചാബ് സർക്കാരിന് തലവേദന സൃഷ്ടിക്കുമ്പോൾ\nഇരിട്ടിയെ ഞെട്ടിച്ച് മുഴക്കുന്നിലെ മരണങ്ങൾ


കൊച്ചി ഫ്ലാറ്റ് പീഡനക്കേസ്: പ്രതി മാർട്ടിൻ ജോസഫ് പിടിയിൽ. | Kerala Speaks\nകൊച്ചി: കൊച്ചിയിലെ ഫ്‌ളാറ്റില് യുവതിയെ തടങ്കലിലിട്ട് ക്രൂരമായി പീഡിപ്പിച്ച പ്രതി മാര്‍ട്ടിന് ജോസഫ് പിടിയില്. തൃശൂരിലെ മുണ്ടൂരിന് സമീപമുള്ള ഇയാളുടെ വീടിന് അടുത്തുള്ള ഒളിത്താവളത്തില് നിന്ന് രാത്രി 8.30ഓടെയാണ് പിടികൂടികയത്. ഇയാളെ രക്ഷപ്പെടാന് സഹായിച്ച മൂന്ന് പേരെ പോലീസ് നേരത്തെ കസ്റ്റഡിയിലെടുത്തിരുന്നു.\nഇവരില് നിന്ന് ലഭിച്ച തെളിവുകളുടെ അടസ്ഥാനത്തില് പോലീസ് നടത്തിയ തിരച്ചിലിലാണ് വീടിന് സമീപമുള്ള ആള്‍താമസമില്ലാത്ത ഒരു ചതുപ്പ് നിലത്തില് നിന്നും മാര്‍ട്ടിന് വലയിലായത്. ഇന്ന് ഉച്ച മുതല് പ്രദേശത്ത് പോലീസ് പരിശോധന നടത്തിവരുകയായിരുന്നു. ഇയാളെ രാത്രിയോടെ തൃശൂരില് എത്തിക്കും. നാളെ കൊച്ചിയിലെത്തിക്കുമെന്ന് പോലീസ് കമ്മീഷണര് പറഞ്ഞു.\nഎട്ടാം തീയതി രാവിലെ നാലു മണിക്കാണ് ഇയാള് കാക്കനാട്ടെ ഫ്ളാറ്റില്‍നിന്ന് തൃശൂരിലേക്ക് പോയത്. തുടര്‍ന്ന് ഇവിടെ ഒളിവില് കഴിഞ്ഞെന്നാണ് പോലീസ് കരുതുന്നത്. നേരത്തെ മാര്‍ട്ടിന് ജോസഫിന്റെ തൃശ്ശൂരിലെ വീട്ടില് പോലീസ് പലവട്ടം പരിശോധന നടത്തിയിരുന്നു. ഇയാളുടെ വീട്ടുകാരെയും ബന്ധുക്കളെയും സുഹൃത്തുക്കളെയും ചോദ്യം ചെയ്തിരുന്നു.\nകണ്ണൂര് സ്വദേശിയായ യുവതിയെ എറണാകുളത്തെ ഫ്ളാറ്റില്‍വെച്ച് ക്രൂരമായി പീഡിപ്പിച്ച സംഭവത്തിലാണ് മാര്‍ട്ടിന് ജോസഫ് പിടിയിലായിരിക്കുന്നത്. എറണാകുളത്ത് ഫാഷന് ഡിസൈനറായി ജോലി ചെയ്തു വരുമ്ബോഴാണ് യുവതി മാര്‍ട്ടിനുമായി പരിചയത്തിലാകുന്നത്. ഇവര് ഒരുമിച്ച് താമസിച്ചുവരുന്നതിനിടെ യുവതിയെ മറൈന് ഡ്രൈവിലെ ഫ്ളാറ്റില് കൊണ്ടുപോയി മാര്‍ട്ടിന് ലൈംഗികമായി പീഡിപ്പിച്ചു. ഫെബ്രുവരി 15 മുതല് മാര്‍ച്ച് എട്ടു വരെയുള്ള ദിനങ്ങളിലായിരുന്നു ഇത്.\nയുവതിയുടെ സ്വകാര്യദൃശ്യങ്ങള് പകര്‍ത്തിയ പ്രതി, ഫ്ളാറ്റിന് പുറത്തുപോകുകയോ പീഡനവിവരം പുറത്തുപറയുകയോ ചെയ്താല് വീഡിയോ പുറത്തുവിടും എന്ന് ഭീഷണിപ്പെടുത്തി പീഡനം തുടരുകയായിരുന്നുവെന്നാണ് പരാതി. ഒടുവില് മാര്‍ട്ടിന്റെ കണ്ണുവെട്ടിച്ച് യുവതി രക്ഷപ്പെടുകയും ഏപ്രില് എട്ടിന് എറണാകുളം സെന്‍ട്രല് പോലീസ് സ്റ്റേഷനില് പരാതി നല്‍കുകയുമായിരുന്നു.\nNext articleനേതൃ മാറ്റത്തിൽ അസംതൃപ്തി: കെപിസിസി ആസ്ഥാനത്ത് കൂടിക്കാഴ്ച നടത്തി ഉമ്മൻചാണ്ടിയും, രമേശ് ചെന്നിത്തലയും, മുല്ലപ്പള്ളി രാമചന്ദ്രനും.


മുടികൊഴിച്ചിലും കഷണ്ടി മാറുന്നതിനു വളരെ ഗുണകരമായ ഒരു നാച്ചുറൽ മരുന്നാണ് നമ്മൾ ഇന്ന് പരിചയപ്പെടുത്തുന്നത്. ഇന്ന് നിരവധി പുരുഷന്മാർ നേരിടുന്ന ഒരു പ്രധാന സൗന്ദര്യപ്രശ്നം തന്നെയാണ് മുടികൊഴിച്ചിലും അതുപോലെ തന്നെ കഷണ്ടിയും. ഇതിനു പരിഹാരം കാണുവാനായി പല മാർഗങ്ങളും ചെയ്തു മതിയായവരാകും പലരും.\nഎന്നാൽ വളരെ നമുക്ക് തന്നെ വീട്ടിൽ തയ്യാറാക്കാൻ പറ്റുന്ന ഒരു അടിപൊളി നാച്ചുറൽ മരുന്നാണ് ഈ വീഡിയോയിലൂടെ ഡോക്ടർ നിങ്ങൾക്ക് കാണിച്ചു തരുന്നത്. ഈ മരുന്ന് ദിവസവും ഒരു മണിക്കൂർ പുരട്ടിയ ശേഷം ഇളംചൂടു വെള്ളത്തിൽ കഴുകി കളയുമാകയാണ് ചെയ്യേണ്ടത്. മരുന്ന് തയ്യാറാക്കിയ ശേഷം മൂന്നു ദിവസം കഴിഞ്ഞാണ് ഇത് ഉപയോഗിക്കേണ്ടത്.\nമൂന്നു ദിവസത്തേക്ക് വേണ്ടിയിട്ടുള്ള മരുന്നാണ് നമ്മൾ ഇവിടെ തയ്യാറാക്കി വയ്ക്കേണ്ടത്. മരുന്ന് പുരട്ടാൻ എടുക്കുന്ന ദിവസം തന്നെ അടുത്ത മൂന്നു ദിവസത്തേക്ക് വേണ്ടിയിട്ടുള്ള മരുന്നു കൂടി ഉണ്ടാക്കി വെച്ചു കഴിഞ്ഞാൽ ആദ്യത്തെ മരുന്ന് കഴിയുമ്പോൾ തന്നെ നമുക്ക് അടുത്ത മരുന്ന് റെഡിയാകുന്നതാണ്. ഇത് നമുക്ക് തുടർച്ചയായി ഒരു മാസം ഉപയോഗിക്കാവുന്നതാണ്.\nഇങ്ങനെ ചെയ്യുകയാണെങ്കിൽ മുടികൾ കിളിർത്ത് വരികയും നമുക്ക് നല്ല റിസൾട്ട് കിട്ടുകയും ചെയ്യും. തല മുടി കൊഴിഞ്ഞു പോയ ഭാഗത്ത് തയാറാക്കിയിരിക്കുന്ന മരുന്ന് സ്ഥിരമായി പുരട്ടുമ്പോൾ തന്നെ ചെറിയ രീതിയിൽ മുടി കിളിർത്തു വരാൻ സഹായിക്കുന്നതാണ്. ഈ ഉപകാരപ്രദമായ വീഡിയോ ഷെയർ ചെയ്യാൻ മറക്കരുതേ.. Video credit: Dr Sajid Kadakkal\nBhama : പൊന്നോമനയ്ക്ക് ഒരുവയസ്സ്! മകളുടെ ഒന്നാം പിറന്നാൾ ആഘോഷമാക്കി നടി ഭാമ; ആശംസകൾ നേർന്ന് താരങ്ങളും ആരാധകരും.!!